## Csukló/kerékagy/kerékcsapágy cseréje

### Robbantott ábra

Szükséges célszerszámok
Kerékagylehúzó/összeszerelő szerszám ( 07965-SA70100)

Gömbcsukló-kihúzó, 28 mm ( 07MAC-SL00200)
Készülék, 62 x 64 mm ( 07947-6340400)
Sajtolószerszám ( 07749-0010000)
Alátámasztó talp ( 07965-SD90100)

## Féltengelycsonk kiszerelés

1. | Emelje fel a gépjármű elejét, és győződjön meg róla, hogy az alátámasztás biztonságos-e.

2. | Szerelje le a kerékanyákat és az első kereket.

3. | Szerelje ki a gumi fékcső tartó rögzítőcsavarját (A).

4. | Szerelje ki a féknyeregtartó rögzítőcsavarjait (B), és szerelje le a féknyereg egységet (C) a féltengelycsonkról. A féknyereg egység vagy a gumi fékcső sérülésének megelőzése érdekében egy rövid vezetékdarabbal akassza fel a féknyereg egységet a futóműre. Ne csavarja meg erősen a gumi fékcsövet.

5. | Emelje fel a féltengelyt (A), és szerelje le a tengelycsonkanyát (B).

6. | Szerelje ki a féktárcsát rögzítő sűllyesztettfejű csavarokat (A).

7. | Csavarjon két 8 x 1,25 mm-es csavart (B) a tárcsába, hogy elnyomja a kerékagytól. A csavarokon egyszerre ne húzzon két-két fordulatnál többet, nehogy a tárcsa túlzottan deformálódjon.

8. | Szerelje ki a peremes csavart (A) és a kerékfordulatszám-érzékelőt (B) a féltengelyházból. Ne kösse le a kerékfordulatszám-érzékelő csatlakozóját.

9. | Szerelje ki a sasszeget (A) a kormányösszekötő-rúd gömbfejből, és szerelje ki az anyát (B). MEGJEGYZÉS: A beszerelés során helyezze be az új sasszeget, és hajlítsa meg a végét az ábrán látható módon (C) vagy (D).

10. | Húzza le a kormányösszekötő-rúd gömbfejet a féltengelyházon lévő szögemelőről a célszerszám használatával.

11. | Szerelje ki a rögzítőgyűrűt (A) az alsó gömbcsuklóból, és lazítsa meg a koronás anyát.

12. | Szerelje ki a külső féltengelycsuklót (B) a féltengelyházból úgy, hogy a féltengely végét műanyag kalapáccsal ütögeti. Szerelje ki a koronás anyát (C), és szerelje fel a hatlapú anyát a gömbcsukló csapjára. Legyen óvatos, nehogy deformálja vagy megsértse a külső féltengelycsuklón lévő porvédő tömítőgyűrűt.

13. | Helyezze a célszerszámot szilárdan a gömbcsukló fölé, miközben húzza a külső féltengelycsuklót. Szerelje le az alsó keresztlengőkart és a féltengelyházat.

14. | Lazítsa meg a lengéscsillapító szorítócsavarjait (A), miközben tartja az anyákat (B), majd szerelje ki a csavarokat és az anyákat.

15. | Befelé megtartva a külső féltengelycsuklókat, szerelje ki a tengelycsonkot kifelé húzva. MEGJEGYZÉS: Ne húzza kifelé a féltengely végét. A belső féltengelycsukló lejöhet.

### Féltengelycsonk beszerelés

16. | Szerelje be a féltengelycsonkot a kiszereléshez képest fordított sorrendben, és figyeljen a következőkre: Legyen óvatos, nehogy megsértse a gömbcsukló gumiharangját a féltengelycsonk beszerelésekor. Húzza meg az összes kötőelemet az előírt nyomatékkal. Húzza meg a koronás anyát az előírt alsó nyomatékértékkel, majd húzza meg annyira, hogy a nyílást a sasszeg furatához be tudja igazítani. Ne igazítsa be a koronás anyát meglazítással. Szereljen új sasszeget a koronás anyába a meghúzás után. Új tengelycsonkanyát használjon összeszereléskor. A tengelycsonkanya beszerelése előtt tegyen egy kevés motorolajat az anya felfekvő felületére. A meghúzás után egy tüskével nyomja be a tengelycsonkanya vállát a féltengelybe. A féktárcsa beszerelése előtt tisztítsa meg az első kerékagy felfekvő felületét és a féktárcsa belsejét. A kerék felszerelése előtt tisztítsa meg a féktárcsa felfekvő felületét és a kerék belsejét. Ellenőrizze az első futómű-beállítást, és állítsa utána, ha szükséges.

## Kerékcsapágy csere

1. | Válassza szét a kerékagyat (A) a kerékcsapágyháztól (B) a célszerszám és egy hidraulikus prés használatával. Tartsa meg a kerékcsapágyházat a hidraulikus prés készülékével vagy egyenértékű eszközzel (C). Legyen óvatos, nehogy elgörbítse a vízvédőt. Tartsa meg a kerékagyat, nehogy leessen a kisajtolás után.

2. | Sajtolja ki a kerékcsapágy belső gyűrűjét (A) a kerékagyból (B) a célszerszám, egy kereskedelmi forgalomban beszerezhető csapágylehúzó (C) és egy prés használatával.

3. | Szerelje ki a Seeger-gyűrűt (A) és a vízvédőt (B) a kerékcsapágyházból (C).

4. | Sajtolja ki a kerékcsapágyat (A) a kerékcsapágyházból (B) a célszerszám és egy prés használatával.

5. | Az összeszerelés előtt mossa le alaposan a kerékcsapágyházat és a kerékagyat magas lobbanáspontú oldószerben.

6. | Sajtoljon be egy új kerékcsapágyat (A) a kerékcsapágyházba (B) a régi csapágy (C), egy acéllemez (D), a célszerszám és egy prés használatával. MEGJEGYZÉS: Ügyeljen a kerékcsapágy beillesztés irányára. A kerékcsapágyat úgy illessze be, hogy az agy csapágy belső Simmeringje (E), és a szerelt csapágy a jeladótárcsája (barna színű) a kerékcsapágyház felé nézzen. Távolítsa el az olajat, szennyeződést vagy más idegen anyagot a jeladótárcsa felületéről. Tartson távol minden mágneses eszközt a jeladótárcsa felületétől. Legyen óvatos, nehogy megsértse a jeladótárcsa felületét, amikor beilleszti a kerékcsapágyat.

7. | Szerelje be szilárdan a Seeger-gyűrűt (A) a kerékcsapágyházba (B).

8. | Szerelje be a vízvédőt (C), és húzza meg a csavarokat (D) az előírt nyomatékkal.

9. | Sajtolja fel az új kerékcsapágyat (A) a kerékagyra (B) a célszerszámok és egy prés használatával.