## Fékszervo tolórúd-hézag beállítása

Szükséges célszerszámok
Nyomórúd-beállító műszer ( 07JAG-SD40100)

Vákuummanométer ( 07404-5790301)
Csőcsatlakozó adapter ( 07410-5790501)
MEGJEGYZÉS: A főfékhenger dugattyúrúdjának játékát le kell mérni és ha szükséges, be kell állítani a főfékhenger visszszerelése előtt.

1. | Szerelje fel a célszerszámot (A) a főfékhenger testére (B), az állítóanya forgatásával (F) nyomja be a központi tengelyt (C) egészen végig (D), amíg hozzá nem ér a szekunder dugattyú (E) végéhez.

2. | A központi tengely helyzetének megváltoztatása nélkül, szerelje fel a célszerszámot (A) a fékrásegítő hátsó részére.

3. | Szerelje fel a főfékhenger anyákat (B), és húzza meg az előírt nyomatékkal.

4. | Csatlakoztassa a fékrásegítőt a sorba kötött vákuummanométerrel (C) 0-101 kPa (0-760 Hgmm) a fékrásegítőt tápláló vákuumcsőre, és járassa a motort olyan fordulatszámmal, hogy az hozzon létre 66 kPa (500 Hgmm) vákuumot.

5. | Hézagmérővel (A), mérje meg a hézagot a műszer teste és az állítóanya (B) között, ahogyan az ábrán látható. Ha a hézag a műszer teste és az állítóanya között 0,4 mm, a dugattyúrúd játéka 0 mm. Mindazonáltal, ha a hézag a műszer teste és az állítóanya között 0 mm, a dugattyúrúd játéka 0,4 mm vagy ennél nagyobb. Ezért ezt be kell állítani és újra ellenőrizni kell.
Hézag: | 0-0,4 mm (0-0,02 in.)

6. | Ha a hézag nem korrekt, lazítsa meg a koronás záróanyát (A) és forgassa el a beállítót (B) ki- vagy befelé az utánállításhoz. Állítsa be a hézagot, miközben az előírt vákuumot kapja meg a fékrásegítő. Tartsa meg a csatlakozóvillát (C) a beállítás közben.

7. | Húzza meg jól a koronás záróanyát.

8. | Vegye ki a célszerszámot (D).

9. | Ellenőrizze a nyomórúd hosszát (A) az ábra szerint, a fékrásegítő kiszerelt állapotában. Ha a hossz helytelen, lazítsa meg a nyomórúd-ellenanyát (B), és forgassa a villát (C) befelé vagy kifelé a beállításhoz.

10. | Szerelje vissza a főfékhengert.