## Kiegészítő utasvédelmi rendszer - óvintézkedések és műveletek

## Általános óvintézkedések

Kérjük, hogy gondosan olvassa el a következő óvintézkedéseket, mielőtt elvégezné a légzsákrendszer szervizmunkáit. Tartsa be az ebben a kézikönyvben leírt utasításokat, máskülönben a légzsákok véletlenül működésbe jöhetnek, és károkat vagy személyi sérüléseket okozhatnak.

- A elektromos ellenőrzések kivételével a gyújtáskapcsolót mindig fordítsa OFF (KI) állásba, és kösse le a negatív kábelt az akkumulátorról, majd várjon 3 percet, mielőtt elkezdené a munkát.
  MEGJEGYZÉS: A memória akkor sem törlődik, ha a gyújtáskapcsolót kikapcsolja, vagy ha az akkumulátor kábeleket leköti az akkumulátorról.
- Olyan pótalkatrészeket használjon, amelyeket az eredeti alkatrésszel megegyező szabványok és minőségi követelmények szerint gyártottak. Ne szereljen be használt kiegészítő utasvédelmi rendszer (SRS) alkatrészeket. Csak új alkatrészeket használjon a kiegészítő utasvédelmi rendszer (SRS) javításai során.
- Gondosan ellenőrizzen minden kiegészítő utasvédelmi rendszer (SRS) alkatrészt, mielőtt beszereli.
  Ne szereljen be olyan alkatrészt, amelyen leejtés vagy nem megfelelő kezelés nyomai, pl. horpadások, repedések vagy alakváltozások láthatók.

- Bármely kiegészítő utasvédelmi rendszer (SRS) alkatrész kiszerelése előtt (beleértve a csatlakozók lekötését is) mindig kösse le a kiegészítő utasvédelmi rendszer (SRS) csatlakozót.
- Csak univerzális digitális mérőműszert használjon a rendszer ellenőrzéséhez. Ha ez nem Honda univerzális mérőműszer, akkor győződjön meg róla, hogy a kimeneti árama a legkisebb értékű ellenállásmérő tartományba kapcsolva legfeljebb 10 mA (0,01A). Nagyobb kimeneti áramot adó műszer véletlen kioldást és esetleg személyi sérülést okozhat.
- Ne helyezzen tárgyakat az elülső utasoldali légzsákra.

## Kormányzással kapcsolatos óvintézkedések

#### Kábeldob beállítás

- A kábeldob helytelen beállítása szakadást okozhat a huzalozásban, ami a kiegészítő utasvédelmi rendszert (SRS) és a kürtöt működésképtelenné teszi. Mindig állítsa középre a kábeldobot a következő műveletek elvégzésekor.
- - A kormánykerék beszerelése
  - A kábeldob beszerelése
  - A kormányoszlop beszerelése
  - Más, a kormányzással kapcsolatos beállítás vagy beszerelés
- Ne szerelje szét a kábeldobot.
- Ne tegyen kenőzsírt a kábeldobra.
- Ha a kábeldobon bármilyen sérülés jele látható, cserélje ki új darabbal. Például, ha nem forog egyenletesen.

## Légzsákok kezelése és tárolása

Ne szereljen szét légzsákot. Nincsenek javítható alkatrészei. Ha egy légzsák már működésbe lépett, nem lehet megjavítani vagy újra felhasználni.
A légzsák ideiglenes tárolásához a szervizmunkák alatt okvetlenül tartsa be a következő óvintézkedéseket.

- A kiszerelt légzsákot a betét felülettel felfelé tárolja. Ne tegyen semmit a kiszerelt légzsákra.

- A légzsák egység sérülésének elkerülése érdekében tartsa olajtól, kenőzsírtól, tisztítószertől vagy víztől mentes helyen.

- A kiszerelt légzsákot rögzített, sík felületen, magas hőmérsékletű (93°C-nál melegebb) hőforrásoktól távol kell tárolni.

- Soha ne végezzen elektromos vizsgálatokat, példáil ellenállásmérést a légzsákon.

- Ne helyezkedjen szembe a légzsák szerelvénnyel a kiszerelés, ellenőrzés vagy csere során.

- Nézzen utána a selejtezési eljárásoknak a sérült légzsák ártalmatlanításához.

## Kiegészítő utasvédelmi rendszer (SRS) egység, elülső ütközés érzékelők és oldalsó ütközés érzékelők

- Legyen óvatos, nehogy ütés érje a kiegészítő utasvédelmi rendszer (SRS) egységet, az elülső ütközés érzékelőket vagy az oldalsó ütközés érzékelőket, amikor a gyújtáskapcsoló az ON (II) állásban van, vagy még nem telt el 3 perc a gyújtáskapcsoló kikapcsolása után.
- Beszerelés vagy csere során legyen óvatos, nehogy nekiütközzön (ütőműves csavarbehajtó géppel) a kiegészítő utasvédelmi rendszer (SRS) egység, az elülső ütközés érzékelők vagy az oldalsó ütközés érzékelő körüli területnek. A légzsákok véletlenül működésbe jöhetnek, és kárt vagy személyi sérülést okozhatnak.

- Olyan ütközés után, amelyben a légzsákok kioldottak, cserélje ki a kiegészítő utasvédelmi rendszer (SRS) egységet, az elülső érzékelőket és a többi, ezekkel kapcsolatos alkatrészt. Olyan ütközés után, amelyben egy oldalsó légzsák működésbe jött, cserélje ki az oldalsó ütközés érzékelőt a kioldási oldalon, és a kiegészítő utasvédelmi rendszer (SRS) egységet. Olyan ütközés után, amelyben a légzsákok vagy az oldalsó légzsákok nem oldottak ki, ellenőrizze, hogy nincs-e sérülés vagy deformáció a kiegészítő utasvédelmi rendszer (SRS) egységen, az elülső ütközés érzékelőkön vagy az oldalsó ütközés érzékelőkön. Ha bármilyen sérülés van, cserélje ki a kiegészítő utasvédelmi rendszer (SRS) egységet és/vagy az oldalsó ütközés érzékelőket.

- Ne szerelje szét a kiegészítő utasvédelmi rendszer (SRS) egységet vagy az oldalsó ütközés érzékelőket.
- Kapcsolja ki a gyújtáskapcsolót, kösse le az akkumulátor negatív kábelét, és várjon legalább 3 percet, mielőtt elkezdené a kiegészítő utasvédelmi rendszer (SRS) egység beszerelését vagy cseréjét, vagy a csatlakozók lekötését a kiegészítő utasvédelmi rendszer (SRS) egységről.
- Ügyeljen arra, hogy a kiegészítő utasvédelmi rendszer (SRS) egységet, és az oldalsó ütközés érzékelőket szilárdan szerelje be; a rögzítő csavarok meghúzási nyomatéka legyen 9,8 Nm (1,0 kgm)
- Ne kerüljön víz vagy olaj a kiegészítő utasvédelmi rendszer (SRS) egységre vagy az oldalsó ütközés érzékelőkre, és óvja ezeket a részeket a portól.
- A kiegészítő utasvédelmi rendszer (SRS) egységet, az oldalsó ütközés érzékelőket hűvös (40°C alatti hőmérsékletű) és száraz (80%-nál kisebb relatív páratartalmú, nedvesség mentes) helyen tárolja.

## Huzalozási óvintézkedések

A kiegészítő utasvédelmi rendszer (SRS) vezetékezést a speciális sárga külső burkolatról lehet felismerni (kivéve a kiegészítő utasvédelmi rendszer (SRS) jelzőlámpa áramkört).
Tartsa be az ebben a fejezetben leírt utasításokat.

- Soha se kísérelje meg a kiegészítő utasvédelmi rendszer (SRS) huzalozás módosítását, toldását vagy javítását.
  Ha szakadás vagy sérülés van a kiegészítő utasvédelmi rendszer (SRS) huzalozásban, cserélje ki a vezetékköteget.

- Ügyeljen arra, hogy úgy szerelje be a vezetékköteg vezetékeit, hogy ne csípődjenek be vagy érjenek hozzá más alkatrészekhez.

- Győződjön meg róla, hogy az összes kiegészítő utasvédelmi rendszer (SRS) testelési hely tiszta, és a testelések az optimális fémes érintkezés érdekében szilárdan vannak rögzítve. Az elégtelen testelés időszakos problémákat okozhat, amelyeket nehéz diagnosztizálni.

## Óintézkedések az elektromos ellenőrzésekhez

- Elektromos mérőműszer használatakor a műszer mérőcsúcsát a csatlakozónak a vezeték bekötés felőli oldalához illessze. Ne illessze a műszer mérőcsúcsát a csatlakozónak az érintkezők felőli oldalára, és ne bolygassa meg a csatlakozót.

- U-alakú mérőcsúcsot használjon. Ne illessze be erőltetve a mérőcsúcsot.

- Az előírt szerviz csatlakozókat használja a hibakereséshez.
  Nem megfelelő szerszámok használata hibát okozhat az ellenőrzés során az elégtelen fémes érintkezés miatt.

## Rugós reteszelésű csatlakozó

Némelyik kiegészítő utasvédelmi rendszer (SRS) csatlakozó rugós reteszeléssel van ellátva.

#### Elülső légzsák csatlakozók:

Leválasztás

A reteszelés oldásához húzza meg a rugós reteszelésű hüvelyt (A) az ütköző (B) felé, miközben tartja a csatlakozó másik felét. Ezután húzza szét a csatlakozó feleket. Ügyeljen arra, hogy a hüvelynél fogva, és ne a csatlakozó félnél fogva húzza.

Csatlakozás

1. | A csatlakozáshoz fogja meg a reteszelésoldali csatlakozó felet, és nyomja a hüvelyoldali csatlakozó fél hátoldalát az ábrán látható irányba. A két csatlakozó fél összenyomásakor a hüvelyt (A) visszanyomja a reteszelőkar (C). Ne érjen hozzá a hüvelyhez.

2. | Ha a csatlakozó felek teljes mértékbenen érintkeznek, a kallantyú kiold, és a rugós reteszelésű hüvely reteszeli a csatlakozót.

#### Oldalsó légzsák csatlakozó:

Leválasztás

A reteszelés oldásához húzza meg a rugós reteszelésű hüvelyt (A) és a csúszó elemet (B), miközben tartja a csatlakozó másik felét. Ezután húzza szét a csatlakozó feleket. Ügyeljen arra, hogy a hüvelynél fogva, és ne a csatlakozó félnél fogva húzza.

Csatlakozás

Fogja meg mindkét csatlakozó felet, és erősen nyomja össze, amíg a hüvelyoldali csatlakozó nyúlványa (C) be nem kattan.

## A kiegészítő utasvédelmi rendszer (SRS) egység áramkör újra felnyitása hibakereséshez

MEGJEGYZÉS

- A csatlakozó üreg sérülésének elkerülése érdekében egyenesen illessze be a célszerszámot az üregbe az érintkező oldalról.
- A célszerszámot beszerelés előtt mossa le semleges kémhatású tisztítószerrel, majd levegő fúvással szárítsa meg.
- Ne használjon célszerszámot ha sérült.
- Ügyeljen arra, hogy az újra csatlakoztatás előtt távolítsa el a célszerszámot.

Ha a kiegészítő utasvédelmi rendszer (SRS) egység csatlakozóját lekötötik, önműködően rövidzár jön létre a csatlakozóban, ami megakadályozza, hogy a légzsák működésbe jöjjön. Az áramkört néha meg kell szakítani, amikor hibameghatározást végeznek a rendszerben.
Illessze be a célszerszámo(ka)t (070AZ-SAA0100 sz.) az előírt üregekbe, ha az áramkör újbóli megszakítása szükséges a hibameghatározáshoz.

## Rugós reteszelésű csatlakozók hátoldali vizsgálata

Ha első alkalommal ellenőrzi a feszültséget vagy az ellenállást az ilyen típusú csatlakozón, akkor ki kell szerelnie a rögzítőt, hogy a vezetékek felőli oldalról illeszthesse be a műszer mérőcsúcsát.
MEGJEGYZÉS: Nem szükséges visszaszerelni a kiszerelt rögzítőt; az érintkezők reteszelve maradnak a csatlakozó házban.

A rögzítő (A) kiszereléséhez illesszen be egy laposvégű csavarhúzót (B) a csatlakozó ház és a rögzítő közé, majd óvatosan pattintsa ki a rögzítőt. Vigyázzon, nehogy eltörje a csatlakozót.

## Oldalsó légzsákkal szerelt ülések

Az oldalsó légzsákkal szerelt üléseken egy "SIDE AIRBAG" (oldalsó légzsák) feliratú matrica van az ülés háttámlán. Mivel a légzsákkal ellátott és a légzsák nélküli ülések alkatrészei (háttámla burkolat) különbözőek, ügyeljen arra, hogy csak az oda illő pótalkatrészeket szerelje be.

- Tisztításkor ne itassa át az ülést folyadékkal, és ne permetezzen gőzt az ülésre.
- Ne javítsa meg a szakadt vagy kopott háttámla burkolatot. Cserélje ki a háttámla burkolatot.
- Olyan ütközés után, amelyben az oldalsó légzsák működésbe jött, cserélje ki az oldalsó légzsákot új alkatrészekkel. Ha a háttámla párna kihasadt, ki kell cserélni. Ha a háttámla keret deformálódott, ki kell cserélni.
- Ne tegyen értékesítés utáni (nem gyári) tartozékokat az ülésre (üléshuzatok).

## A légzsák csatlakozók, oldalsó légzsák csatlakozók és biztonsági öv feszítő csatlakozók lekötése

Az elülső légzsák, oldalsó légzsák vagy egyéb, kiegészítő utasvédelmi rendszerhez (SRS) tartozó alkatrészek (a kiegészítő utasvédelmi rendszer (SRS) egység, a kábeldob, az oldalsó ütközés érzékelők és a biztonsági öv feszítő csatlakozók) kiszerelése, a kapcsolódó eszközök csatlakozóinak lekötése vagy a műszerfal, ill. a kormányoszlop kiszerelése előtt kösse le a légzsák csatlakozókat vagy az oldalsó légszák csatlakozókat véletlen működésbe lépés elkerülése érdekében.
Kapcsolja ki a gyújtáskapcsolót, és kösse le a negatív kábelt az akkumulátorról, majd várjon legalább 3 percet, mielőtt elkezdené e következő műveleteket:

- Mielőtt lekötné a műszerfal vezetékköteg 18-pólusú csatlakozóját (A) a kiegészítő utasvédelmi rendszer (SRS) egységről, kösse le a vezetőoldali légzsák 2-pólusú csatlakozóját (C), a jobb elülső légzsák 2-pólusú csatlakozóját (D), a bal oldali biztonsági öv feszítő 2-pólusú csatlakozóját (F) és a jobb oldali biztonsági öv feszítő 2-pólusú csatlakozóját (G).
- Mielőtt lekötné a padló vezetékköteg 18-pólusú csatlakozóját (I) a kiegészítő utasvédelmi rendszer (SRS) egységről, kösse le mindkét oldalsó légzsák 2-pólusú csatlakozóját (J, K).
- Mielőtt lekötné a kábeldob 4-pólusú csatlakozóját (B), kösse le a vezetőoldali légzsák 2-pólusú csatlakozóját (C).
- Mielőtt lekötné a padló vezetékköteg 4-pólusú csatlakozóját (E), kösse le mindkét biztonsági öv feszítő 2-pólusú csatlakozóját (F, G).

1. | Kösse le az akkumulátor negatív kábelt, és várjon legalább 3 percet.

### Vezetőoldali légzsák

2. | Szerelje le a szerelőnyílás burkolatot (A) a kormánykerékről, majd kösse le a vezetőoldali légzsák 2-pólusú csatlakozóját (B) a kábeldob 2-pólusú csatlakozójáról.

### Elülső utasoldali légzsák

3. | Szerelje ki a belső rekeszt, majd kösse le az elülső utasoldali légzsák 2-pólusú csatlakozóját (A) a műszerfal vezetékköteg 2-pólusú csatlakozójáról (B).

### Oldalsó légzsák

4. | Kösse le az oldalsó légzsák 2-pólusú csatlakozóját (A) a padló vezetékköteg 2-pólusú csatlakozójáról (B).

### Biztonsági öv feszítő szerkezet

5. | Kösse le az biztonsági öv feszítő 4-pólusú csatlakozóját (A) a padló vezetékköteg 4-pólusú csatlakozójáról (B).

### Kiegészítő utasvédelmi rendszer (SRS) egység

6. | Kösse le a műszerfal vezetékköteg 28-pólusú csatlakozóját (A) és a padló vezetékköteg 28-pólusú csatlakozóját (B).