## CVT nyomásellenőrzése

Szükséges célszerszámok
Automata sebességváltó olajnyomásmérő-műszer készlet ( 07406-0020004)

Automata sebességváltó alacsonynyomás-mérő műszer ( 07406-0070001)

1. | Az ellenőrzés előtt győződjön meg róla, hogy a sebességváltóolaj a megfelelő szintig fel van-e töltve.

2. | Emelje fel a gépjármű elejét, és győződjön meg róla, hogy az alátámasztás biztonságos-e.

3. | Húzza be a rögzítőféket, és biztosan ékelje ki mindkét hátsó kereket.

4. | Szerelje le a burkolólemezt.

5. | Engedje, hogy az első kerekek szabadon forogjanak.

6. | Melegítse be a motort (a hűtőventilátor bekapcsol), majd állítsa le, és csatlakoztassa a fordulatszámmérőt.

7. | Csatlakoztassa a célszerszámot (07406-0020004) az előremeneti tengelykapcsoló-nyomás ellenőrző nyíláshoz (A).

8. | Csatlakoztassa a célszerszámot (07406-0020004) a hátrameneti fék ellenőrzőnyíláshoz (B).

9. | Csatlakoztasson egy kereskedelmi forgalomban beszerezhető olajnyomásmérő-műszert, ami 4,900 kPa (4,90 MPa, 50,0 kgcm2) feletti méréshatárú, és használja a célszerszámot (07406-0020004) a hajtó szíjtárcsa nyomásellenőrző nyílásnál (C) és a hajtott szíjtárcsa nyomásellenőrző nyílásnál (D). MEGJEGYZÉS: A hajtó szíjtárcsa nyomás és a hajtott szíjtárcsa nyomás 3,430 kPa (3,43 MPa, 35,0 kg/cm2) felett lehet, ha olyan sebességváltó probléma van, ami a PCM üzemzavarmentes üzemmódba átkapcsolását váltja ki.

10. | Csatlakoztassa a célszerszámot (07406-0070001) a kenőolajnyomás-ellenőrzőnyíláshoz (E).

11. | Indítsa be a motort.

12. | Kapcsoljon a [D] helyzetbe, és mérje meg az előremeneti tengelykapcsoló-nyomást 1700 ford*min-1-nél.

13. | Kapcsoljon az [R] helyzetbe, és mérje meg a hátrameneti fék nyomást 1700 ford*min-1-nél.

14. | Kapcsoljon az [N] helyzetbe, és mérje meg a hajtó szíjtárcsa nyomást és a hajtott szíjtárcsa nyomást 1700 ford*min-1-nél.

15. | Mérje meg a kenőolajnyomást 2500 ford*min-1-nél.
Nyomás | Javítási határérték
Előremeneti tengelykapcsoló | 1,44-1,71 MPa (14,7-17,4 kg/cm2)
Hátrameneti fék | 1,44-1,71 MPa (14,7-17,4 kg/cm2)
Hajtó szíjtárcsa | 0,31-0,58 MPa (3,2-5,9 kg/cm2)
Hajtott szíjtárcsa | 0,43-0,91 MPa (4,4-9,3 kg/cm2)
Kenés | 0,27-0,40 MPa (2,8-4,1 kg/cm2)

16. | Csatlakoztassa le a célszerszámokat és az olajnyomásmérő-műszert a nyomásellenőrzés után.

17. | Szerelje be a zárócsavarokat új tömítőalátétekkel, és húzza meg a csavarokat 18 Nm-rel (1,8 kgm). Ne használja a régi tömítő alátéteket.

18. | Ha a mért értékek a javítási határértéken kívül vannak, a problémák és a valószínű okok az alábbi táblázatban találhatók:
Probléma | Valószínű ok
Nincs vagy alacsony előremeneti tengelykapcsoló-nyomás | Előremeneti tengelykapcsoló
Nincs vagy alacsony a hátrameneti fék nyomás | Hátrameneti fék
Nincs vagy alacsony a hajtó szíjtárcsa nyomás | ATF-szivattyú PH szabályozószelep Hajtó szíjtárcsa vezérlőszelep Hajtott szíjtárcsa vezérlőszelep
Hajtó szíjtárcsa nyomás túl nagy | PH szabályozószelep Hajtó szíjtárcsa vezérlőszelep Hajtott szíjtárcsa vezérlőszelep CVT sebességváltás vezérlőszelep
Nincs vagy alacsony a hajtott szíjtárcsa nyomás | ATF-szivattyú PH szabályozószelep Hajtó szíjtárcsa vezérlőszelep Hajtott szíjtárcsa vezérlőszelep CVT szíjtárcsa nyomás vezérlőszelep
Hajtott szíjtárcsa nyomás túl nagy | PH szabályozószelep
Nincs vagy alacsony a kenőolajnyomás | ATF-szivattyú Kenőolaj szelep