## Hogyan keressük a kiegészítő utasvédelmi rendszer meghibásodásának okát

## Diagnosztikai hibakódok (DTC)

A kiegészítő utasvédelmi rendszer (SRS) öndiagnosztikai funkciója lehetővé teszi a rendszer problémák okainak felderítését, majd ennek az információnak a tárolását a memóriában. A hibakeresés megkönnyítése érdekében ezek az adatok visszanyerhetők a diagnosztikai adatátviteli áramkörön keresztül.

- Ha a gyújtáskapcsolót az ON (II) állásba fordítja, a kiegészítő utasvédelmi rendszer (SRS) jelzőlámpa felgyullad. Ha 6 másodperc múlva kialszik, a rendszer rendben van.
- Ha rendellenesség van, a rendszer megkeresi és meghatározza a problémát, tárolja ezt az információt a memóriában, és bekapcsolja az kiegészítő utasvédelmi rendszer (SRS) jelzőlámpát. Az adatok akkor is a memóriában maradnak, ha gyújtáskapcsolót kikapcsolja, vagy ha az akkumulátort leköti.
- Ha csatlakoztatja a Honda programozott mérőműszert a 16 pólusú diagnosztikai csatlakozóhoz (DLC) a szerviz adatközlő jel érintkezőjének rövidrezárása érdekében, és a gyújtáskapcsolót ON (II) állásba fordítja, a kiegészítő utasvédelmi rendszer (SRS) jelzőlámpa jelezni fogja a diagnosztikai hibakódot (DLC) a villogások számával.
- A diagnosztikai hibakódok (DTC) kiolvasása és rögzítése után folytassa az ennek a kódnak megfelelő hibakeresési művelettel.

#### Óvintézkedések

- Csak univerzális digitális mérőműszert használjon a rendszer ellenőrzéséhez. Ha nem Honda univerzális mérőműszer, akkor győződjön meg róla, hogy a kimeneti árama 10 mA ( 0,01 A) vagy kisebb, amikor a legkisebb értékű ellenállásmérő tartományba van kapcsolva. Nagyobb kimeneti áramot adó mérőműszer károsíthatja a légzsák áramkörét, vagy véletlen légzsák kioldást és esetleg személyi sérülést okozhat.
- Amikor csak a gyújtáskapcsoló ON (II) állásban van, vagy 3 percnél rövidebb ideje van OFF (KI) állásba kapcsolva , legyen óvatos, nehogy nekiütődjön valami a kiegészítő utasvédelmi rendszer (SRS) egységnek; a légzsákok véletlenül kioldhatnak, és károkat vagy személyi sérüléseket okozhatnak.
- Mielőtt kiszerelné a kiegészítő utasvédelmi rendszer (SRS) fő vezetékköteget, kösse le a vezetőoldali légzsák csatlakozóját, az elülső utasoldali légzsák csatlakozóját, mindkét oldalsó légzsák csatlakozóját, és mindkét biztonsági öv feszítő szerkezet csatlakozóját.
- Győződjön meg róla, hogy az akkumulátor elegendő mértékben fel van töltve. Ha az akkumulátor részben vagy teljesen lemerült, a mért értékek hibásak lesznek.
- Ne érintse a műszer mérőcsúcsát a kiegészítő utasvédelmi rendszer (SRS) egység érintkezőihez vagy vezetékköteg csatlakozókhoz, és ne kösse össze az érintkezőket áthidaló vezetékkel. Csak a vezetékvég bekötés mérőcsúcs készletet és a Honda programozott mérőműszert használja. A rugós reteszelésű csatlakozókat megfelelő módon hátulról, a vezetékvégek bekötése felől vizsgálja.

## A diagnosztikai hibakód (DTC) leolvasása

Ha a kiegészítő utasvédelmi rendszer (SRS) jelzőlámpa világít, olvassa le a diagnosztikai hibakódot (DTC) a következő módszerek valamelyikével:

#### A programozott mérőműszer "SRS" (kiegészítő utasvédelmi rendszer) menü módszer:

Csatlakoztassa a Honda programozott mérőműszert (A) a 16 pólusú diagnosztikai csatlakozóhoz (B), és kövesse a műszer utasításait az
’’SRS" menüben. Ha a műszer nem jelez ki DTC 9-1 vagy DTC 9-2 diagnosztikai hibakódot, ellenőrizze még egyszer az ’’SCS'' kiválasztásával a képernyőn, és figyelje a kiegészítő utasvédelmi rendszer (SRS) jelzőlámpát.

## Az ’’SCS'' menü módszer (a villogó kódok visszakeresése)

A kiegészítő utasvédelmi rendszer (SRS) jelzőlámpa (A) a diagnosztikai hibakódot (DTC) a villogások számával jelzi, ha a diagnosztikai csatlakozó (DLC) diagnosztikai csatlakozó doboza (B) be van kötve a 16 pólusú adatátviteli csatlakozóhoz (DLC) (C).

1. | Győződjön meg róla, hogy a gyújtáskapcsoló OFF állásban van, és várjon 10 másodpercig. Ezután kösse a diagnosztikai csatlakozó (DLC) csatlakozódobozát (A) a 16 pólusú diagnosztikai csatlakozóhoz (DLC). Ha nem vár 10 másodpercig, a kiegészítő utasvédelmi rendszer (SRS) egység törlése vagy a diagnosztikai hibakódok létrehozása nem lesz teljes.

2. | Kösse össze a diagnosztikai csatlakozó (DLC) csatlakozódobozának 4. sz. és 9. sz. érintkezőit egy áthidaló vezetékkel (D), és nyomja meg a működtető kapcsolót.

3. | A gyújtáskapcsolót fordítsa ON (II) állásba. A kiegészítő utasvédelmi rendszer (SRS) jelzőlámpa körülbelül 6 másodpercre felgyullad, majd kialszik. Ezután ki fogja jelezni a diagnosztikai hibakódot.

4. | Olvassa le a diagnosztikai hibakódot.

5. | A gyújtáskapcsolót kapcsolja ki, és várjon 10 másodpercig. Ezután kösse le a diagnosztikai csatlakozó (DLC) csatlakozódobozát a diagnosztikai csatlakozóról (DLC).

6. | Végezze el az ehhez a diagnosztikai hibakódhoz tartozó hibakeresést.

#### A diagnosztikai hibakód (DTC) kijelzés felépítése:

A fő kód kiolvasása:

A mellék kód kiolvasása:

- A legújabb hibával együtt három különböző működési hibát lehet kijelezni (lásd a lenti 1. példát).
- Folyamatos hiba esetén a diagnosztikai hibakód (DTC) ismétlődően fog megjelenni (lásd az alábbi 1. példát).
- Időszakosan fennálló hiba esetén a kiegészítő utasvédelmi rendszer (SRS) jelzőlámpa egyszer kijelzi a diagnosztikai hibakódot, majd égve marad (lásd az alábbi 2. példát).
- Ha egy folyamatosan fennálló és egy időszakos hiba is előfordul, mindkét diagnosztikai hibakód folyamatos hibaként fog megjelenni.
- Ha a rendszer rendben van, (nincs diagnosztikai hibakód), a kiegészítő utasvédelmi rendszer (SRS) jelzőlámpa égve marad (lásd a 3. példát).
- Ha a kiegészítő utasvédelmi rendszer (SRS) jelzőlámpa kigyullad és égve marad diagnosztikai hibakód nélkül, probléma lehet a rendszerrel.
- Ha a kiegészítő utasvédelmi rendszer (SRS) jelzőlámpa nem gyullad ki a fent említett szerint, a rendszer hibakeresése előtt mindig ellenőrizze a szerviz adatközlő jel (SCS) áramkört szakadás vagy testzárlat szempontjából.

#### Példa a diagnosztikai hibakód kijelzésére:

## A diagnosztikai hibakód memória törlése

Szükséges célszerszámok
Szerviz adatközlő jelet (SCS) rövidrezáró csatlakozó ( 07PAZ-0010100)

Annak érdekében, hogy törlje a diagnosztikai hibakódo(ka)t a kiegészítő utasvédelmi rendszer (SRS) egységből, használja a Honda programozott mérőműszert (lásd a Honda programozott mérőműszer kiegészítő utasvédelmi rendszer (SRS) gépjármű rendszer kiegészítését), vagy kövesse a következő eljárást.

1. | Győződjön meg róla, hogy a gyújtáskapcsoló ki van kapcsolva.

2. | Kösse a szerviz adatközlő jelet (SCS) rövidrezáró csatlakozót (A) a MES (2pólusú) csatlakozóhoz (B). Ne használjon áthidaló vezetéket.

3. | A gyújtáskapcsolót fordítsa ON (II) állásba.

4. | A kiegészítő utasvédelmi rendszer (SRS) jelzőlámpa körülbelül 6 másodpercre felgyullad, majd kialszik. Kösse ki a szerviz adatközlő jelet (SCS) áthidaló csatlakozót a MES (2pólusú) csatlakozóból a jelzőlámpa kialvása után 4 másodpercen belül.

5. | A kiegészítő utasvédelmi rendszer (SRS) jelzőlámpa újra ki fog gyulladni. Kösse vissza a szerviz adatközlő jelet (SCS) rövidrezáró csatlakozót a MES ( 2-pólusú) csatlakozóhóz a jelzőlámpa felgyulladása után 4 másodpercen belül.

6. | Ha a kiegészítő utasvédelmi rendszer (SRS) jelzőlámpa kialszik, szerelje ki a szerviz adatközlő jelet (SCS) rövidrezáró csatlakozót a MES ( 2-pólusú) csatlakozóból 4 másodpercen belül.

7. | A kiegészítő utasvédelmi rendszer (SRS) jelzőlámpa kétszer felvillan, azt jelezve, hogy a memória törölve van.

8. | A gyújtáskapcsolót kapcsolja ki, és várjon 10 másodpercig. Fordítsa a gyújtáskapcsolót ismét ON (II) állásba a művelet után. A kiegészítő utasvédelmi rendszer (SRS) rendszer rendben van, ha a kiegészítő utasvédelmi rendszer (SRS) jelzőlámpa 6 másodpercre felgyullad, és azután kialszik.

## Időszakos hibák hibakeresése

Ha volt egy működési hiba, de nem ismétlődik meg, akkor úgy tárolódik a memóriában, mint időszakos hiba, és a kiegészítő utasvédelmi rendszer (SRS) jelzőlámpa felgyullad.
A diagnosztikai hibakód (DTC) ellenőrzése után a hibakeresést a következők szerint végezze:

1. | Olvassa ki a diagnosztikai hibakódot (lásd: "A diagnosztikai hibakód (DTC) kiolvasása'').

2. | Törölje a diagnosztikai hibakód memóriát (lásd: "A diagnosztikai hibakód (DTC) memória törlése")

3. | A sebességváltó kar parkolás vagy üres állásában indítsa el a motort, és járassa alapjáraton.

4. | A kiegészítő utasvédelmi rendszer (SRS) jelzőlámpa körülbelül 6 másodpercre felgyullad, majd kialszik.

5. | Rázza meg a vezetékköteget és a csatlakozókat, tegyen próbautat (erős gyorsítás és fékezés, kanyarodás), forgassa a kormánykereket teljesen balra és jobbra, és tartsa ott 5 - 10 másodpercig. Ha a probléma előfordul, a kiegészítő utasvédelmi rendszer (SRS) jelzőlámpa felgyullad.

6. | Ha nem tudja megismételni az időszakos hibát, a rendszer most rendben van.

## Az OPDS (elülső utasoldali ülésfoglaltság érzékelő rendszer) egység kezdeti értékének beállítása

Szükséges célszerszámok
Szerviz adatközlő jelet (SCS) rövidrezáró csatlakozó ( 07PAZ-0010100)

Ha a háttámla burkolatot, háttámla párnát és/vagy elülső utasoldali ülésfoglaltság érzékelő rendszert (OPDS) kicseréli, állítsa be az OPDS kezdeti értékét az alábbi eljárást követve.
MEGJEGYZÉS: Győződjön meg róla, hogy az utasoldali ülés száraz. Állítsa a háttámlát a szokásos helyzetbe, és győződjön meg róla, hogy semmi sincs az elülső utasülésen.

1. | Győződjön meg róla, hogy a gyújtáskapcsoló ki van kapcsolva.

2. | Csatlakoztassa a diagnosztikai csatlakozó diagnosztikai csatlakozó dobozát (A) a diagnosztikai csatlakozóhoz (16-pólusú) (B), és kösse össze a diagnosztikai csatlakozó diagnosztikai csatlakozó dobozának 4. sz. és 9. sz. érintkezőjét egy áthidaló vezetékkel (C), majd nyomja meg a működtető gombot.

3. | Csatlakoztassa a szerviz adatközlő jelet (SCS) rövidrezáró csatlakozót (D) a MES (2-pólusú) csatlakozóhoz (E). Ne használjon áthidaló vezetéket.

4. | A gyújtáskapcsolót fordítsa ON (II) állásba.

5. | A kiegészítő utasvédelmi rendszer (SRS) jelzőlámpa (F) körülbelül 6 másodpercre felgyullad, majd kialszik. Kösse ki a szerviz adatközlő jelet (SCS) rövidrezáró csatlakozót a MES csatlakozóból a kiegészítő utasvédelmi rendszer (SRS) jelzőlámpa kialvása után 4 másodpercen belül.

6. | A kiegészítő utasvédelmi rendszer (SRS) jelzőlámpa újra felgyullad. Kösse vissza a szerviz adatközlő jelet (SCS) rövidrezáró csatlakozót a MES csatlakozóhóz a kiegészítő utasvédelmi rendszer (SRS) jelzőlámpa kigyulladása után 4 másodpercen belül.

7. | A kiegészítő utasvédelmi rendszer (SRS) jelzőlámpa kialszik. Kösse ki a szerviz adatközlő jelet (SCS) rövidrezáró csatlakozót a MES csatlakozóból 4 másodpercen belül.

8. | Figyelje a kiegészítő utasvédelmi rendszer (SRS) jelzőlámpát. Ha a jelzőlámpa kétszer felvillan és égve marad, az elülső utasoldali ülésfoglaltság érzékelő rendszert (OPDS) kezdeti értéke be van állítva, de a diagnosztikai hibakódokat törölni kell. Folytassa a következő lépéssel: 9, majd törölje a diagnosztikai hibakódokat. Ha az ellenőrző lámpa kétszer felvillan és utána kialszik, az elülső utasoldali ülésfoglaltság érzékelő rendszer (OPDS) kezdeti értéke be van állítva. Folytassa a következő lépéssel: 9. Ha a jelzőlámpa égve marad anélkül, hogy előbb felvillant volna, azelülső utasoldali ülésfoglaltság érzékelő rendszer (OPDS) kezdeti értéke nincs beállítva. Olvassa le a diagnosztikai hibakódot, majd keresse meg a diagnosztikai hibakód hibakeresési táblázat megfelelő oldalán.

9. | Kapcsolja ki a gyújtáskapcsolót, és kösse le a diagnosztikai csatlakozó (DLC) csatlakozódobozát a diagnosztikai csatlakozóról (16 pólusú).