## Kiegészítő utasvédelmi rendszer leírása

### SRS alkatrészek

#### Légzsákok

Az SRS egy biztonsági berendezés, amelyet arra terveztek, hogy a biztonsági övvel együtt használva elősegítse a vezető és az első utas védelmét egy bizonyos beállított határértéket túllépő frontális ütközés esetén. A rendszer részei az SRS egység, ezen belül a biztonsági érzékelő és az ütközés-érzékelő (A), továbbá a kábeldob (B), a vezetőoldali légzsák (C) az első utasoldali légzsák (D), az oldalsó légzsákok (E), a biztonságiöv-feszítők(I) és az első ütközés-érzékelők (J).

#### Oldalsó légzsákok

Az oldalsó légzsákok (E) a két első ülés támlájában helyezkednek el. Elősegítik a vezető illetve az első ülésen ülő utas törzsének védelmét mérsékelt és súlyos oldalütközés esetén. Az összes ajtóküszöbben és az SRS egységben lévő oldalütközés-érzékelők (F) érzékelik az ilyen ütközéseket, és azonnal felfújják a vezetőoldali és az utasoldali oldalsó légzsákot. Oldalütküzés esetén csak egy oldalsó légzsák old ki. Ha az ütközés az utasoldalon történik, az utasoldali oldalsó légzsák akkor is kiold, ha nincs ott utas.

#### Biztonságiöv-feszítők

A biztonságiöv-feszítők összeköttetésben állnak az SRS légzsákokkal, hogy tovább növeljék a biztonsági öv hatásosságát. Frontális ütközésben a feszítők azonnal szorosan felcsévélik az övet, és így a bennülöket az ülésükhöz rögzítik.

#### Első utasoldali ülésfoglaltság-érzékelő

Az oldalsó légzsák rendszer tartalmaz egy ülésfoglaltság-érzékelő rendszert (OPDS) is. Ez a rendszer érzékelőkből (G) és egy ülésfoglaltság-érzékelő egységből (H) áll, amelyek az első utasoldali háttámlában helyezkednek el. A vezérlőegység a bennülő magasságára és helyzetére vonatkozó adatokat küld az SRS egységnek. Ha az SRS egység azt állapítja meg, hogy az első utas kistermetű (például egy gyerek), és az első utas az oldalsó légzsák kioldási útjába esik, akkor automatikusan letiltja a légzsák kioldását. Az SRS egység akkor is letiltja a légzsákot, ha az OPDS bizonyos tárgyakat érzékel az ülésen. Ha az oldalsó légzsák le van tiltva, az oldalsó légzsák kikapcsolás-jelző a műszerfalon jelzi a vezetőnek, hogy az utasoldali oldallégzsák nem fog kioldani oldalütközés esetén. Ha a tárgyat eltávolítják vagy az utas egyenesen ül, az oldallégzsák kikapcsolás-jelző kikapcsol, figyelmeztetve a vezetőt arra, hogy az oldallégzsák működésbe fog lépni oldalsó ütközés esetén.

### Az SRS működése

Az SRS egységben lévő fő áramkör érzékeli és megítéli az ütközés erejét, és szükség esetén begyújtja a felfúvó töltetet. Ha az akkumulátorfeszültség túl alacsony, vagy az ütközés következtében a tápvezeték megszakad, akkor a feszültségszabályozó, illetve a tartalék tépfeszültség áramkör állandó szinten tartja a feszültséget.

#### Az SRS működtetése:

#### Vezetőoldali és első utasoldali légzsák(ok)

(1) Egy első ütközés-érzékelőnek működésbe kell lépnie és elektromos jeleket kell küldenie a mikroprocesszorba
(2) A mikroprocesszornak ki kell számolnia a jeleket és az ütközés súlyosságától valamint attól függően, hogy a biztonsági öv csat kapcsolója BE vagy KI van kapcsolva, elküldi a megfelelő jelet a légzsák felfúvó(k)nak.
(3) A felfúvóknak, amelyek jelet kaptak, be kell gyújtaniuk és ki kell oldaniuk a légzsáko(ka)t.

#### Oldalsó légzsák(ok)

(1) Az oldalsó ütközés-érzékelőknek működésbe kell lépniük és elektromos jeleket kell küldeniük a mikroprocesszorba.
(2) A mikroprocesszornak fel kell dolgoznia a jeleket és el kell küldenie őket az oldalsó légzsák felfúvó(k)hoz. A mikroprocesszor azonban megszakítja az első utas oldallégzsákjához menő jeleket, ha az SRS-vezérlőegység azt állapítja meg, hogy az első utas feje az oldalsó légzsák felfúvási útjába esik.
(3) A felfúvónak, amelyik megkapta a jelet, be kell gyújtania és ki kell oldania az oldalsó légzsákot.

#### Öndiagnosztika rendszer

Egy öndiagnosztika áramkör van beépítve az SRS egységbe; ha a gyújtáskapcsolót ON (II) állásba forgatják, az SRS kijelző lámpa felgyullad, és kb. 6 másodperc múlva kialszik, ha a rendszer normálisan működik.
Ha az ellenőrző lámpa nem gyullad fel vagy nem alszik ki 6 másodpercen múlva, vagy ha menet közben felgyullad, akkor azt jelzi, hogy rendellenesség van a rendszerben. A rendszert a lehető leghamarabb ellenőrizni kell és meg kell javítani.
A könnyebb javíthatóság érdekében a kiegészítő utasvédelmi rendszer (SRS) egység memóriája tárolja a működési hiba okával kapcsolatos hibakódot, és az egység össze van kötve a diagnosztikai csatlakozóval (DLC). Ez az információ kiolvasható a Honda programozott mérőműszerrel, ha össze van kötve a 16 pólusú diagnosztikai csatlakozóval (DLC).
MEGJEGYZÉS: Ha az akkumulátor negatív kábel le van kötve, végezze el az ETCS tanulási folyamatot.