## Önindító nagyjavítása

### Szétszerelés/összeszerelés

### Forgórész vizsgálat és ellenőrzés

1. | Szerelje ki az önindítót.

2. | A művelet kezdetén látható módon szerelje szét az önindítót.

3. | Ellenőrzze a forgórészt, hogy nincs-e rajta az állandó mágnessel való érintkezésből számazó kopás vagy sérülés. Ha kopott vagy sérült, cserélje ki a forgórészt.

4. | Ellenőrizze a kommutátor (A) felületét. Ha a felület szennyezett vagy beégett, szabályozza fel csiszolóvászonnal vagy esztergával a következő előírások szerint, vagy állítsa helyre #500-as vagy #600-as csiszolópapírral (B).

5. | Ellenőrizze a kommutátor átmérőjét. Ha az átmérő a javítási határérték alatt van, cserélje ki a forgórészt.
Kommutátor átmérő
Normál (új): | 27,9-28,0 mm -
Javítási határérték: | 27,0 mm

6. | Mérje meg a kommutátor (A) ütését. Ha a kommutátor-ütés a javítási határértéken belül van, ellenőrizze a kommutátort, hogy a szegmensek között nincs-e szénpor, vagy rézmorzsalék. Ha a kommutátor-ütés a javítási határérték felett van, cserélje ki a forgórészt.
Kommutátor-ütés
Normál (új): | 0,05 mm max.
Javítási határérték: | 0,4 mm

7. | Ellenőrizze a horonymélységet (A). Ha a szigetelőanyag túl magas (B), vágja be a szigetelőanyagot fűrészlappal a megfelelő mélységre. Az összes szigetelőanyagot vágja ki (C) a kommutátor-szegmensek közül. A bevágás ne legyen túl sekély, keskeny vagy V-alakú (D).
Kommutátor-horonymélység
Normál (új): | 0,45-0,75 mm -
Javítási határérték: | 0,2 mm

8. | Ellenőrizze a folytonosságot a kommutátor szegmensei között. Ha bármely szegmensek között szakadás van, cserélje ki a forgórészt.

9. | Helyezze a forgórészt (A) egy forgórész vizsgálókészülékre (B). Tartson egy fűrészlapot (C) a forgórész vasmagon. Ha a vasmag magához vonzza a fűrészlapot, vagy a vasmag forgatása közben a fűrészlap rezeg, akkor a forgórész zárlatos. Cserélje ki a forgórészt.

10. | Ellenőrizze ellenállásmérővel, hogy a kommutátor (A) és a forgórész tekercs vasmagja (B), valamint a kommutátor és a forgórész tengelye (C) között nincs folytonosság. Ha van folytonosság, cserélje ki a forgórészt.

### Önindító-szénkefe ellenőrzés

11. | Mérje meg a szénkefe hosszát. Ha a javítási határértéken kívül van, cserélje ki az állórészház-egységet.
Szénkefe-hosszúság
Normál (új): | 9,7-10,3 mm -
Javítási határérték: | 6 mm

### Önindító gerjesztő tekercselés vizsgálat

12. | Ellenőrizze az elektromos vezetést a () szénkefék (A) és a motorvezeték (B) között, valamint a (-) szénkefék (C) és az állórészház (D) között. Ha nincs elektromos vezetés, cserélje ki az állórészházat.

13. | Ellenőrizze, hogy nincs elektromos vezetés a () szénkefék és a (-) szénkefék, valamint a () szénkefék és az állórészház között. Ha van elektromos vezetés, cserélje ki az állórészházat.

### Szabadonfutó tengelykapcsoló ellenőrzés

14. | Csúsztassa végig a szabadonfutó tengelykapcsolót a tengelyen. Cserélje ki, ha nem simán csúszik.

15. | Forgassa mindkét irányba a szabadonfutó tengelykapcsolót (A). Az egyik irányban megakad és a másik irányban simán forog? Ha egyik irányban sem akad meg, vagy mindkét irányban megakad, cserélje ki.

16. | Ha az önindító hajtó fogaskerék (B) kopott vagy sérült, cserélje ki a szabadonfutó-egységet; a fogaskerék külön nem kapható. Ellenőrizze a lendítőkerék vagy a hidrodinamikus nyomatékváltó fogaskoszorú állapotát. Cserélje ki, ha az önindító hajtó fogaskerék fogai sérültek.

17. | Szerelje be az állórészházat és szerelje be a szénkefetartót, majd szerelje be mindegyik szénkefét a szénkefetartóba. MEGJEGYZÉS: Az új szénkefék felfekvése érdekében csúsztasson be egy darab #500-as vagy #600-as csiszolópapírt a szemcsés oldalával felfelé a kommutátor és mindegyik szénkefe közé, majd lassan forgassa meg a forgórészt. A szénkefék érintkezési felülete a kommutátorral azonos körvonalúra csiszolódik.

18. | Nyomja össze a rugót, és szerelje be a szénkefetartóba.

19. | Szerelje be a szénkefetartó szigetelést (A) és a zárófedelet (B).