## Kerekek centírozása

Szükséges célszerszám
Futómű-geometria ellenőrző műszer tartozék ( 07NAJ-SS00301)

A felfüggesztésben első kerékdőlést, első kerékösszetartást és hátsó kerékösszetartást lehet beállítani. Ezen beállítások mindegyike kölcsönhatásban van egymással. Például, ha állítja a kerékösszetartást, a kerékdőlés is változik. Ezért el kell végezni az első futómű-beállítást, ha beállítja kerékdőlést vagy kerékösszetartást.

## Beállítást megelőző ellenőrzések

A futómű-beállítás megfelelő ellenőrzése érdekében végezze el a következőket:

1. | Oldja ki a rögzítőféket, hogy elkerülje a helytelen mérést.

2. | Győződjön meg róla, hogy a felfüggesztésben nem cseréltek-e alkatrészt.

3. | Ellenőrizze a gumiabroncs méretét és nyomását.
Gumiabroncs méret:
| Első/hátsó:
| 14 collos keréktárcsa: | 175/65R 14 82T
| 15 collos keréktárcsa: | 185/55R 15 82V
Gumiabroncs nyomás:
| Elől: | 220 kPa (2,2 kg/cm2)
| Hátul: | 210 kPa (2,2 kg/cm2)

4. | Ellenőrizze a keréktárcsák és gumiabroncsok ütését.

5. | Ellenőrizze a felfüggesztés gömbcsuklóit. (Fogja meg a kereket a kézzel, és mozgassa fel és le, jobbra és balra, és ellenőrizze, hogy nem kotyog-e).

6. | Lengesse meg néhányszor a gépjárművet fel és le, hogy a felfüggesztés beálljon.

## Első utánfutás ellenőrzés

1. | Emelje fel a gépjárművet, és tegye a kerékelfordulási szög mérőlapokat az első kerekek alá. Tegyen a hátsó kerekek alá a kerékelfordulási szög mérőlapokkal azonos vastagságú deszkákat, majd engedje le a gépjárművet. MEGJEGYZÉS: Győződjön meg róla, hogy a kerékelfordulási szög mérőlapokon és deszkákon álló gépjármű vízszintesen álljon.

2. | Vegye le a dísztárcsát, és szerelje fel a futómű-geometria ellenőrző műszer tartozékot (A) és a kerékdőlés/utánfutás műszert a kerékagyra, majd működtesse az első féket.

3. | Forgassa az első kereket 20°-kal kifelé, majd forgassa a kerékdőlés/utánfutás műszer állítócsavarját úgy, hogy a buborék 0°-nál.legyen.

4. | Forgassa a kereket 20°-kal befelé, és olvassa le az utánfutást a műszeren, amikor a buborék a műszer közepénél van. Ha az utánfutási szög nem az előírt tartományban van, ellenőrizze, hogy nincs-e elgörbült vagy sérült alkatrész a felfüggesztésben.
Első utánfutási szög: | 2°05¢ ± 1°

## Első kerékdőlés ellenőrzés

1. | Forgassa az első kerekeket az egyenesen előre helyzetbe.

2. | Vegye le a dísztárcsát, és szerelje fel a futómű-geometria ellenőrző műszer tartozékot (A) és a kerékdőlés/utánfutás műszert a kerékagyra.

3. | Olvassa le a kerékdőlési szöget a műszeren, amikor a buborék a műszer közepénél van. Ha a kerékdőlési szög nem felel meg az előírásnak, akkor állítsa be a kerékdőlést (lásd a jobb oszlopot).
Első kerékdőlési szög: | 0°00¢ ± 1°

## Első kerékdőlés beállítás

Az első kerékdőlést úgy lehet beállítani, hogy a lengéscsillapító egyik vagy mindkét szorítócsavarjátt kicseréli a kisebb átmérőjű állítócsavarra. Az állítócsavar átmérő és a szorítócsavar furat átmérő közötti különbség kis mértékű beállítást tesz lehetővé.

1. | Emelje fel a gépjármű elejét, és győződjön meg róla, hogy az alátámasztás biztonságos-e. Szerelje le az első kerekeket.

2. | Lazítsa meg a lengéscsillapító szorítóanyáit és csavarjait (A), majd állítsa be a kerék utánfutását úgy, hogy a lengéscsillapító alsó részét a szorítócsavar játékának tartományában mozgatja.

3. | Húzza meg a csavarokat az előírt nyomatékkal.

4. | Szerelje vissza az első kerekeket. Süllyessze le a gépjármű elejét a talajra, és lengesse meg néhányszor a gépjárművet, hogy a felfüggesztés beálljon.

5. | Ellenőrizze a kerékdőlési szöget. Ha az értéke megfelel az előírásnak, ellenőrizze az első kerékösszetartást. Ha nem a normális értéken belül van, folytassa a következő lépéssel: 6.

6. | Emelje fel a gépjármű elejét, és győződjön meg róla, hogy az alátámasztás biztonságos-e. Szerelje le az első kerekeket.

7. | Cserélje ki a lengéscsillapító szorítócsavarjait az állítócsavarokra (A), és állítsa be a kerékdőlési szöget. MEGJEGYZÉS: A kerékdőlési szög körülbelül 20¢ -ig állítható be a lengéscsillapító egy szorítócsavarját állítócsavarra cserélve. Ha a mért érték ±50¢ (a tűrésmező közepe) alatt van, cseréljen ki egy szorítócsavart állítócsavarra. Ha a mért érték ±50¢ (a tűrésmező közepe) felett van, cserélje ki a felső és az alsó szorítócsavart állítócsavarra. A kerékdőlési szög 1° 40¢-ig állítható be (ez a tűrésmező közepe) ha mind a felső, mind az alsó lengéscsillapító szorítócsavart kicseréli az állítócsavarra. A job és a bal oldali beállítás közötti különbség azonban legfeljebb 2°20¢ lehet.

8. | Húzza meg a csavarokat az előírt nyomatékkal.

9. | Szerelje vissza az első kerekeket. Süllyessze le a gépjármű elejét a talajra, és lengesse meg néhányszor a gépjárművet, hogy a felfüggesztés beálljon.

10. | Ellenőrizze a kerékdőlési szöget. Ha megfelel az előírásnak, ellenőrizze az első kerékösszetartást, és állítsa be, ha szükséges. Ha nem felel meg az előírásnak, állítsa be és ellenőrizze újra. Ha a kerékdőlési szög nem állítható be az előírt értékre, ellenőrizze, hogy nincs-e elgörbült vagy sérült alkatrész a felfüggesztésben.

## Hátsó kerékdőlés ellenőrzés

1. | Vegye le a dísztárcsát, és szerelje fel a futómű-geometria ellenőrző műszer tartozékot (A) és a kerékdőlés/utánfutás műszert a kerékagyra.

2. | Olvassa le a kerékdőlési szöget a műszeren, amikor a buborék a műszer közepénél van. Ha a kerékdőlési szög nem az előírt tartományban van, ellenőrizze, hogy nincs-e elgörbült vagy sérült alkatrész a felfüggesztésben.
Hátsó kerékdőlési szög: | -1°00¢ ± 1°

## Első kerékösszetartás ellenőrzés/beállítás

1. | Állítsa középre a kormánykerék-küllőket.

2. | Ellenőrizze a kerékösszetartást. Ha nem a normális értéken belül van, folytassa a következő lépéssel: 3.
Első kerékösszetartás: | 0 ± 3 mm (0 ± 3,05 mm.)

3. | Lazítsa meg az ellenanyát (A), miközben tartja a kormányösszekötő-rudat (B).

4. | Forgassa a korméynösszekötő-?, amíg a kerékösszetartás helyes nem lesz. MEGJEGYZÉS: Állítsa be a jobb és bal oldali kerekeket egyszerre, ugyanolyan mértékben, de ellentétes irányban, hogy a helyes kerékösszetartást kapja, és hogy a kormánykereket egyenesen tartsa.

5. | A beállítás után húzza meg az ellenanyát, miközben tartja a kormányösszekötő-rudat. Győződjön meg róla, hogy a kerékösszetartás beállítás nem változik-e.

## Hátsó kerékösszetartás ellenőrzés/beállítás

1. | Oldja ki a rögzítőféket.

2. | Ellenőrizze a kerékösszetartást. Ha nem az előírt tartományban van, ellenőrizze, hogy nincs-e elgörbült vagy sérült alkatrész a felfüggesztésben.
Hátsó kerékösszetartás: | 2 ± 2 mm (0,08 ± 2,03 mm.)

## Elfordulási szög ellenőrzés

1. | Emelje fel a gépjárművet, és tegye a kerékelfordulási szög mérőlapokat az első kerekek alá. Tegyen a hátsó kerekek alá a kerékelfordulási szög mérőlapokkal azonos vastagságú deszkákat, majd engedje le a gépjárművet. MEGJEGYZÉS: Győződjön meg arról, hogy a kerékelfordulási szög mérőlapokon és deszkákon álló gépjármű vízszintesen álljon.

2. | Forgassa ki a kormánykereket teljesen jobbra és balra, miközben nyomja a féket, és ellenőrizze mindkét első kerék elfordulási szögét. Ha az elfordulási szög nem az előírt tartományban van, vagy a befelé elfordulás szöge különbözik a jobb és bal oldalon, folytassa a következő lépéssel: 3.
Elfordulási szög:
| Befelé:
175/65 R14: | 41°00¢ ± 2°
--- | ---
185/55 R15: | 38°00¢ ± 2°
Kifelé (bázisérték):
| 175/65 R14: | 36°00¢
| 185/55 R15: | 34°00¢

3. | Ellenőrizze a kerékösszetartást. Ha helyes, de az elfordulási szög nem az előírt tartományban van, ellenőrizze, hogy nincs-e elgörbült vagy sérült alkatrész a felfüggesztésben.