## Hátsóablak cseréje

MEGJEGYZÉS:

- Viseljen kesztyűt, hogy megvédje a kezét.
- Viseljen védőszemüveget, amikor kiszereli az üveget egy zongorahúrral.
- Használjon üléshuzatokat, hogy megelőzze a felületek sérülését.
- Ne sértse meg a hátsó ablakfűtőszálakat és az érintkezőket.
- Használja a 08C73-X0230N rendelési számú üvegragasztó készletet.

1. | Szerelje ki a következőket: Hátfali ajtó alsó burkolat Felső féklámpa Hátsóablak ablaktörlő

2. | Szerelje le a felső gumi záróelemet (A) a hátsóablak széléről. Ha szükséges, vágja el a gumi záróelemet egy késsel.

3. | Csatlakoztassa le a hátsóablak-fűtés csatlakozóját (A).

4. | Ha a régi hátsóablakot szereli vissza, jelölje össze az ablakot és a karosszériát egy zsírkrétával.

5. | Tegyen védőszalagot a hátsó ajtó külső és belső éleire. Egy ár használatával készítsen egy lyukat a ragasztóanyagba a gépkocsi belsjéből, a hátsó ablak sarokrészénél. Nyomjon át egy zongorahúrt a lyukon és tekerje fel mindkét végét egy fadarabra.

6. | Egy kívül lévő segítővel húzza a zongorahúrt (A) oda-vissza fűrészelő mozgással. Tartsa a zongorahúrt a lehető legközelebb a hátsó ablakhoz (A), hogy megelőzze a hátfali ajtó sérülését, és óvatosan vágja át a ragasztóanyagot (C) az egész hátsó ablak körül. Vágási helyek:

7. | Óvatosan szerelje ki a hátsó ablakot.

8. | Egy simítókéssel hántolja simára a régi ragasztóanyagot körülbelül 2 mm (2,03 mm.) vastagságban a ragasztási felületen az egész hátsó ablaknyílás pereme mentén körben: Ne hántolja le a karosszéria fényezett felületét; a sérült fényezés rontani fogja a megfelelő ragasztást Szerelje le a rögzítőelemeket a hátsó ajtóról.

9. | Tisztítsa meg a hátsó ajtó ragasztási felületét egy alkoholos szivaccsal. A tisztítás után ne engedje, hogy olaj, kenőzsír vagy víz kerüljön a felületre.

10. | Ha a régi hátsó ablakot szereli vissza, egy simítókés használatával hántolja le az összes régi ragasztóanyagot, a rögzítőelemeket és a gumi záróelemeket a hátsó ablakról. Tisztítsa meg alkohollal a hátsó ablak belső felületét és szélét, ahova az új ragasztóanyag kerül. Ügyeljen arra, hogy a ragasztási felület víztől, olajtól és kenőzsírtól mentes legyen.

11. | Ragassza a rögzítőket (A) és a felső gumi záróelemet (B) a hátsó ablak belső felületére (C) az ábra szerint. Ragassza fel az alsó gumi záróelemet (D) a hátsó ablak széle mentén. A felső és az alsó gumi záróelem beszerelése előtt tegyen alapozót (3M N-200-at vagy egyenértékűt) a hátsó ablak belső felületére. Ügyeljen arra, hogy a rögzítőelemek és a felső gumi záróelem egy vonalba essenek az összejelölésekkel (E). Legyen óvatos, nehogy hozzáérjen a hátsó ablakhoz ott, ahova ragasztóanyag kerül.

12. | Vágja le a felesleges alsó gumi záróelemet a hátsó ablak mindkét ferde széle mentén.

13. | Ragassza fel a rögzítőelemeket (A, B) a hátsó ajtóra az ábra szerint.

14. | Állítsa a hátsó ablakot (A) a nyílásba és állítsa középre. Jelölje össze (B) egy zsírkrétával a hátsó ablakot és a karosszériát az ábrán látható 4 pontban. Legyen óvatos, nehogy hozzáérjen a hátsó szélvédőhöz ott, ahova ragasztóanyag kerül.

15. | Szerelje ki a hátsó szélvédőt.

16. | Szivaccsal tegyen egy kevés üveg alapozót a hátsó szélvédő (A) szélére és a gumi záróelemekre (B), ahogy az ábrán látható, majd kissé törölje le gézzel vagy csomagolóvászonnal: A hátsó szélvédőn lévő nyomtatott pontokat (C) vezetőként használva hordja fel az üveg alapozót a hátsó szélvédő mindkét oldalsó részére. Ne alkalmazzon karosszériaalapozót a hátsó szélvédőre, és ne keverje össze a hátsó ajtó alapozós és üvegalapozós szivacsokat. Soha ne érintse meg a kézzel az alapozóval bekent felületeket. Ha megteszi, a ragasztóanyag nem ragadhat hozzá megfelelően a hátsó szélvédőhöz, és a víz befolyhat a hátsó szélvédő beszerelése után. Tartsa távol a vizet, port és a koptató anyagokat az alapozóval bekent felülettől.

17. | Szivaccsal tegyen egy vékony réteg karosszéria alapozót a hátsó ablaknyílás széle mentén körben megmaradó eredeti ragasztóanyagra. Legalább 10 percig hagyja száradni a karosszériaalapozót. Ne alkalmazzon üvegalapozót a karosszériához, és ügyeljen arra, hogy ne keverje össze az üveg- és a karosszériaalapozós szivacsot. Soha ne érintse meg a kézzel az alapozóval bekent felületeket.

18. | A patron betöltése előtt vágjon ki egy V" alakot a fúvóka (A) végéből az ábrán látható módon.

19. | A folyamatos szállítás érdekében légzsákmentesen töltse fel a patront ragasztóval. Helyezze a patront egy kinyomópisztolyba, és tegyen egy ragasztócsíkot (A) az üvegalapozó rétegre (B) körben a hátsó szélvédő (C) szélére és a záróelemekre (D) az ábrán látható módon. A ragasztót az üvegalapozó felhordása után 30 percen belül hordja fel. Mindegyik saroknál egy kissé vastagabb csíkot készítsen.

20. | Szívókorongok segítségével tartsa a hátsó szélvédőt a nyílás felett, igazítsa be a 14. lépésben készített összejelölésekhez, és helyezze rá a ragasztóra. Kissé nyomja meg a hátsó szélvédőt, amíg a szélei körben végig teljesen fel nem fekszenek a ragasztóra. Ne nyissa ki vagy csukja az ajtókat, amíg a ragasztó meg nem száradt.

21. | Hántolja vagy törölje le a felesleges ragasztót simítókéssel vagy törlőkendővel. A ragasztónak a fényezett felületről vagy a hátsó szélvédőről való eltávolítására alkohollal megnedvesített lágy törlőkendőt használjon.

22. | Hagyja száradni a ragasztót legalább 1 órán keresztül, majd permetezzen vizet a hátsó szélvédőre, és ellenőrizze, hogy tömít-e. Jelölje meg a nem tömítő területeket, hagyja hátsó szélvédőt megszáradni, majd tömítse tömítőanyaggal. Hagyja állni a gépjárművet legalább 4 óráig a hátsó szélvédő beszerelése után. Ha a gépjárművet használni kell az első 4 órában, akkor lassan kell hajtani vele.

23. | Szerelje be az összes többi kiszerelt alkatrészt. Tanácsolja az ügyfélnek, hogy 2 - 3 napig ne tegye a következő dolgokat: Ajtók becsapása, amikor az összes ablak fel van tekerve. A karosszéria túlzott megcsavarása (például az úttestre szögben történő ráhajtás és lehajtás, vagy rossz, egyenetlen úton való haladás)