## Fokozat nélkül változtatható áttételű sebességváltó szétszerelése

### Robbantott ábra

Szükséges célszerszámok
Indító tengelykapcsoló lehúzó ( 07TAE-P4V0120)

Hátrameneti fék rugóösszenyomó ( 07TAE-P4V0110)
MEGJEGYZÉS: Ha a sebességváltó szétszerelése során szükséges, lásd a robbantott ábrát.

1. | Szerelje ki az ATF-hűtő vezetékeit.

2. | Szerelje ki az ATF olajszintmérő-pálca vezetőcsövét.

3. | Szerelje ki a CVT hajtó szíjtárcsa fordulatszám-érzékelőt.

4. | Szerelje ki a tiltó mágneskapcsolót.

5. | Szerelje ki a sebességváltó-fokozat kapcsolót, a CVT fordulatszám-érzékelőt és a CVT hajtott szíjtárcsa fordulatszám-érzékelőt.

6. | Szerelje ki a vezérlőszelep-testet, és szerelje ki az ATF csöveket, az illesztőcsapokat és a tömítést.

7. | Szerelje ki a lendkerékházat rögzítő 21 csavart, majd vegye ki a lendkerékházat, az illesztőcsapokat és a tömítést.

8. | Szerelje ki az ATF csöveket: 11 x 230,5 mm (O gyűrűkkel): egy cső 11 x 134,5 mm (O gyűrűkkel): három cső 8 x 133,5 mm: két cső

9. | Szerelje ki a differenciálmű egységet.

10. | Szerelje ki a kihajtótengelyt, majd szerelje ki a szekunder hajtott fogaskereket.

11. | Szerelje ki a parkolófokozat-reteszelő tengelyt és hüvelyt, majd szerelje ki a parkolófokozat-reteszelő rugót és reteszelőkart.

12. | Szerelje ki az indító tengelykapcsolót rögzítő Seeger-gyűrűt, majd szerelje ki a reteszrögzítőt és a reteszeket.

13. | Helyezze a célszerszámot az indító tengelykapcsolóra (A), és rögzítse biztosan a célszerszám reteszelőkarját (B) a parkoló fokozatra (C). Ne helyezze a célszerszám reteszelőkarját az indító tengelykapcsoló vezetőjére. Ha a reteszelőkar hozzáér az indító tengelykapcsoló vezetőjéhez, a tengelykapcsoló vezető megsérülhet. Ügyeljen arra, hogy ne engedje por és más idegen részecskék bejutását a hajtott szíjtárcsa tengelyébe.

14. | Szerelje ki az indító tengelykapcsolót (A) és a szekunder hajtó/parkoló fogaskereket (B) a célszerszámmal.

15. | Szerelje ki a Seeger-gyűrűt (A), ami a bemenő tengelyt (B) rögzíti, majd szerelje ki a távtartógyűrűt (C), a támasztó alátétet (D), a tűgörgős támcsapágyat (E), és a támasztó alátétet a bemenő tengelyről.

16. | Szerelje le a szekunder hajtó/parkoló fogaskereket az indító tengelykapcsolóról.

17. | Szerelje le a Simmering-tömítést (A) a szekunder hajtó/parkoló fogaskerékről (B), és tisztítsa meg; ezt vissza kell szerelni az új szekunder hajtó/parkoló fogaskerékre a sebességváltó összeszerelésekor.

18. | Szerelje ki az ATF mágnest, majd tisztítsa meg, és szerelje vissza a sebességváltóba.

19. | Szerelje ki az ATF szűrőt rögzítő Seeger-gyűrűt, és szerelje ki az ATF szűrőt. Ellenőrizze az ATF szűrőt, hogy nem szennyezett-e. Ha az ATF szűrő túl szennyezett, cserélje ki. Szerelje vissza az ATF szűrőt a sebességváltóba.

20. | Forgassa a sebességváltó zárófedelét felfelé, és helyezze el úgy, mint egy munkapadot, hogy elkerülje a bemenő tengely sérülését.

21. | Szerelje ki a zárófedelet rögzítő 15 csavart (A), majd emelje ki a zárófedelet (B), az illesztőcsapokat (C) és a tömítést (D).

22. | Szerelje ki az ATF csöveket (E) a kéziszelep-testből (F).

23. | Szerelje ki a kéziszelep-testet, a reteszelő rugót (G), az illesztőcsapokat (H) és az elválasztó lapot (I).

24. | Szerelje ki a bolygókeréktartó/bemenő tengely egységet (A), majd szerelje ki a fogaskoszorút (B).

25. | Szerelje ki a hátrameneti fék utolsó lap rugóját (C), majd vegye ki a hátrameneti fék rögzítőgyűrűjét (D), vegye ki a hátrameneti fék utolsó lapját (E), féktárcsákat (F) és a tárcsarugót (H).

26. | Szerelje ki rögzítőgyűrűt (I), mely az előremeneti utolsó tengelykapcsoló-tárcsát rögzíti (J), majd szerelje ki az előremeneti utolsó tengelykapcsoló-tárcsát, a tárcsákat (K) és lemezeket (K).

27. | Szerelje ki az előremeneti tengelykapcsolót (N) a hajtótárcsa-tengelyhez (O) rögzítő gyűrűt (M), majd szerelje ki az előremeneti tengelykapcsolót, és szerelje ki a rögzítőgyűrű rögzítőelemét (P).

28. | Szerelje be a célszerszámot a hátrameneti fék visszahúzó rugó rögzítőjét tartó Seeger-gyűrű kiszerelése érdekében.

29. | Nyomja össze a visszahúzó rugót a célszerszámmal, majd szerelje ki a Seeger-gyűrűt. Ügyeljen arra, hogy a célszerszám a hátrameneti fék visszahúzó rugó felett helyezkedjen el.

30. | Szerelje ki a célszerszámot, majd szerelje ki a rugós rögzítő/visszahúzó rugó egységet.

31. | Szerelje ki a zárócsavart (A) a hátrameneti fokozat féknyomás-ellenőrző nyílásból (B), és adjon levegőnyomást a hátrameneti fékdugattyú (C) kiszerelése érdekében.

32. | Szerelje vissza a zárócsavart az új tömítőalátéttel (D). Ne használja a régi tömítő alátétet.

33. | Szerelje ki a görgőt (A).

34. | Szerelje ki a közbenső házat (B), illesztőcsapokat (C) és a tömítéseket (D).

35. | Ellenőrizze a hátrameneti féktárcsát, lemezeket és az utolsó lapot, hogy nem kopottak, sérültek vagy elszíneződöttek-e. Ha a tárcsák kopottak vagy sérültek, cserélje ki egyszerre az összes tárcsát. Ha a lemezek kopottak, sérültek vagy elszíneződöttek, cserélje ki egyszerre az összes lemezt. Ha az utolsó lap kopott, sérült vagy elszineződött, cserélje ki az utolsó lapot, és a sebességváltó összeszerelésekor ellenőrizze az utolsó lap távolságát a bázisfelülettől.