## Szelepvezeték cseréje

Szükséges célszerszámok
Szelepvezető sajtoló, 5,5 mm ( 07742-0010100)

Szelepvezetőfurat-dörzsár, 5 525 mm ( 07HAH-PJ70100)

1. | Ellenőrizze a szelepszár és a szelepszárvezető közötti hézagot.

2. | Az alábbi ábrán látható módon a kereskedelemben kapható levegős szelepvezető sajtolót (A) használjon úgy átalakítva, hogy illeszkedjen a szelepvezetők átmérőjéhez. A legtöbb esetben ugyanezt a műveletet a célszerszám és egy hagyományos kalapács használatával is el lehet végezni.

3. | Válassza ki a megfelelő csere-szelepvezetőket, és hűtse őket egy hűtőszekrény fagyasztó részében kb. egy óráig.

4. | Főzőlap vagy tűzhely használatával melegítse fel egyenletesen a hengerfejet 150°C-ra. Figyelje a hőmérsékletet egy konyhai hőmérővel. Ne melegítse a hengerfejet 150°C fölé; a túlmelegítéstől meglazulhatnak a szelepfészkek.

5. | A vezérműtengely oldalról dolgozva a sajtoló és egy levegős kalapács használatával nyomja a szelepvezetőt kb. 2 mm-rel az égéstér felé. Ez az égésmaradványokat részben eltávolítja és megkönnyíti a kiszerelést. Tartsa a pneumatikus kalapácsot a szelepvezető tengelyvonalában, hogy a sajtoló ne sérüljön meg.

6. | Fordítsa át a hengerfejet, és sajtolja ki a szelepvezető perselyt a hengerfej vezérműtengely-oldala felé.

7. | Ha a szelepvezető nem akar elmozdulni, fúrja ki egy 8 mm-es fúróval, majd próbálja újra. Csak végső esetben fúrja ki a szelepvezetőt; ez károsíthatja a hengerfejet, ha a fúró eltörik.

8. | Vegye ki az új szelepvezető(ke)t a fagyasztóból, egyenként, ahogy szüksége van rájuk.

9. | Kenje be vékonyan tiszta motorolajjal az új szelepvezető külső felületét. Szerelje be a szelepvezetőt a hengerfej vezérműtengely-oldaláról, a célszerszám használatával sajtolja be a szelepvezetőre (B) előírt beépítési magasságra (A). Ha mind a 16 szelepvezetőt cseréli, lehet, hogy újra fel kel melegítenie a hengerfejet.
Szelepvezető beépítési magasság:
15,85-16,35 mm

10. | Kenje be a dörzsárat és a szelepvezetőt fúróolajjal.

11. | Forgassa jobbra a dörzsárat a szelepvezető furat teljes hosszában.

12. | Továbbra is forgassa jobbra a dörzsárat, amíg kiveszi a furatból.

13. | Alaposan mossa meg a szelepvezetőt tisztítószerben, hogy eltávolítsa a fúróolaj-maradványokat.

14. | Ellenrizze a szelephézagokat egy szeleppel. Ellenőrizze, hogy a szelep erőkifejtés nélkül csúszik-e a szívó- és a kipufogószelep-szelepszárvezetőben.