## Kiegészítő utasvédelmi rendszer leírása

### Kiegészítő utasvédelmi rendszer (SRS) alkatrészek

#### Légzsákok

A kiegészítő utasvédelmi rendszer (SRS) olyan biztonsági berendezés, amelyet arra terveztek, hogy a biztonsági övvel együtt használva elősegítse a vezető és a mellette ülő utas védelmét egy bizonyos beállított határértéket túllépő frontális ütközés esetén. A rendszer részei a kiegészítő utasvédelmi rendszer (SRS) egység, ezen belül a biztonsági érzékelő és az ütközés érzékelő (A), továbbá a kábeldob (B), a vezetőoldali légzsák (C) az elülső utasoldali légzsák (D), az oldalsó légzsákok (E), a biztonsági öv feszítők(I) és az elülső ütközés érzékelők (J).

#### Oldalsó légzsákok

Az oldalsó légzsákok (E) a két elülső ülés háttámlájában helyezkednek el. Elősegítik a vezető, illetve az elülső ülésen ülő utas törzsének védelmét mérsékelt és súlyos oldalsó ütközés esetén. Az összes ajtó küszöbben és a kiegészítő utasvédelmi rendszer (SRS) egységben elhelyezett oldalsó ütközés érzékelők (F) érzékelik az ilyen ütközéseket, és azonnal felfújják a vezetőoldali és az utasoldali oldalsó légzsákot. Oldalsó ütküzés esetén csak egy oldalsó légzsák lép működésbe. Ha az ütközés az utas oldalán történik, az utasoldali oldalsó légzsák akkor is működésbe jön, ha nem ül rajta utas.

#### Biztonsági öv feszítő szerkezetek

A biztonsági öv feszítő szerkezetek kapcsolatban vannak a kiegészítő utasvédelmi rendszer (SRS) légzsákokkal, hogy tovább növeljék a biztonsági öv hatékonyságát. Frontális ütközés esetén a feszítők azonnal szorosan felcsévélik az övet, és így a viselőjüket az ülésükhöz rögzítik.

#### Elülső utasoldali ülésfoglaltság érzékelő

Az oldalsó légzsák rendszer tartalmaz egy elülső utasoldali ülésfoglaltság érzékelő rendszert (OPDS) is. Ez a rendszer érzékelőkből (G) és egy elülső utasoldali ülésfoglaltság érzékelő egységből (H) áll, amelyek az elülső utasoldali ülés háttámlában helyezkednek el. Az elülső utasoldali ülésfoglaltság érzékelő egység a bennülő magasságára és helyzetére vonatkozó adatokat küld a kiegészítő utasvédelmi rendszer (SRS) egységnek. Ha a kiegészítő utasvédelmi rendszer (SRS) egység azt állapítja meg, hogy az elülső utas kistermetű (például egy gyerek), és az elülső utas az oldalsó légzsák kioldási útjába esik, akkor akiegészítő utasvédelmi rendszer (SRS) egység automatikusan letiltja a légzsák kioldását. A kiegészítő utasvédelmi rendszer (SRS) egység akkor is letiltja a légzsákot, ha az elülső utasoldali ülésfoglaltság érzékelő egység (OPDS) bizonyos tárgyakat érzékel az ülésen. Ha az oldalsó légzsák le van tiltva, az oldalsó légzsák kikapcsolás jelző a műszerfalon jelzi a vezetőnek, hogy az utasoldali légzsák nem fog kioldani oldalsó ütközés esetén. Ha a tárgyat eltávolítják vagy az utas egyenesen ül, az oldallégzsák kikapcsolás jelző kikapcsol, figyelmeztetve a vezetőt arra, hogy az oldallégzsák működésbe fog lépni oldalsó ütközés esetén.

### A kiegészítő utasvédelmi rendszer (SRS) működése

A kiegészítő utasvédelmi rendszer (SRS) egységben elhelyezkedő fő áramkör érzékeli és megítéli az ütközés erejét, és szükség esetén begyújtja a felfúvó tölteteket. Ha az akkumulátor feszültség túl alacsony, vagy az ütközés következtében a tápvezeték megszakad, akkor a feszültségszabályozó, illetve a tartalék tépfeszültség áramkör állandó szinten tartja a feszültséget.

#### A kiegészítő utasvédelmi rendszer (SRS) működtetéséhez:

#### Vezetőoldali és elülső utasoldali légzsák(ok)

(1) A frontális ütközés érzékelő működésbe lép, és elektromos jeleket küld a mikroprocesszorhoz.
(2) A mikroprocesszor kiértékeli a jeleket, és az ütközés súlyosságától valamint attól függően, hogy a biztonsági öv csat kapcsolója be- vagy ki van-e kapcsolva, elküldi a megfelelő jeleket a légzsák felfúvó(k)nak.
(3) Azok a felfúvók, amelyek jelet kaptak, begyújtanak, és kioldják a légzsákokat.

#### Oldalsó légzsák(ok)

(1) Az oldalsó ütközés érzékelők működésbe lépnek, és elektromos jeleket küldenek a mikroprocesszorhoz.
(2) A mikroprocesszor kiértékeli a jeleket, és azokat az oldalsó légzsák gyújtó(k)hoz továbbítja. A mikroprocesszor azonban megszakítja az elülső utasoldali légzsákhoz küldött jeleket, ha a kiegészítő utasvédelmi rendszer (SRS) egység azt állapítja meg, hogy az elülső utas feje az oldalsó légzsák működési útjába esik.
(3) Az felfúvó, amelyik megkapta a jelet, begyújt, és működésbe hozza az oldalsó légzsákot.

#### Öndiagnosztika rendszer

A kiegészítő utasvédelmi rendszer (SRS) egységbe öndiagnosztika áramkör van beépítve; ha a gyújtáskapcsoló ON (II) állásba van fordítvak, a kiegészítő utasvédelmi rendszer (SRS) jelzőlámpa felgyullad, és kb. 6 másodperc múlva kialszik, ha a rendszer rendesen működik.
Ha a jelzőlámpa nem gyullad fel vagy nem alszik ki 6 másodpercen múlva, vagy ha menet közben felgyullad, akkor azt jelzi, hogy rendellenesség van a rendszerben. A rendszert a lehetőleg minél előbb ellenőrizni kell, és meg kell javítani.
A könnyebb javíthatóság érdekében a kiegészítő utasvédelmi rendszer (SRS) egység memóriája tárolja a működési hiba okával kapcsolatos hibakódot, és az egység össze van kötve a diagnosztikai csatlakozóval (DLC). Ez az információ kiolvasható a Honda programozott mérőműszerrel, ha össze van kötve a 16 pólusú diagnosztikai csatlakozóval (DLC).