## Fokozat nélkül változtatható áttételű sebességváltó rendszerleírás - elektronikus vezérlés

### Általános működés

A folyamatosan változtatható áttételű sebességváltó (CVT) elektronikus vezérlésű automata sebességváltó, meghajtó és meghajtott szíjtárcsákkal, és acél szíjjal. A CVT fokozatmentes előremeneti sebességfokozatot és 1 hátrameneti fokozatot biztosít. Az egész egység a motorral egy vonalban helyezkedik el.

#### Sebességváltó

A lendítőkeréken kívül egy fogaskoszorú helyezkedik el, amely a motor indításakor az indítómotor fogaskerekéhez kapcsolódik. A sebességváltó négy párhuzamos tengellyel rendelkezik: ezek a bemenőtengely, a meghajtó szíjtárcsa tengelye, a meghajtott szíjtárcsa tengelye, és a kihajtótengely. A bemenőtengely a motor forgattyústengelyével egy vonalban található. A meghajtó szíjtárcsa tengelye és a meghajtott szíjtárcsa tengelye mozgó és rögzített szíjtárcsákból áll. A két szíjtárcsát acél szíj köti össze.
A bemenőtengelyen találhatók a napkerék és a bolygókerék-hajtómű, a tartóval együtt. A meghajtó szíjtárcsa tengelyén található a meghajtó szíjtárcsa és az előremeneti tengelykapcsoló. A meghajtott szíjtárcsa tengelyén található a meghajtott szíjtárcsa, az indító tengelykapcsoló és a szekunder hajtás fogaskereke, amelyhez a parkolófokozat fogaskereke tartozik. A kihajtótengely a szekunderhajtás meghajtó fogaskereke és a kihajtás meghajtott fogaskereke között található. A kihajtótengelyen található a kihajtó fogaskerék és a szekunderhajtás meghajtott fogaskereke, amely a forgásirány változtatására szolgál, mivel a meghajtó és a meghajtott szíjtárcsák tengelye azonos irányba forog. Ha az előremeneti tengelykapcsoló és a hátrameneti fék a sebességváltó bolygóművét megfelelő helyzetbe kapcsolja, létrejön az erőátvitel a meghajtó szíjtárcsa tengelyéről a meghajtott szíjtárcsa tengelyére, létrehozva az [L], [S], [D] és [R] hajtásmódokat.

#### Elektronikus vezérlés

Az elektronikus vezérlőrendszer a hajtásláncvezérlő egységből (PCM), érzékelőkből és mágnesszelepekből áll. A sebességváltást az elektronika vezérli, a minden körülmények közötti kényelmes vezetés érdekében. A PCM a műszerfal alatt található, a kesztyűtartó mögött.

#### Hidraulikus vezérlés

A szelepházak közé tartoznak a fő szelepház, az ATF-szivattyúház, a vezérlőszelepház, az ATF átvezetőház és a kézi szelepház. Az ATF-szivattyúház a fő szelepházra csavarozott. A fő szelepház a lendítőkerékházra csavarozott. A vezérlőszelepház a sebességváltóházon kívül helyezkedik el. Az ATF átvezetőház a fő szelepházon található, és összeköti a hidraulikus köröket a vezérlőszelepház, a fő szelepház és a belső hidraulikus kör között. A kézi szelepház a közbenső házon helyezkedik el.
Az ATF-szivattyú trochoid típusú, a belső forgórész a bemenőtengelyre ékelt. A szíjtárcsák és tengelykapcsolók a hozzájuk tartozó csöveken keresztül kapják a hidraulikafolyadékot, míg a hátrameneti fék folyadékellátását a belső hidraulikus kör biztosítja.

#### Kapcsolásvezérlés

A PCM, amely a gépkocsiban található különböző érzékelőktől kap bemeneti jeleket, a mágnesszelepek által szabályozza a szíjtárcsák áttételi arányát. A PCM működteti a meghajtó szíjtárcsa nyomásszabályzó szelepét, valamint a CVT meghajtott szíjtárcsájának nyomásszabályzó szelepét, miáltal változtatja a szíjtárcsa-szabályozó nyomást. A meghajtó szíjtárcsa szabályozó nyomása a meghajtó szíjtárcsára hat, a meghajtott szíjtárcsa szabályozó nyomása pedig a meghajtott szíjtárcsára, a szíjtárcsák áttételi aránya pedig ezek arányának megfelelően változik.

#### Fokozatválasztás

A sebességváltó kar hat állítási helyzettel rendelkezik: [P] PARKOLÁS, [R] HÁTRAMENET, [N] ÜRES, [D] ELŐREMENET, [S] MÁSODIK és [L] LASSÚ.

Helyzet | Leírás
--- | ---
[P] PARKOLÁS | Első kerekek reteszelve; a parkolófokozat-reteszelőkar összekapcsolva a meghajtott szíjtárcsán lévő parkolófokozati fogaskerékkel. Az indító tengelykapcsoló felengedve.
[R] HÁTRAMENET | Hátramenet; hátrameneti fék bekapcsolva.
[N] ÜRES | Üres; az indító tengelykapcsoló és az előremeneti tengelykapcsoló felengedve.
[D] ELŐREMENET | Általános menetfokozat; a motor minden körülmények között a legmefelelőbb fordulatszámon tartása érdekében a sebességváltó automatikusan változtatja az áttételt.
[S] MÁSODIK | Erőteljes gyorsításhoz; a sebességváltó szélesebb áttételi tartományban működik, a jobb gyorsulás érdekében.
[L] LASSÚ | A motorfék kihasználásához és meredek emelkedők leküzdésére; a sebességváltó a legalacsonyabb áttételi tartományba kapcsol.

Az elindulás csak [P] vagy [N] helyzetben lehetséges egy csúszó típusú üres fokozati biztonsági kapcsoló miatt.

#### 7Speed Mode

A [D] és [S] állásban a CVT ún. 7Speed Mode üzemóddal rendelkezik. A 7Speed Mode üzemmód két kapcsolási változatban működik; a 7 sebességes automata, és a 7 sebességes manuális kapcsolási módban. A 7 sebességes automata üzemmódban a váltó automatikusan kapcsol fel és le, 7 fokozatban változtatva a szíjtárcsa áttételi arányait, a kormányváltó-kapcsoló pedig működésre kész. A kapcsoló működtetésekor a váltó törli a 7 sebességes automata üzemódot, és bekapcsolja a 7 sebességes manuális üzemmódot. A 7 sebességes manuális üzemmódban a vezető manuálisan kapcsolhat fel és le a 7 sebességi fokozatban, a kormányváltó-kapcsolók segítségével; hasonlóan a manuális sebességváltóhoz.

#### Automata sebességváltó (A/T) fokozatjelzése

A műszerfalban lévő, az automata sebességváltóhoz kapcsolódó fokozatjelzés a kiválaszott fokozatot mutatja, így a gépjárművezetőnek nem kell lenéznie a konzolra. A 7Speed Mode üzemmódban a fokozatjelző mellett található fokozatjelzés a választott sebességi fokozatot mutatja. Az [M] ellenőrző lámpa a műszercsoportban a fokozatjelző alatt bekapcsol, ha a 7 sebességes manuális üzemmódot választja.

### Elektronikus vezérlőrendszer

#### Működési diagram

Az elektronikus vezérlőrendszer a hajtásláncvezérlő egységből (PCM), érzékelőkből és mágnesszelepekből áll. A sebességváltást az elektronika vezérli, a minden körülmények közötti kényelmes vezetés érdekében.
A PCM bemenő jeleket kap az érzékelőktől, kapcsolóktól és más vezérlőegységektől, elvégzi az adatok feldolgozását, és jeleket küld a motor vezérlőrendszerének és a CVT sebességváltó vezérlőrendszerének. A CVT sebességváltó vezérlőrendszeréhez tartozik a váltásvezérlő/szíjtárcsa nyomásvezérlője, a 7Speed Mode üzemmód vezérlője, az indító tengelykapcsoló-nyomás szabályzója, a hátramenet tiltásának vezérlése és a fokozatválasztó logikai vezérlése, amelyet a PCM tárol. A PCM mágnesszelepeket működtet, amelyek segítségével szabályozza a szíjtárcsák áttételi arányának változását.

#### Elektronikus vezérlés elhelyezkedése

MEGJEGYZÉS: Az ábra jobbkormányos modellt mutat; a balkormányos modell szimmetrikus.

MEGJEGYZÉS: Az ábra jobbkormányos modellt mutat; a balkormányos modell hasonló.

### Elektronikus vezérlőrendszer (folyt.)

#### Kapcsolásvezérlés/Szíjtárcsanyomás-szabályzás

A PCM a kapcsolás vezérléséhez összehasonlítja a mindenkori menetkörülményeket a memóriában tárolt menetkörülményekkel, és azonnal meghatározza a meghajtó és a meghajtott szíjtárcsa áttételi arányát, a különböző érzékelők és kapcsolók által adott jelek alapján. A meghajtó szíjtárcsa acél szíj hajtással működteti a meghajtott szíjtárcsát, fokozatmentesen, 2,367-0,407 áttételi arányok között a [D] és az [S] állásban. Az [R] állásban a gázpedált lenyomva az áttételi arány 1,326, felengedett gázpedál esetén 2,367. Amikor a szíjtárcsa-áttételi arány alacsony (alacsony járműsebességnél), a meghajtott szíjtárcsára nagy szíjtárcsavezérlő nyomás nehezedik, hogy megtartsa nagy átmérőjét, miközben a meghajtó szíjtárcsára alacsony, hogy a meghajtott szíjtárcsának megfelelő arányú átmérőt tartsa. Amikor a szíjtárcsa-áttételi arány magas (magas járműsebességnél), a meghajtott szíjtárcsára alacsony, a meghajtó szíjtárcsára magas nyomás nehezedik. A szíj csúszásának csökkentése és élettartamának növelése érdekében a szíjtárcsák optimális nyomásának szabályozásához a PCM működteti szíjtárcsanyomás-szabályzó szelepeket.

#### 7Speed Mode üzemmódvezérlő

A [D] és [S] állásban a CVT ún. 7Speed Mode üzemóddal rendelkezik. A 7Speed Mode üzemmód két kapcsolási változatban működik; a 7 sebességes automata, és a 7 sebességes manuális kapcsolási módban. A sebességváltó a (7SPEED MODE) főkapcsoló megnyomásakor 7 sebességes automata üzemódba kapcsol. A 7 sebességes automata üzemmódban a váltó automatikusan kapcsol fel és le, 7 fokozatban változtatva a szíjtárcsa áttételi arányait, a kormányváltó-kapcsoló pedig működésre készen áll. A kapcsoló működtetésekor a váltó törli a 7 sebességes automata üzemódot, és bekapcsolja a 7 sebességes manuális üzemmódot. A 7 sebességes manuális üzemmódban a vezető manuálisan kapcsolhat fel és le a 7 sebességi fokozatban, a kormányváltó-kapcsolók segítségével; hasonlóan a manuális sebességváltóhoz.
A 7Speed Mode sebességes üzemmód a (7SPEED MODE) főkapcsoló megnyomásával, vagy a választókar helyzetének módosításával törölhető.
A (7SPEED MODE) főkapcsoló (A) és a kormányváltó-kapcsolók (B) a kormánykeréken találhatók. A vezető a gombok megnyomásával kormánykerék elengedése nélkül választhatja ki a kapcsolási módot, ill. válthat sebességet.

A fokozatjelző (A) és az [M] ellenőrző lámpa (B) a műszercsoportban (C) található, az automata váltó fokozatjelzése mellett.

A 7 sebességes automata üzemmódban a fokozatjelző a pillanatnyilag választott sebességfokozat számát mutatja. Az [M] ellenőrző lámpa ebben az üzemmódban nem világít.
A 7 sebességes manuális üzemmódban az [M] ellenőrző lámpa világít, a fokozatjelző pedig a választott sebességfokozat számát mutatja.

### Elektronikus vezérlőrendszer (folyt.)

7Speed Mode üzemmódvezérlő (folyt.)

#### 7 sebességes automata üzemmód

Amikor a sebességváltót a 7 sebességes automata üzemmódba kapcsolja a (7SPEED MODE) főkapcsoló megnyomásával, miközben [D] vagy [S] fokozatban halad, a sebességváltó a körülményeknek, mint pl. a folytószelepnyitás és a gépkocsi sebessége viszonyának megfelelően automatikusan kiválasztja az optimális sebességfokozatot. A sebességváltó bizonyos feltételek mellett a 7. fokozatban való gördüléskor gyorsítófokozatra kapcsol.
Ha a 7 sebességes automata üzemmódba kapcsol álló járműnél, [D] vagy [S] választókar-állásnál, a sebességváltó a 1. fokozattartományba kapcsol, és a gépjármű az 1. fokozatban indul el. A fokozatjelző az éppen aktivált fokozattartomány számát mutatja.

#### 7 sebességes manuális üzemmód

A sebességváltót a 7 sebességes automata üzemmódból a 7 sebességes manuális üzemmódba a kormányváltó-kapcsolók megnyomásával kapcsolhatja, ekkor az [M] ellenőrzőlámpa bekapcsol. A () gomb megnyomásakor a sebességváltó felkapcsol a következő, magasabb sebességfokozatba, a (-) gomb megnyomásakor pedig visszakapcsol. A fokozatjelző a kiválasztott fokozattartomány számát mutatja.
Ha a gépkocsi olyan sebességgel halad, hogy a motor visszakapcsoláskor túlpörögne, a váltó nem kapcsol vissza mindaddig, amíg a gépkocsi el nem éri a visszakapcsolást lehetővé tevő sebességet. Ebben az üzemmódban is van automatikus felkapcsolási tartomány, annak érdekében, hogy megakadályozza a motor túlpörgetését, ill. visszakapcsolási tartomány, annak érdekében, hogy a gépkocsi egyenletesen haladhasson, és elegendő teljesítmény álljon rendelkezésre a következő gyorsításhoz. A sebességváltó bizonyos feltételek mellett a 7. fokozatban való gördüléskor gyorsítófokozatra kapcsol.
Ha a gépjármű megállásig lassul, a sebességváltó automatikusan a 2. és nem az 1. fokozattartományba kapcsol. A váltó a gépkocsi álló helyzetében a () gomb megnyomásával a 2. fokozatba kapcsolható és elindulható.

#### Indító tengelykapcsoló-nyomás szabályozása

A hidraulikus működtetésű indító tengelykapcsoló lehetővé teszi a lágy elindulást és a kúszást a [D], [S], [L] és [R] váltókar-helyzetekben, a hidraulikus nyomatékváltóhoz hasonlóan. A PCM az érzékelőktől és kapcsolóktól kapott bemeneti jelek alapján működteti az indító tengelykapcsoló-nyomás szabályozószelepét, ezáltal szabályozva a kezdeti tengelykapcsoló-nyomást.

### Elektronikus vezérlőrendszer (folyt.)

#### PCM érintkező csatlakozók

#### PCM bemenetek és kimenetek

PCM „A” CSATLAKOZÓ (31P)
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
A2 | YEL/BLK | IGP2 | Feszültségellátó áramkör a főrelétől | ON (II) állásban lévő gyújtáskapcsolóval: Akkumulátorfeszültség OFF állásban lévő gyújtáskapcsolóval: 0 V
A3 | YEL/BLK | IGP1 | Feszültségellátó áramkör a főrelétől | ON (II) állásban lévő gyújtáskapcsolóval: Akkumulátorfeszültség OFF állásban lévő gyújtáskapcsolóval: 0 V
A4 | BLK | PG2 | Testelés |
A5 | BLK | PG1 | Testelés |
A10 | GRN/BLK | SG2 | Érzékelő testelése |
A11 | GRN/WHT | SG1 | Érzékelő testelése |
A18 | BLU/WHT | VABS | Gépjárműsebesség-jeladó jelbemenet | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A20 | YEL/BLU | VCC2 | Feszültségellátó áramkör az érzékelőkhöz | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A21 | YEL/RED | VCC1 | Feszültségellátó áramkör az érzékelőkhöz | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A23 | BRN/BLK | LG2 | Testelés |
A24 | BRN/BLK | LG1 | Testelés |

PCM B (24P) CSATLAKOZÓ
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
B7 | GRN/WHT | DN LS | CVT hajtott szíjtárcsa nyomásszabályozó szelepe feszültségellátásának pozitív elektródája | ON (II) állásban lévő gyújtáskapcsolóval: Pulzáló jel
B11 | RED/WHT | M IND | [M] kijelző vezérlés | A 7-fokozatú kézikapcsolású mód választásakor: Körülbelül 6 V Nem a kéziváltási üzemmódban: 0 V
B12 | LT GRN | S IND | [S] kijelzővezérlés | [S] helyzetben: Körülbelül 6 V [S]-től különböző helyzetben: 0 V
B16 | YEL | SC LS | CVT indító tengelykapcsoló-nyomás szabályzószelepe feszültségellátásának pozitív elektródája | ON (II) állásban lévő gyújtáskapcsolóval: Pulzáló jel

### Elektronikus vezérlőrendszer (folyt.)

#### PCM bemenetek és kimenetek (folyt.)

PCM B (24P) CSATLAKOZÓ
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
B19 | LT GRN/RED | S-LE | Visszakapcsolás-kapcsoló jel bemenete | ON (II) állásban lévő gyújtáskapcsolóval: Visszakapcsolás-kapcsoló lenyomva: 0 V Visszakapcsolás-kapcsoló felengedve: Körülbelül 5 V
B20 | YEL | S-FEL | Felkapcsolás-kapcsoló jel bemenete | ON (II) állásban lévő gyújtáskapcsolóval: Felkapcsolás-kapcsoló lenyomva: 0 V Felkapcsolás-kapcsoló felengedve: Körülbelül 5 V
B24 | BLU/WHT | DR LS | CVT hajtó szíjtárcsa nyomásszabályozó szelepe feszültségellátásának pozitív elektródája | ON (II) állásban lévő gyújtáskapcsolóval: Pulzáló jel

PCM C CSATLAKOZÓ (22P)
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
C1 | PNK/BLK | DN LS - | CVT hajtott szíjtárcsa nyomásszabályzó szelepe feszültségellátásának negatív elektródája | ON (II) állásban lévő gyújtáskapcsolóval: Pulzáló jel
C6 | GRN/BLK | SOL INH | Tiltó mágneskapcsoló vezérlése | A tiltó mágneskapcsoló ON (II) állásban: Akkumulátorfeszültség A tiltó mágneskapcsoló OFF állásban: 0 V
C7 | RED/BLU | NDR | CVT hajtó tárcsa sebességérzékelő jelének bemenete | ON (II) állásban lévő gyújtáskapcsolóval: 0 V vagy körülbelül 5 V Alapjáraton járó motorral [N] helyzetben: Körülbelül 2,5 V
C8 | PNK/BLU | SC LS - | CVT indító tengelykapcsoló-nyomás szabályozószelepe feszültségellátásának negatív elektródája | ON (II) állásban lévő gyújtáskapcsolóval: Pulzáló jel
C9 | BLU/WHT | ATP S | Sebességváltó-fokozat kapcsoló [S] helyzet bemenete | [S] helyzetben: 0 V [S]-től különböző helyzetben: Körülbelül 5 V
C10 | WHT | ATP R | Sebességváltó-fokozat kapcsoló [R] helyzet bemenete | [R] helyzetben: 0 V [R]-tól különböző helyzetben: Körülbelül 10 V
C11 | BLU | ATP L | Sebességváltó-fokozat kapcsoló [L] helyzet bemenete | [L] helyzetben: 0 V [L]-től különböző helyzetben: Körülbelül 10 V
C12 | LT GRN | ATP NP | Sebességváltó-fokozat kapcsoló [P] és [N] helyzet bemenete | [P] és [N] helyzetben: 0 V [P] és [N] helyzettől eltérő helyzetekből: Körülbelül 5 V

PCM C CSATLAKOZÓ (22P)
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
C13 | YEL | M-SW | Főkapcsoló (7Speed Mode) jelbemenete | A 7Speed Mode üzemmódban 0 V 7Speed Mode üzemmódban kioldva: Körülbelül 5 V
C15 | WHT | NDN | CVT hajtott tárcsa sebességérzékelő jelének bemenete | ON (II) állásban lévő gyújtáskapcsolóval: 0 V vagy körülbelül 5 V Alapjáraton járó motorral [N] helyzetben: Körülbelül 2,5 V
C16 | GRN/YEL | DR LS - | CVT hajtó szíjtárcsa szabályzószelepe feszültségellátásának negatív elektródája | ON (II) állásban lévő gyújtáskapcsolóval: Pulzáló jel
C20 | PNK | ATP D | Sebességváltó-fokozat kapcsoló [D] helyzet bemenete | [D] helyzetben: 0 V [D]-től különböző helyzetben: Körülbelül 5 V
C22 | WHT/RED | VEL1 | CVT sebességérzékelő jelének bemenete | ON (II) állásban lévő gyújtáskapcsolóval: 0 V vagy körülbelül 5 V Menet közben (első kerekek forognak): Körülbelül 2,5 V

PCM E CSATLAKOZÓ (31P)
Érintkező száma | Vezetékszín | Jel | Leírás | Mérési állapot/érintkezőfeszültség
--- | --- | --- | --- | ---
E8 | BLU/WHT | „A” LED | Fokozatjelző vezérlése | A gyújtáskapcsoló bekapcsolt állapotában és nem 7Speed Mode üzemmódban: Körülbelül 5 V A 7Speed Mode üzemmódban 4., 5., 6. fokozat: Körülbelül 5 V 1., 2., 3., 7. fokozat: Körülbelül 0,3 V
E11 | PNK | D IND | [D] kijelzővezérlés | Amikor a gyújtáskapcsolót először ON (II) helyzetbe kapcsolja: Körülbelül 6 V 2 másodpercig [D] helyzetben: Körülbelül 6 V
E20 | GRN/BLK | „C” LED | Fokozatjelző vezérlése | A gyújtáskapcsoló bekapcsolt állapotában és nem a 7Speed Mode üzemmódban: Körülbelül 5 V A 7Speed Mode üzemmódban 1., 3., 5. fokozat: Körülbelül 5 V 2., 4., 6., 7. fokozat: Körülbelül 0,3 V
E21 | RED/WHT | „B” LED | Fokozatjelző vezérlése | A gyújtáskapcsoló bekapcsolt állapotában és nem a 7Speed Mode üzemmódban: Körülbelül 5 V A 7Speed Mode üzemmódban 2., 3., 6. fokozat: Körülbelül 5 V 1., 4., 5., 7. fokozat: Körülbelül 0,3 V
E22 | WHT/BLK | BK SW | Fékpedálhelyzet-kapcsoló jelbemenete | Benyomott fékpedállal: Akkumulátorfeszültség Felengedett fékpedállal: 0 V
E29 | BRN | SCS | SCS érintkező jelbemenete | ON (II) állásban lévő gyújtáskapcsolóval SCS érintkezők nyitva: Körülbelül 5 V SCS csatlakozó rövidzárlatos a testtel: 0 V

### Kapcsolási rajz