## Dugattyúgyűrű cseréje

1. | Szerelje ki a dugattyút a hengerblokkból.

2. | Dugattyúgyűrű-fogó (A) használatával szerelje ki a régi dugattyúgyűrűket (B).

3. | Tisztítsa meg alaposan az összes gyűrűhornyot egy merőlegesen törött gyűrűvel vagy gyűrűhorony tisztítóval, amelynek pengéje a dugattyúhornyokba illeszkedik. A legfelső gyűrűhorony 1,0 mm széles. A második gyűrűhorony 1,2 mm széles. Az olajlehúzó gyűrűhorony 2,0 mm széles. Reszeljen le egy pengét, ha szükséges. Ne használjon drótkefét a gyűrűhornyok tisztítására, és ne vágja mélyebbre a gyűrűhornyot a tisztító szerszámokkal. MEGJEGYZÉS: Ha a dugattyút le kell szerelni a hajtórúdról, akkor még ne szerelje be az új gyűrűket.

4. | A dugattyú használatával toljon be egy új gyűrűt (A) a hengerfuratba az aljától 15-20 mm-re -.

5. | Mérje meg a dugattyúgyűrű-hasítékot (B) egy hézagmérővel. Ha a hézag túl kicsi, akkor ellenőrizze, hogy a megfelelő gyűrűt használja-e a motorhoz. Ha a hézag túl nagy, ellenőrizze újra, hogy a hengerfurat átmérője a kopási határértékeken belül van-e. Ha a furat nagyobb a javítási határértéknél, akkor a hegerblokkot kell fúrni.
Dugattyúgyűrű-hasíték:
Felső gyűrű
Normál (új): | 0,15-0,30 mm -
Javítási határérték: | 0,60 mm
Második gyűrű
Normál (új): | 0,35-0,50 mm -
Javítási határérték: | 0,65 mm
Olajlehúzó-gyűrű
Normál (új): | 0,20-0,70 mm -
Javítási határérték: | 0,80 mm

6. | Szerelje be a felső gyűrűt és a második gyűrűt az ábra szerint. A felső gyűrűn (A) R1 jelölés, a második gyűrűn (B) pedig R jelölés van. A gyártási jelöléseknek (C) felfelé kell nézniük.

7. | Forgassa a gyűrűket a horonyban, és győződjön meg róla, hogy nem szorulnak-e.

8. | Helyezze el a gyűrűhasítékokat az ábra szerint.

9. | Új gyűrűkészlet beszerelése után mérje meg a gyűrű - gyűrűhorony hézagokat:
Felső gyűrű hézag
Normál (új): | 0,055-0,080 mm -
Javítási határérték: | 0,15 mm
Második gyűrű hézag
Normál (új): | 0,030-0,055 mm -
Javítási határérték: | 0,13 mm