## Kiegészítő utasvédelmi rendszer - óvintézkedések és műveletek

## Általános óvintézkedések

Kérjük, hogy gondosan olvassa el a következő óvintézkedéseket, mielőtt elvégezné a légzsákrendszer szervizmunkáit. Tartsa be ennek a javítási könyvnek az utasításait, máskülönben a légzsákok véletlenül kioldhatnak és károkat, valamint személyi sérüléseket okozhatnak.

- A elektromos ellenőrzések kivételével a gyújtáskapcsolót mindig forgassa az OFF (KI) állásba, és csatlakoztassa le a negatív kábelt az akkumulátorról, majd várjon 3 percet, mielőtt elkezdené a munkát.
  MEGJEGYZÉS: A memória akkor sem törlődik, ha a gyújtáskapcsolót kikapcsolják, vagy ha az akkumulátor kábeleit lecsatlakoztatják az akkumulátorról.
- Olyan pótalkatrészeket használjon, amelyeket az eredeti alkatrésszel megegyező szabványok és minőségi követelmények szerint gyártottak. Ne szereljen be használt SRS alkatrészeket. Csak új alkatrészeket használjon az SRS javítások során.
- Gondosan ellenőrizzen minden SRS alkatrészt, mielőtt beszereli.
  Ne szereljen be olyan alkatrészt, amelyen leejtés vagy nem megfelelő kezelés nyomai, pl. horpadások, repedések vagy deformáció láthatóak.

- Minden SRS alkatrész kiszerelése előtt (beleértve a csatlakozók lecsatlakoztatását is) mindig csatlakoztassa le az SRS csatlakozót.
- Csak digitális multimétert használjon a rendszer ellenőrzéséhez. Ha ez nem Honda multiméter, akkor győződjön meg róla, hogy kimenete a legkisebb értékű ellenállásmérő állásba kapcsolva legfeljebb 10 mA (0,01A). Nagyobb kimenetet adó vizsgálókészülék véletlen kioldást és esetleges sérülést okozhat.
- Ne helyezzen tárgyakat az első utasoldali légzsákra.
- Ha az akkumulátor negatív kábel le van kötve, végezze el az ETCS tanulási folyamatot.

## Kormányberendezéssel kapcsolatos óvintézkedések

#### Kábeldob beállítás

- A kábeldob helytelen beállítása szakadást okozhat a vezetékezésben, ami az SRS rendszert és a kürtöt működésképtelenné teszi. Központosítsa a kábeldobot ha a következő műveleteket végzi.
- - A kormánykerék beszerelése
  - A kábeldob beszerelése
  - A kormányoszlop beszerelése
  - Más, a kormányzással kapcsolatos beállítás vagy beszerelés
- Ne szerelje szét a kábeldobot.
- Ne tegyen kenőzsírt a kábeldobra.
- Ha a kábeldobon bármilyen sérülés jele látható, cserélje ki egy újra. Például, ha nem forog egyenletesen.

## Légzsákok kezelése és tárolása

Ne szereljen szét légzsákot. Nincsenek javítható alkatrészei. Ha egy légzsák kioldott, nem lehet megjavítani vagy újra felhasználni.
A légzsák szervizmunkák alatti időszakos tárolásakor tartsa be a következő óvintézkedéseket.

- A kiszerelt légzsákot a betét felülettel felfelé tárolja. Ne rakjon semmit a kiszerelt légzsákra.

- A légzsák egység sérülésének elkerülése érdekében ne kerüljön rá olaj, kenőzsír, tisztítószer vagy víz.

- A kiszerelt légzsákot biztonságos, sík felületen, forró ( 93°C-nál melegebb) hőforrásoktól távol tárolja.

- Soha ne végezzen elektromos ellenőrzést, például ellenállásmérést a légzsákon.

- Ne helyezkedjen a légzsák egység elé a kiszerelés, ellenőrzés vagy csere során.

- Nézze meg a selejtezési műveleteket a sérült légzsák elhelyezéséhez.

## SRS egység első ütközés-érzékelői és oldalütközés-érzékelői

- Legyen óvatos, nehogy ütközés vagy ütés érje az SRS egységet, az első ütközés-érzékelőket vagy az oldalütközés-érzékelőket, amikor a gyújtáskapcsoló az ON (II) állásban van, vagy még nem telt el 3 perc a gyújtáskapcsoló kikapcsolása után.
- Beszerelés vagy csere során legyen óvatos, nehogy megüsse (pl. ütőműves csavarbehajtó) az SRS egység, az első ütközés-érzékelők vagy az oldalütközés-érzékelő körüli területet. A légzsákok véletlenül kioldhatnak, és kárt vagy személyi sérülést okozhatnak.

- Olyan ütközést követően, melynek során a légzsák működésbe lépett, cserélje az SRS egységet, az első érzékelőket és a többi ezekhez kapcsolódó alkatrészeket . Olyan ütközés után, amelyben egy oldalsó légzsák kioldott, cserélje ki az oldalütközés-érzékelőt a kioldási oldalon, és az SRS egységet. Olyan ütközés után, amelyben a légzsákok vagy az oldalsó légzsákok nem oldottak ki, ellenőrizze, hogy nincs-e sérülés vagy deformáció az SRS-vezérlőegységen, az első ütközés-érzékelőkön vagy az oldalütközés-érzékelőkön. Ha van valami sérülés, cserélje ki az SRS egységet és/vagy az oldalütközés-érzékelőket.

- Ne szerelje szét az SRS egységet vagy az oldalütközés-érzékelőket.
- Kapcsolja ki a gyújtáskapcsolót (OFF), csatlakoztassa le az akkumulátor negatív kábelét, és várjon legalább 3 percet, mielőtt elkezdené az SRS-vezérlőegység beszerelését vagy cseréjét, vagy a csatlakozók lecsatlakoztatását az SRS-vezérlőegységről.
- Ügyeljen arra, hogy az SRS-vezérlőegységet, és az oldalütközés-érzékelőket jól rögzítve szerelje be; a rögzítőcsavarok meghúzási nyomatéka legyen 9,8 Nm (1,0 kgf·m)
- Ne kerüljön víz vagy olaj az SRS-vezérlőegységre vagy az oldalütközés-érzékelőkre, és tartsa őket távol a portól.
- Az SRS-vezérlőegységet, az oldalütközés-érzékelőket hűvös (40°C alatti hőmérsékletű) és száraz (80%-nál kisebb relatív páratartalmú, nedvesség nélküli) területen tárolja.

## Vezetékezési óvintézkedések

Az SRS vezetékezést a speciális sárga külső burkolatról lehet felismerni (kivéve SRS kijelző áramkör).
Tartsa be az ebben a fejezetben leírt utasításokat.

- Soha ne kísérelje meg az SRS vezetékezés módosítását, toldását vagy javítását.
  Ha szakadás vagy sérülés van az SRS vezetékezésben, cserélje ki a vezetékköteget.

- Ügyeljen arra, hogy úgy szerelje be a vezetékköteg vezetékeit, hogy ne csípődjenek be vagy zavarjanak más alkatrészeket.

- Győződjön meg róla, hogy az összes SRS testelési hely tiszta, és a testelések az optimális fémes érintkezés érdekében biztosan rögzítettek. A rossz testelés időszakosan fennálló problémákat okozhat, amelyeket nehéz diagnosztizálni.

## Óvintézkedések az elektromos ellenőrzésekhez

- Elektromos vizsgálókészülék használatakor a vizsgálókészülék mérőcsúcsát a csatlakozó vezetékköteg-felöli oldalára illessze be. Ne illessze be a vizsgálókészülék mérőcsúcsát a csatlakozó csatlakozóoldalára, és szakszerűen kezelje a csatlakozót.

- U alakú mérőcsúcsot használjon. Ne illessze be erőltetve a mérőcsúcsot.

- Az előírt szervizcsatlakozókat használja a hibakereséshez.
  Nem megfelelő szerszámok használata hibát okozhat az ellenőrzés során a rossz fémes érintkezés miatt.

## Rugós reteszelésű csatlakozó

Néhány SRS rendszer csatlakozónak rugós reteszelése van.

#### Első légzsák csatlakozók:

Lecsatlakoztatás

A reteszelés oldása érdekében húzza a rugós reteszelésű hüvelyt (A) az ütköző (B) felé, miközben a csatlakozó másik felét fogja. Azután húzza szét a csatlakozófeleket. Ügyeljen arra, hogy a hüvelynél fogva, ne a csatlakozófélnél fogva húzza.

Csatlakozás

1. | A csatlakoztatáskor fogja a reteszelés-oldali csatlakozófelet, és nyomja a hüvelyoldali csatlakozófél hátoldalát az ábrán látható irányba. A két csatlakozófél összenyomásakor a hüvelyt (A) visszanyomja a reteszelőkar (C). Ne érjen hozzá a hüvelyhez.

2. | Ha a csatlakozófelek teljesen csatlakoztak, a reteszelőkar kiold, és a rugós reteszelésű hüvely reteszeli a csatlakozót.

#### Oldalsó légzsák csatlakozó:

Lecsatlakoztatás

A reteszelés oldásához húzza a rugós reteszelésű hüvelyt (A) és a csúszóelemet (B) miközben a csatlakozó másik felét fogja. Azután húzza szét a csatlakozófeleket. Ügyeljen arra, hogy a hüvelynél fogva, ne a csatlakozófélnél fogva húzza.

Csatlakozás

Fogja meg mindkét csatlakozófelet, és erősen nyomja össze, amíg a hüvelyoldali csatlakozó nyúlványa (C) kattan.

## Az SRS egység áramkör újra felnyitása hibakereséshez

MEGJEGYZÉS

- A csatlakozó üreg sérülésének elkerülése érdekében egyenesen illessze be a célszerszámot az üregbe a csatlakozóoldalról.
- A célszerszámot beszerelés előtt mossa le semleges tisztítószerrel, majd levegőfúvással szárítsa meg.
- Ne használjon célszerszámot sérülés esetén.
- Ügyeljen arra, hogy az újra csatlakoztatás előtt szerelje ki a célszerszámot.

Ha az SRS egység csatlakozóját lekötötték, önműködően rövidzárlatos áramkör keletkezik a csatlakozóban a légzsák működésbelépésének elkerülésére. Az áramkört néha meg kell szakítani, amikor diagnosztikát végeznek az áramkörben.
Illessze be a célszerszámo(ka)t (070AZ-SAA0100 sz.) az előírt üregekbe, ha az áramkör újbóli megszakítása szükséges a diagnosztikához.

## Rugós reteszelésű csatlakozók visszapróbálása

Ha először ellenőrzi a feszültséget vagy az ellenállást ilyen típusú csatlakozón, akkor ki kell szerelnie a rögzítőt, hogy a vezetékköteg-felöli oldalról illeszthesse be a vizsgálókészülék mérőcsúcsát.
MEGJEGYZÉS: Nem szükséges visszaszerelni a kiszerelt rögzítőt; az érintkezők rögzítve maradnak a csatlakozóházban.

A rögzítő (A) kiszereléséhez illesszen be egy laposvégű csavarhúzót (B) a csatlakozóház és a rögzítő közé, majd óvatosan pattintsa le a rögzítőt. Vigyázzon, nehogy eltörje a csatlakozót.

## Oldalsó légzsákkal szerelt ülések

Az oldalsó légzsákkal szerelt üléseken egy "SIDE AIRBAG" matrica van a háttámlán. Mivel a légzsákos és légzsák nélküli ülések alkatrészei (háttámla-burkolat) különbözőek, ügyeljen arra, hogy csak a megfelelő pótalkatrészeket szerelje be.

- Tisztításkor ne itassa át az ülést folyadékkal, és ne permetezzen gőzt az ülésre.
- Ne javítsa meg a szakadt vagy kopott háttámla-burkolatot. Cserélje ki a háttámla-burkolatot.
- Olyan ütközés után, amelyben az oldalsó légzsák kioldott, cserélje ki az oldalsó légzsákot új alkatrészekkel. Ha a háttámla-párna széthasadt, ki kell cserélni. Ha a háttámlakeret deformálódott, ki kell cserélni.
- Ne helyezzen nem gyári készítésű kiegészítő alkatrészeket az ülésekre (huzatok).

## A légzsák csatlakozók, oldalsó légzsák csatlakozók és biztonsági övfeszítő csatlakozók lekötése

Az első légzsák, oldalsó légzsák vagy egyéb SRS-hez tartozó alkatrészek (az SRS egység, a kábeldob, az oldalütközés-érzékelők és a biztonsági övfeszítő csatlakozók) kiszerelése, a csatlakozó alkatrészek csatlakozóinak lekötése vagy a műszerfal, ill. a kormányoszlop kiszerelése előtt kösse le a légzsák csatlakozókat vagy az oldallégzsák csatlakozókat az indokolatlan működésbelépés elkerülése érdekében.
Kapcsolja ki a gyújtáskapcsolót (OFF), és csatlakoztassa le a negatív kábelt az akkumulátorról, majd várjon legalább 3 percet, mielőtt elkezdené e következő műveleteket:

- A műszerfal kábelköteg 18 pólusú (A) csatlakozójának az SRS egységről történő lekötése előtt kösse le a vezetőoldali légzsák 2-pólusú csatlakozóját (C), a jobb első légzsák 2-pólusú csatlakozóját (D), a bal oldali biztonsági övfeszítő 2-pólusú csatlakozóját (F) és a jobb oldali biztonsági övfeszítő 2-pólusú csatlakozóját (G).
- A padló kábelköteg 18- csatlakozójának (I) lekötése előtt az SRS egységről kösse le mindkét oldalsó légzsák 2-pólusú csatlakozóját (J,K).
- Mielőtt lecsatlakoztatná a kábeldob 4-pólusú csatlakozóját (B), csatlakoztassa le a vezetőoldali légzsák 2-pólusú csatlakozóját (C).
- Mielőtt lekötné a padló kábelköteg 4-pólusú csatlakozóját (E), kösse le mindkét biztonságöv-feszítő 2-pólusú csatlakozóját (F,G).

1. | Csatlakoztassa le az akkumulátor negatív kábelét, és várjon legalább 3 percet.

### Vezetőoldali légzsák

2. | Szerelje le a szerelőnyílás-burkolatot (A) a kormánykerékről, majd csatlakoztassa le a vezetőoldali légzsák 2-pólusú csatlakozóját (B) a kábeldob 2-pólusú csatlakozójáról.

### Első utasoldali légzsák

3. | Szerelje ki a belső tárlórekeszt, majd csatlakoztassa le az első utasoldali légzsák 2-pólusú csatlakozóját (A) a műszerfal-kábelköteg 2-pólusú csatlakozójáról (B).

### Oldalsó légzsák

4. | Csatlakoztassa le az oldalsó légzsák 2-pólusú csatlakozóját (A) a padló-kábelköteg 2-pólusú csatlakozójáról (B).

### Biztonsági övfeszítő

5. | Csatlakoztassa le az biztonsági övfeszítő 4-pólusú csatlakozóját (A) a padló-kábelköteg 4-pólusú csatlakozójáról (B).

### SRS egység

6. | Kösse le a műszerfal kábelköteg 28-pólusú csatlakozót (A) és a padló kábelköteg 28-pólusú csatlakozót (B).