## Hátsó ablak páramentesítő működési tesztje

MEGJEGYZÉS:

- Legyen óvatos, nehogy megkarcolja vagy megsértse a páramentesítő vezetékeket a műszer mérőcsúcsával.
- Vizsgálat előtt ellenőrizze a műszerfal alatti biztosíték/relé dobozban a 12. sz. (20 A) biztosítékot.

1. | Ellenőrizze a feszültséget az akkumulátor pozitív pólusa (A) és a karosszéria testelés között, a gyújtáskapcsoló és a páramentesítő kapcsoló ON (BE) állásában. Akkumulátorfeszültségnek kell lennie. Ha nincs feszültség, ellenőrizze a következőket: szakadás a páramentesítő kapcsoló és az akkumulátor pozitív pólus közötti vezetékben. hibás páramentesítő kapcsoló Ha van akkumulátor feszültség, folytassa a következő lépéssel: 2.

2. | Ellenőrizze a villamos kapcsolatot a negatív érintkező (B) és a karosszéria testelés között. Ha nincs villamos kapcsolat, ellenőrizze a következőket: szakadás a BLK vezetékben. Elégtelen testelés (G602)

3. | Érintse a feszültségmérő pozitív mérőcsúcsát mindegyik páramentesítő vezeték felezőpontjához, a negatív mérőcsúcsot pedig a negatív érintkezőhöz. Körülbelül 6 V-nak kell lennie a gyújtáskapcsoló és a páramentesítő kapcsoló ON (BE) állásában. Ha a feszültség az előírás szerinti, a páramentesítő vezeték rendben van. Ha a feszültség nem az előírás szerinti, akkor javítsa meg a páramentesítő vezetéket. Ha nagyobb mint 6 V, szakadás van a vezeték negatív felében. Ha kisebb mint 6 V, szakadás van a vezeték pozitív felében.