## Kormányoszlop eltávolítása és visszaszerelése

Ezen a területen kiegészítő utasvédelmi rendszer alkatrészek találhatók. Tekintse át a kiegészítő utasvédelmi rendszer alkatrészeinek elhelyezkedését, valamint az óvintézkedéseket és eljárásokat,, és csak ezt követően fogjon neki a javításnak vagy a szerelésnek.

## Kiszerelés

1. | Kösse le a negatív kábelt az akkumulátorról.

2. | Szerelje ki a vezetőoldali légzsákot (ha van) és a kormánykereket.

3. | Szerelje ki az (A) oszlopburkolatokat.

4. | Szerelje ki a (B) multifunkciós kapcsolóegységet a kormányoszlop tengelyéből a multifunkciós kapcsoló tetején lévő (C) csavar meglazításával.

5. | Bontsa a gyújtáskapcsolóról a csatlakozókat, és oldja le a vezetékköteg rögzítőket a kormányoszlopról.

6. | Kösse le a (D) kormánycsuklót, és szerelje le az oszloptengelyről.

7. | Szerelje ki az (E) kormányoszlopot a rögzítőanyák és csavarok kiszerelésével. Legyen óvatos, nehogy túlságosan kifordítsa az (F) alsó tengelyt az oszlop kiszerelésekor. Az alsó tengely nagymérvű kifordítása az oszlop csukló törését okozhatja. Ha eltört a csukló vagy szétesett a villa, cserélje ki az oszlopot egy egységként.

## Beszerelés

1. | Szerelje be a kormányoszlopot a kiszerelés műveleteinek fordított sorrendjében, és figyeljen a következőkre: Ügyeljen arra, hogy a csúszóhüvelyek ne essenek ki a helyűkről az oszlop beszerelése közben. Győződjön meg róla, hogy a vezetékeket egyik alkatrész sem szorította vagy csípte-e be.

2. | Mozgassa a kormányoszlopot a legfelső helyzetbe, és húzza fel erősen a billentőkart.

3. | Illessze be a kormánycsukló felső végét az (A) kormánytengelyre (igazítsa egy vonalba a (B) csavarfuratot a tengelyen lévő (C) laposra lemunkált résszel)

4. | Csúsztassa a kormányoszlop kardáncsukló alsó végét a fogaskerék tengelyre (D)(igazítsa egy vonalba a csavarfuratot a tengelyen körbefutó horonnyal (E)), és lazán szerelje be az alsó rögzítőcsavart. Győződjön meg arról, hogy az alsó rögzítőcsavar szilárdan a fogaskeréktengely hornyában van.

5. | Húzza meg a kormánycsuklót, hogy meggyőződjön róla, a kormánycsukló teljesen felült-e. Ezután szerelje be a felső rögzítő csavart, és húzza meg az előírt nyomatékkal.

6. | Fejezze be a beszerelést, és tartsa be a következőket: Győződjön meg róla, hogy a vezetékköteg vezetése és rögzítése megfelelő-e. Győződjön meg róla, hogy a csatlakozók megfelelően vannak-e bekötve. Szerelje vissza a kormánykereket. Csatlakoztassa vissza a negatív kábelt az akkumulátorra. Ellenőrizze a kürt és az irányjelzőkapcsoló működését. Ellenőrizze a D jelzőlámpa áramkörét.