## Hogyan keressük a navigációs rendszer meghibásodásának okát

## Általános működés

A navigációs rendszer működtetésének műveletei a Honda navigációs rendszer kezelési kézikönyvben találhatók

## Lopásgátló jellemzők

A navigációs rendszer kódolt lopásgátló áramkörrel rendelkezik. Ügyeljen arra, hogy megkapja az ügyfél ötjegyű biztonsági kódszámát, mielőtt;

- leköti az akkumulátort
- leköti a navigációs egység csatlakozóját
- kiszereli a műszerfal alatti biztosíték/relé dobozból a 8. sz. (15 A) biztosítékot.

A javítás után kösse vissza a navigációs egységet, majd fordítsa a gyújtáskapcsolót az ON (II) állásba. Írja be az ötjegyű lopásvédelmi kódot.
A navigációs egység kicserélésekor ne felejtse el megadni az ügyfélnek az új lopásgátló biztonsági kódot.

## Hibajelenség diagnosztika

Bizonyos körülmények és rendszer korlátozások esetenként gépjármű helyzetmeghatározási hibákat okoznak. Némelyik ügyfél azt gondolhatja, hogy ez a navigációs rendszer hibáját jelzi, amikor a rendszer valójában hibátlan. Ne feledje a következőket, amikor az ügyfeleket kérdezi a navigációs rendszer hibajelenségeiről.

## Navigációs korlátozások a saját tehetetlenség miatt

A navigációs rendszer saját tehetetlenséggel rendelkeő részei (a szögsebesség érzékelő és a gépjármű sebesség jel) által okozott korlátozások eltéréseket okozhatnak a gépjármű tényleges helyzete és a megjelenített gépjármű helyzet (globális helymeghatározó rendszer (GPS) szerinti gépjármű helyzet) között. Így, ha a globális helymeghatározó rendszer jeleit nem lehet venni, kézzel kell beállítania a gépjármű helyzetét.
A következő körülmények okozhatnak gépjármű helymeghatározási hibákat:

- A gépjármű mozgatása álló motorral, például komppal vagy vontatóautóval, vagy ha a gépjárművet egy forgóasztalon elfordítják.
- Gumiabroncs csúszás, változás a gumiabroncs gördülési átmérőjében és néhány vezetési szituáció eltéréseket okozhat a megtett távolságban. Példák ezekre:
  - Folyamatos gumiabroncs csúszás egy csúszós felületen
  - Vezetés hóláncok használatával
  - Rendellenes gumiabroncs nyomás
  - Helytelen gumiabroncs méret
  - Gyakori sávváltás egy széles autópályán
  - Folyamatos vezetés egy egyenes vagy enyhén kanyarodó autópályán
- A rendszerben lévő tűrések és a térkép pontatlanságai néha korlátozzák, hogy milyen pontosan jelenik meg a gépjármű helyzete. Példák ezekre:
  - Vezetés olyan utakon, amelyek nincsenek rajta a térképen (térkép összehangolás nem lehetséges)
  - Vezetés olyan úton, amely az egyik irányban kanyarodik, például egy hurokhíd, egy többszintes közúti csomópont, vagy egy csigavonalú parkolóház.
  - Vezetés olyan úton, amelyen sorozatban éles hajtűkanyarok vannak
  - Két közeli, egymással párhuzamos út egyikén való vezetés
  - Sok 90 fokos kanyarodás után

## Globális helymeghatározó rendszer (GPS) korlátozások

A globális helymeghatározó rendszer nem tudja érzékelni a gépjármű helyzetét a következő körülmények között:

- Az akkumulátor visszakötése utáni első öt -tíz percben
- Ha a műholdjeleket magas épület, hegy, alagút, nagy fák vagy nagy teherautók eltakarják
- Ha a globális helymeghatározó rendszer antennát valami eltakarja a műszerfalon
- Ha nincs kimenő műhold jel (a kimenő jelet néha szüneteltetik a műhold javítása miatt)
- Ha a műhold jeleket valamilyen, értékesítés után beszerelt elektronikus tartozékok működése akadályozza.

A globális helymeghatározó rendszer pontossága csökken a következő körülmények közben:

- Ha csak két műhold jelet lehet fogni (Három műhold jel szükséges a pontos helyzetmeghatározáshoz)
- Ha a műholdvezérlő központokban lépnek fel problémák

## Folyadékkristályos kijelző egység korlátozások

- Hideg időben a kijelző sötét maradhat az első két - három percben, amíg fel nem melegszik.
- Ha a kijelző a közvetlen napsugárzás miatt túl meleg, sötét marad, amíg a hőmérséklete le nem csökken.
- Ha a páratartalom magas, és a belső hőmérséklet alacsony, a kijelző párafoltos lehet. A kijelző némi használat után kitisztul.

## Hibajelenség előállítás

- Ha a hibajelenséget elő lehet állítani, kövesse az öndiagnosztikai eljárásokat (képdiagnosztikai üzemmód) és a megfelelő hibakeresési eljárásokat.
- Ha a hibajelenség nem fordul elő újra, vagy csak szakaszosan fordul elő, kérdezze meg az ügyféltől, hogy milyen körülmények között lépett fel a hibajelenség.
  - Próbálja megállapítani, hogy külső zavarás lehetett-e az ok.
  - Próbálja meg előállítani a hibajelenséget ugyanolyan körülmények között, amilyenek között az ügyfél tapasztalta.
  - Rezgést, szélsőséges hőmérsékleteket és nedvességet (harmat, páratartalom) nehéz újra előállítani.

## Szervizeléssel kapcsolatos óvintézkedések

- Az akkumulátor lekötése előtt győződjön meg róla, hogy a rádió és a navigációs rendszer lopásgátló kódja a rendelkezésére áll, és írja fel a frekvenciákat a rádió programozó gombjaihoz.
- A szervizelés után parkoljon le a gépjárművel olyan helyen, ahol a globális helymeghatározó rendszer műhold jelek nincsenek takarásban, és ellenőrizze a kijelzőn megjelenő műhold jelzést.
- Ha az akkumulátort leköti, az óra visszaállítódik "0:00'' értékre. Az óra vissza fog állni a helyes időre, miután a rendszer megkapja a globális helymeghatározó rendszer műhold jelet.
- Az akkumulátor visszakötése után meg kell várnia a kezdeti jelet a műholdtól. Ez körülbelül tíz percig fog tartani.