## Műszerek öndiagnosztikai eljárás

A műszeregység öndiagnosztikai funkcióval rendelkezik.

- Sípoló vezérlőáramkör ellenőrzése
- Ellenőrző lámpa vezérlőáramkör ellenőrzése
- LCD szegmensek ellenőrzése
- Műszerek vezérlőáramkörének ellenőrzése (sebességmérő, fordulatszámmérő, üzemanyagszint-kijelző műszer, hűtőfolyadék-hőmérséklet műszer)

## Belépés az öndiagnosztikai funkcióba

Az öndiagnosztikai funkcióba való belépés előtt ellenőrizze a 8. sz. (15 A) biztosítékot a motortérben levő biztosíték-/relédobozban és a 3. sz. ( 7,5 A) biztosítékot a műszerfal alatti biztosíték-/relédobozban.

1. | Nyomja meg és tartsa benyomva a napi km-számláló/törlés gombot.

2. | Kapcsolja BE a világításkapcsolót.

3. | A gyújtáskapcsolót fordítsa BE (II) állásba.

4. | A világításkapcsolót 2 - 5 másodpercen belül kapcsolja KI, majd BE és ismét KI.

5. | 5 másodpercen belül engedje el a napi km-számláló/törlés gombot, majd háromszor ismételve nyomja meg és engedje el a gombot.

MEGJEGYZÉS:

- Az öndiagnosztika üzemmódban a műszerfal világítás fényerő-szabályozása normálisan működik.
- Az öndiagnosztika üzemmódban a napi km-számláló/törlés gomb megnyomásával lindítható a síphang vezérlőáramkör ellenőrzése és a műszer vezérlőáramkör ellenőrzése.
- Ha a gépjárműsebesség túllépi a 2 km/h-t vagy a gyújtáskapcsolót KI állásba forgatják, az öndiagnosztika üzemmód leáll.

## Síphangadó vezérlőáramkör ellenőrzése

Az öndiagnosztika üzemmódba való belépéskor a síphang ötször hallható.

## Ellenőrző lámpa vezérlőáramkör ellenőrzése

Az öndiagnosztika üzemmódba való belépéskor az ellenőrző lámpák villognak.
A következő ellenőrző lámpák villognak:
Biztonsági őv bekötöttség jelző, hűtőfolyadék hőmérséklete túl magas figyelmeztető fény, kevés az üzemanyag figyelmeztető fény, fékrendszer lámpa (ABS nélkül).

## Kapcsolóbemenet ellenőrzése

Az öndiagnosztika kezdetekor megszólaló szakaszos sípolás után a sípolás folyamatosra vált és addig tart, amíg a következő bemeneti kapcsolók valamelyike KI állásból BE állásba kerül.
A következő kapcsolók miatt szól a sípolás:
Biztonsági őv kapcsoló, napi számláló/törlés kapcsoló

## Az LCD szegmens ellenőrzése

Az öndiagnosztika üzemmódba való belépéskor a km-számláló/napi km-számláló és a külső levegő-hőmérséklet szegmensei ötször felvillannak.

## Műszer vezérlőáramkör ellenőrzése

Az öndiagnosztika üzemmódba való belépéskor a sebességmérő, a fordulatszámmérő és az üzemanyagszint-kijelző műszer mutatói kilengenek a minimum helyzetből a maximum helyzetig, majd visszatérnek a minimum helyzethez.

MEGJEGYZÉS:
Miután a sípolás leáll és a műszer mutatói visszatérnek a minimum helyzetbe, a km-számláló/törlés gomb megnyomásával lehet ismét elindítani a síphang vezérlőáramkör ellenőrzését (egy sípolás) és a műszer vezérlőáramkör ellenőrzését.
Az ellenőrzés addig nem indítható újra, amíg a mutatók vissza nem térnek a minimum helyzetbe.

Ha a mutató nem leng ki, vagy a sípolás nem hangzik föl, cserélje ki a műszercsoport-vezérlőegységet.

## Az öndiagnosztikai funkció befejezése

Kapcsolja KI a gyújtáskapcsolót.
MEGJEGYZÉS: Ha a gépjárműsebesség túllépi a 2 km/h-t, az öndiagnosztika üzemmód leáll.