## Elektromos szervokormány-motor cseréje

MEGJEGYZÉS: A kiszerelés/beszerelés közben ne engedje, hogy por, szennyeződés, vagy más idegen anyag kerüljön a kormányműbe.

1. | Szerelje ki a kormányművet.

2. | Szerelje ki az (A) motort és a (B) O-gyűrűt a kormányműből.

3. | Tisztítsa meg a motor és a kormánymű felfekvő felületeit.

4. | Kenje be vélonyan szilikonzsírral az új O-gyűrűt, és óvatosan illessze rá a motorra.

5. | Tegyen kormánymű kenőzsírt a (C) csigatengely köré.

6. | Szerelje fel a motort a kormányműre úgy, hogy a motor tengelye kapcsolódjon a csigatengellyel. Ügyeljen a motor beszerelési helyzetére (a (D) motor vezetékek irányára). Mielőtt meghúzná a csavarokat, forgassa a motort 2-szer vagy 3-szor jobbra és balra körülbelül 45 fokkal, és ellenőrizze a szoros érintkezést a motor felfekvő felületénél. Lazán húzza meg a csavarokat. Ezután a motort erősen tartva húzza meg a csavarokat váltakozva, hogy a motort szilárdan rögzítse. Ne kerüljön idegen anyag és ne csípődjön be az O-gyűrű a felfekvő felületek közé, és ne legyen laza érintkezés (elemelkedés) a felületek között.

7. | Szerelje be a kormányművet.

8. | A beszerelés után indítsa be a motort, és járassa alapjáraton. Forgassa a kormánykereket néhányszor ütközéstől ütközésig. Ellenőrizze, hogy az elektromos szervokormány jelzőlámpa nem gyullad-e ki. MEGJEGYZÉS: A motor cseréje esetén végezze el a következő ellenőrzést a kormánymű beszerelése után. A motor sérült lehet, ha rendellenes hang vagy vibráció tapasztalható a motorból a következő állapotokban végzett ellenőrzés során. Cserélje ki a motort egy biztosan jó motorra, és ellenőrizze újra.
-1 | Parkoljon a gépjárművel a szabadban.
-2 | Állítsa a kerekeket a rendes aszfaltútra.
-3 | Indítsa be a motort.
-4 | Forgassa a kormánykereket két vagy három fordulattal, másodpercenként egy fordulat sebességgel. Mély hangszínű dörgő vagy zúgó hang hallható, ami nagyobb a motorzajnál. (A zajnak kisebbnek kell lennie a motorzajnál, és nem szabad nagyon észrevehetőnek lennie. )
-5 | Forgassa a kormánykereket 45° és 90° között, és tartsa meg ebben a helyzetben, majd lassan forgassa vissza a kormánykereket az egyenes menet helyzetébe. Sziszegő hang hallható vagy vibráció érezhető kézzel. (Hibátlan motoron)