## Hogyan keressük a fokozat nélkül változtatható áttételű sebességváltórendszer meghibásodásának okát

## Hogyan ellenőrizzük a DTC-t a PGM teszt/ellenőrző szerszámmal

Ha a PCM rendellenességet észlel a bemeneti vagy a kimeneti rendszerben, a [D] jelzőlámpa (A) a műszercsoportban (B) rendszerint villog és/vagy a hibajelző lámpa (MIL) felgyullad.

Ha a 16P diagnosztikai csatlakozó (DLC) (A) (a szerelvényfal alatt a vezető felöli oldalon) csatlakoztatva van az OBD ellenőrző szerszámra vagy a Honda PGM ellenőrző szerszámra (B) az ábrázolt módon, kijelzi a diagnosztikai hibakódot (DTC).

Ha a [D] jelzőlámpa vagy a hibajelző lámpa (MIL) felgyulladt, vagy ha menettulajdonsági probléma tételezhető fel, végezze el a következő műveletet:

1. | Csatlakoztassa az OBD ellenőrző szerszámot vagy a Honda PGM vizsgálókészüléket vagy a DLC-re. (Lásd az OBD ellenőrző szerszám vagy a Honda PGM ellenőrző szerszám használati utasításában a vonatkozó előírásokat. Ha a Honda PGM ellenőrző szerszámot használja, győződjön meg arról, hogy SAE DTC típusra van beállítva).

2. | A gyújtáskapcsolót fordítsa az ON (II) állásba, és figyelje a DTC-t a képernyőn.

3. | Jegyezze fel az összes üzemanyagra és károsanyag-kibocsátásra vonatkozó DTC-t, A/T DTC-t és a hiba fennállásakor rögzített adatot.

4. | Ha az üzemanyag és károsanyag-kibocsátási DTC jelenik meg, először ellenőrizze az üzemanyag és károsanyag-kibocsátási rendszert a DTC alapján, kivéve a DTC P0700-at. A DTC P0700 azt jelenti, hogy egy vagy több automata sebességváltó DTC van és nem tapasztalható probléma a PCM üzemanyag és károsanyag-kibocsátási rendszereiben

5. | Törölje a PCM-ben elraktározott DTC-t az OBD ellenőrző szerszámmal vagy a PGM tesztkészülékkel.

6. | Kalibrálja az indító tengelykapcsoló vezérlésnek adott visszacsatoló jelet.

7. | Vezesse a gépkocsit néhány percig a hiba fennállásakor rögzített adatok szerinti körülmények között 50 km/h fölötti sebességen és ellenőrizze újra a DTC-ket. Ha az automata sebességváltó DTC visszatér, folytassa a DTC Hibakeresési táblázattal. Ha a DTC nem tér vissza, időszakosan fennálló probléma volt az áramkörben. Győződjön meg róla, hogy az áramkörben az összes érintkezőcsap és hüvely szorosan érintkezik.

8. | Állítsa vissza az előre betáplált rádióállomásokat és az órát.

MEGJEGYZÉS: Ellenőrizheti a DTC-ket úgy is, hogy rövidrezárja az SCS jel érintkezőket a célszerszám használatával (DLC érintkeződoboz, 07WAJ-0010100) (lásd a fejezet kiegészítését).

## A PCM áramköreinek hibakeresése

1. | Szerelje ki a kesztyűtartó fedelet és a kesztyűtartót.

2. | Szerelje ki az utasoldali alsó fedelet, majd szerelje ki a szerelőnyílás fedelét.

3. | Ellenőrizze az áramkört a PCM-en a DTC hibakeresés szerint a digitális multiméterrel (A) és hegyes mérőcsúccsal (B) az ábrán látható módon.

4. | Ha nem fér hozzá a csatlakozó vezetékoldalhoz, vagy a vezetékoldal le van zárva, csatlakoztassa le a csatlakozót, és a vizsgálókészülék használatával mérje meg a csatlakozókat az érintkező oldalról. Ne erőltesse a mérőcsúcsot a csatlakozóba.

## PCM törlési művelet

1. | Írja fel az előre betáplált rádióadókat.

2. | Kapcsolja KI a gyújtáskapcsolót.

3. | Vegye ki a 20-as ECU biztosítékot (15A) a motortérben levő biztosíték-/relédobozból (B) 10 másodpercnél hosszabb időre.

## Hogyan fejezze be a hibakeresési eljárást

Ezt a műveletet minden hibakeresés után el kell végezni.

1. | Kapcsolja KI a gyújtáskapcsolót.

2. | Kösse le a Honda PGM vizsgálókészüléket (A) a DLC-ről (B).

3. | Állítsa vissza az ECM-et.

4. | Kalibrálja az indító tengelykapcsoló vezérlésnek adott visszacsatoló jelet.

5. | A gyújtáskapcsolót fordítsa az ON (II) állásba.

6. | Annak ellenőrzésére, hogy a hibát megjavította-e, vigye próbaútra a gépjárművet néhány percre 50 km/h (30 mph) feletti sebességgel.