## Szélvédő cseréje

MEGJEGYZÉS:

- Viseljen kesztyűt, hogy megvédje a kezét.
- Viseljen védőszemüveget, amikor kiszereli az üveget egy zongorahúrral.
- Használjon üléshuzatokat, hogy megelőzze az ülések sérülését.
- Használja a 08C73-X0230N rendelési számú üvegragasztó készletet.

1. | Szerelje ki a következőket: Visszapillantó tükör Szélvédő ablaktörlő karok Vízvályúburkolat

2. | Szerelje le a díszlécet (A) a szélvédő széléről (B). Ha szükséges, vágja el a díszlécet egy késsel.

3. | Ha a régi szélvédőt szereli vissza, jelölje össze az ablaküveget és a karosszériát egy zsírkétrával.

4. | Húzza le a tetőkárpit elülső részét. Ügyeljen arra, hogy ne hajlítsa meg túlságosan a tetőkárpitot, mert összegyűrheti vagy elszakíthatja.

5. | Tegyen védőszalagot a műszerfal és a karosszéria széleire. Egy ár használatával készítsen egy lyukat a gumi záróelemen, a ragasztóanyagon és a műszerfal tömítésen keresztül a gépkocsi belsejéből, a szélvédő sarokrészénél. Nyomjon át egy zongorahúrt a lyukon és tekerje fel mindkét végét egy fadarabra.

6. | Egy kívül lévő segítővel húzza a zongorahúrt (A) oda-vissza fűrészelő mozgással. Tarsa a zongorahúrt a lehető legközelebb a szélvédőhöz (B), hogy megelőzze a karosszéria és a műszerfal sérülését. Óvatosan vágja el a gumi záróelemet és a ragasztóanyagot (C) az egész szélvédő mentén körben. Vágási helyek:

7. | Óvatosan vegye ki a szélvédőt.

8. | Egy késsel hántolja simára a régi ragasztóanyagot körülbelül 2 mm (2,03 mm.) vastagságban a ragasztási felületen az egész szélvédő nyílás pereme mentén körben: Ne hántolja le a karosszéria fényezett felületét; a sérült fényezés rontani fogja a megfelelő ragasztást. Szerelje ki a gumi záróelemet és a rögzítőelemeket a karosszériából.

9. | Tisztítsa meg a karosszéria ragasztási felületét egy alkoholos szivaccsal. A tisztítás után ne engedje, hogy olaj, kenőzsír vagy víz kerüljön a tiszta felületre.

10. | Ha a régi szélvédőt szereli vissza, egy simítókés használatával hántolja le az összes régi ragasztóanyagot, a rögzítőelemeket és a gumi záróelemet a hátsó ablakról. Tisztítsa meg alkohollal a szélvédő belső felületét és szélét, ahova az új ragasztóanyag kerül. Ügyeljen arra, hogy a ragasztási felület víztől, olajtól és kenőzsírtól mentes legyen.

11. | Ragassza fel a felső gumi záróelemet (A), a sarok gumi záróelemeket (B), az alsó gumi záróelemet (C) és a rögzítőelemeket (D) a szélvédő belső felületére (E) az ábra szerint. Ügyeljen arra, hogy a gumi záróelem és a rögzítőelemek egy vonalba essenek a tájoló jelölésekkel (F). Legyen óvatos, nehogy hozzáérjen a szélvédőhöz ott, ahova ragasztóanyag kerül.

12. | Ragassza a díszlécet (A) ragasztószalaggal (B) a szélvédő szélére (C): Ügyeljen arra, hogy a burkolóléc mindegyik sarka egy vonalba essen a szélvédőével. Legyen óvatos, nehogy hozzáérjen a szélvédőhöz ott, ahova ragasztóanyag kerül.

13. | Szerelje fel a rögzítőelemeket (A) a karosszériára.

14. | Állítsa a szélvédőt a nyílásba és állítsa középre. Jelölje össze (A) egy zsírkrétával a szélvédőt és a karosszériát az ábrán látható négy pontban. Legyen óvatos, nehogy hozzáérjen a szélvédőhöz ott, ahova ragasztóanyag kerül.

15. | Szerelje ki a szélvédőt.

16. | Szivaccsal tegyen egy kevés üveg alapozót a szélvédő (A) széle mentén, a záróelemek (B) és a burkolóléc (C) közé, ahogy az ábrán látható, majd kissé törölje le gézzel vagy csomagolóvászonnal: Tegyen üveg alapozót a burkolólécre. Ne alkalmazzon karosszéria alapozót a szélvédőre, és ne keverje össze a karosszéria- és üvegalapozós szivacsokat. Soha ne érintse meg a kézzel az alapozóval bekent felületeteket. Ha megteszi, a ragasztóanyag nem ragadhat hozzá megfelelően a szélvédőhöz, és szivárgást okozhat a szélvédő beszerelése után. Tartsa távol a vizet, port és a koptató anyagokat az alapozóval bekent felülettől.

17. | Szivaccsal tegyen egy vékony réteg karosszéria alapozót a szélvédő nyílás széle mentén körben megmaradó eredeti ragasztóanyagra. Legalább 10 percig hagyja száradni a karosszéria alapozót. Ne alkalmazzon üvegalapozót a karosszériához, és ügyeljen arra, hogy ne keverje össze az üveg- és a karosszéria alapozós szivacsot. Soha ne érintse meg a kézzel az alapozóval bekent felületeteket. Takarja le a műszerfalat, mielőtt a peremet festené.

18. | A patron betöltése előtt vágjon ki egy V" alakot a fúvóka (A) végéből az ábrán látható módon.

19. | A folyamatos szállítás érdekében légzsákok nélkül töltse fel a patront ragasztóval. Helyezze a patront egy kinyomópisztolyba, és tegyen egy ragasztócsíkot (A) körben a szélvédő (B) szélére a záróelemek (C) és a burkolóléc (D) közé az ábrán látható módon. A ragasztót az üveg alapozó felhordása után 30 percen belül hordja fel. Mindegyik saroknál egy kissé vastagabb csíkot készítsen.

20. | Szívókorongok segítségével tartsa a szélvédőt a nyílás felett, igazítsa be a 14. lépésben készített összejelölésekhez, és helyezze rá a ragasztóra. Kissé nyomja meg a szélvédőt, amíg a szélei körben végig teljesen fel nem fekszenek a ragasztóra. Ne nyissa ki vagy csukja az ajtókat, amíg a ragasztó meg nem száradt.

21. | Hántolja vagy törölje le a felesleges ragasztót simítókéssel vagy törlőkendővel. A ragasztónak a fényezett felületről vagy a szélvédőről történő eltávolításához törölje le egy alkohollal megnedvesített lágy törlőkendővel.

22. | Hagyja száradni a ragasztót legalább 1 órán keresztül, majd permetezzen vizet a szélvédőre, és ellenőrizze a tömítettséget. Jelölje meg a tömítetlen területeket, és hagyja megszáradni a szélvédőt, majd tömítse le tömítőanyaggal. Hagyja állni a gépjárművet legalább 4 óráig a szélvédő beszerelése után. Ha a gépjárművet használni kell az első 4 órában, akkor lassan kell hajtani vele. Tartsa szárazon a szélvédőt a beszerelés utáni első órában.

23. | Szerelje be az összes többi kiszerelt alkatrészt. Szerelje fel a visszapillantó tükröt, miután a ragasztó alaposan megszáradt. Tanácsolja az ügyfélnek, hogy 2 - 3 napig ne tegye a következő dolgokat: Ajtók becsapása, amikor az összes ablak fel van tekerve. A karosszéria túlzott megcsavarása (például az úttestre szögben történő ráhajtás és lehajtás, vagy rossz, egyenetlen úton való haladás)