## CVT-rendszer leírása

### Általános működés

A fokozat nélkül változtatható áttételű sebességváltó (CVT) elektronikus vezérlésű automata sebességváltó, meghajtó és meghajtott szíjtárcsákkal, és acél szíjjal. A CVT fokozatmentes előremeneti sebességfokozatokat és 1 hátrameneti fokozatot biztosít. Az egész egység a motorral egy vonalban helyezkedik el.

#### Sebességváltó

A lendítőkeréken egy fogaskoszorú helyezkedik el, amely a motor indításakor az indítómotor fogaskerekéhez kapcsolódik. A sebességváltó négy párhuzamos tengellyel rendelkezik: ezek a bemenőtengely, a meghajtó szíjtárcsa tengelye, a meghajtott szíjtárcsa tengelye, és a kihajtótengely. A bemenőtengely a motor forgattyústengelyével egy vonalban található. A meghajtó szíjtárcsa tengelye és a meghajtott szíjtárcsa tengelye mozgó és rögzített szíjtárcsákból áll. A két szíjtárcsát acél szíj köti össze.
A bemenőtengelyen találhatók a napkerék és a bolygókerék-hajtómű, a tartóval együtt. A meghajtó szíjtárcsa tengelyén található a meghajtó szíjtárcsa és az előremeneti tengelykapcsoló. A meghajtott szíjtárcsa tengelyén található a meghajtott szíjtárcsa, az indító tengelykapcsoló és a szekunder hajtás fogaskereke, amelyhez a parkolófokozat fogaskereke tartozik. A kihajtótengely a szekunderhajtás meghajtó fogaskereke és a kihajtás meghajtott fogaskereke között található. A kihajtótengelyen található a kihajtó fogaskerék és a szekunderhajtás meghajtott fogaskereke, amely a forgásirány változtatására szolgál, mivel a meghajtó és a meghajtott szíjtárcsák tengelye azonos irányba forog. Ha az előremeneti tengelykapcsoló és a hátrameneti fék a sebességváltó bolygóművét megfelelő helyzetbe kapcsolja, létrejön az erőátvitel a meghajtó szíjtárcsa tengelyéről a meghajtott szíjtárcsa tengelyére, létrehozva az [L], [S], [D] és [R] hajtásmódokat.

#### Elektronikus vezérlés

Az elektronikus vezérlőrendszer az erőátviteli vezérlő egységből (PCM), érzékelőkből és mágnesszelepekből áll. A sebességváltást az elektronika vezérli, a minden körülmények közötti kényelmes vezetés érdekében. A PCM a műszerfal alatt található, a kesztyűtartó mögött.

#### Hidraulikus vezérlés

A szelepházak közé tartoznak a fő szelepház, az ATF-szivattyúház, a vezérlőszelepház, az ATF átvezetőház és a kézi szelepház. Az ATF-szivattyúház a fő szelepházra csavarozott. A fő szelepház a lendítőkerékházra csavarozott. A vezérlőszelepház a sebességváltóházon kívül helyezkedik el. Az ATF átvezetőház a fő szelepházon található, és összeköti a hidraulikus köröket a vezérlőszelepház, a fő szelepház és a belső hidraulikus kör között. A kézi szelepház a közbenső házon helyezkedik el.
Az ATF-szivattyú trochoid típusú, a belső forgórész a bemenőtengelyre ékelt. A szíjtárcsák és tengelykapcsolók a hozzájuk tartozó csöveken keresztül kapják a hidraulikafolyadékot, míg a hátrameneti fék folyadékellátását a belső hidraulikus kör biztosítja.

#### Kapcsolásvezérlés

A PCM, amely a gépkocsiban található különböző érzékelőktől kap bemeneti jeleket, a mágnesszelepek által szabályozza a szíjtárcsák áttételi arányát. A PCM működteti a CVT sebességváltás-vezérlőszelepet és a CVT szíjtárcsa nyomás vezérlőszelepet, hogy változtassa meg a vezérlőnyomást. A meghajtó szíjtárcsa vezérlőnyomása a meghajtó szíjtárcsára hat, a meghajtott szíjtárcsa vezérlőnyomása pedig a meghajtott szíjtárcsára, a szíjtárcsák áttételi aránya pedig ezek arányának megfelelően változik.

#### Fokozatválasztás

A sebességváltó kar hat állítási helyzettel rendelkezik: [P] PARKOLÁS, [R] HÁTRAMENET, [N] ÜRES, [D] ELŐREMENET, [S] MÁSODIK és [L] LASSÚ.

Helyzet | Leírás
--- | ---
[P] PARKOLÁS | Első kerekek reteszelve; a parkolófokozat-reteszelőkar összekapcsolva a meghajtott szíjtárcsa tengelyén lévő parkolófokozati fogaskerékkel. Az indító tengelykapcsoló felengedve.
[R] HÁTRAMENET | Hátramenet; hátrameneti fék bekapcsolva.
[N] ÜRES | Üres; az indító tengelykapcsoló és az előremeneti tengelykapcsoló felengedve.
[D] ELŐREMENET | Általános menetfokozat; a motor minden körülmények között a legmegfelelőbb fordulatszámon tartása érdekében a sebességváltó automatikusan változtatja az áttételt.
[2] MÁSODIK | Erőteljes gyorsításhoz; a sebességváltó szélesebb áttételi tartományban működik, a jobb gyorsulás érdekében.
[L] LASSÚ | A motorfék kihasználásához és meredek emelkedők leküzdésére; a sebességváltó a legalacsonyabb áttételi tartományba kapcsol.

Az elindulás csak [P] vagy [N] helyzetben lehetséges egy csúszó típusú üres fokozati biztonsági kapcsoló miatt.

#### Automata sebességváltó (A/T) fokozatjelzése

A műszerfalban lévő, az automata sebességváltóhoz kapcsolódó fokozatjelzés a kiválaszott fokozatot mutatja, így a gépjárművezetőnek nem kell lenéznie a konzolra.

### Tengelykapcsolók/hátrameneti fék/bolygómű/szíjtárcsák

#### Tengelykapcsolók/hátrameneti fék

A Multi Matic hidraulikus működtetésű tengelykapcsolókat és fékeket használ a sebességváltó fokozatok be- és kikapcsolására. Ha a hidraulika nyomás bejut a tengelykapcsoló-dobba és a hátrameneti fokozat fékdugattyú üregébe, a tengelykapcsoló dugattyú és a hátrameneti fékdugattyú elmozdul. Ez egymáshoz nyomja a súrlódó tárcsákat és az acél tárcsákat, zárva öket, hogy ne csússzanak el. A nyomaték az összekapcsolódott tengelykapcsoló-tárcsakötegen keresztül adódik át az agyra szerelt fogaskerékre, és az ehhez kapcsolódó fogaskoszorún keresztül a bolygókerekekhez.
Hasonlóképpen, ha a hidraulika nyomás megszűnik a tengelykapcsoló-tárcsakötegben és a hátrameneti fokozat fékdugattyú üregében, a dugattyú oldja a súrlódótárcsákat és az acéllapokat, és ezek szabadon elcsúszhatnak egymáson. Ez lehetővé teszi, hogy a fogaskerék függetlenül forogjon a tengelyén, nem továbbítva nyomatékot.

#### Indító tengelykapcsoló

Az indító tengelykapcsoló összekapcsolja/szétválasztja a hajtó fogaskereket. és a hajtott szíjtárcsa tengelyén helyezkedik el. Az indító tengelykapcsolót a hozzá tartozó, a hajtott szíjtárcsa tengelyben lévő ATF nyomócső látja el hidraulika nyomással.

#### Előremeneti tengelykapcsoló

Az előremeneti tengelykapcsoló összekapcsolja/szétválasztja a napkereket. és a hajtó szíjtárcsatengely végén helyezkedik el. Az előremeneti tengelykapcsolót a hozzá tartozó, a hajtó szíjtárcsa tengelyben lévő ATF nyomócső látja el hidraulika nyomással.

#### Hátrameneti fék

A hátrameneti fék rögzíti a bolygókeréktartót az [R] helyzetben, és a közbenső házban a bolygókeréktartó körül helyezkedik el. A hátrameneti fokozat féktárcsáit a bolygókeréktartóra szerelik, a hátrameneti fokozat féklapokat pedig a közbenső házra szerelik. A hátrameneti féket a belső hidraulikus körhöz csatlakozó kör látja el hidraulika nyomással.

#### Bolygómű

A bolygómű a napkerékből, a bolygókerekekből és a fogaskoszorúból áll. A napkerék reteszekkel csatlakozik a bemenő tengelyhez. A bolygókerekeket a bolygókeréktartóra szerelik. A bolygókeréktartó a bemenő tengely végén, a napkerék felett helyezkedik el. A fogaskoszorú a bolygókeréktartóban helyezkedik el, és az előremeneti tengelykapcsoló-dobhoz csatlakozik. A napkerék viszi át a motor nyomatékát a bemenő tengelytől a bolygóműbe, és a bolygókeréktartó adja ki a motor nyomatékát. A bolygómű mechanizmusát csak a szíjtárcsa tengelyek forgásirányának átváltására használják. A [D], [S], és [L] helyzetben (az előremeneti fokozatokban) a bolygókerekek nem forognak és nem forognak a napkerék körül, így a bolygókeréktartó forog. Az [R] helyzetben (a hátrameneti fokozatban) a hátrameneti fokozat fék rögzíti a bolygókeréktartót, és a napkerék forgatja a bolygókerekeket. A bolygókerekek forognak, de nem forognak a napkerék körül. A bolygókerekek a napkerék forgásirányával ellentétes irányban hajtják a fogaskoszorút.

#### Szíjtárcsák

Mindegyik szíjtárcsa egy mozgatható és egy rögzített tárcsából áll, és a létrejövő szíjtárcsa áttétel a motorfordulatszámtól függően változik. A hajtó szíjtárcsát és a hajtott szíjtárcsát az acélszíj köti össze.
Kis szíjtárcsa áttétel eléréséhez nagy hidraulika nyomás szükséges, ami a hajtott szíjtárcsa mozgatható tárcsájára hat, és csökkenti a hajtó szíjtárcsa működési átmérőjét. Kisebb hidraulika nyomás hat a hajtó szíjtárcsa mozgatható tárcsájára, hogy megakadályozza az acélszíj csúszását. Nagy szíjtárcsa áttétel eléréséhez nagy hidraulika nyomás szükséges, ami a hajtó szíjtárcsa mozgatható tárcsájára hat, és csökkenti a hajtott szíjtárcsa működési átmérőjét. Kis hidraulika nyomás hat a hajtott szíjtárcsa mozgatható tárcsájára, hogy megakadályozza az acélszíj csúszását.

#### Sebességváltó metszeti ábra

### Nyomatékátvitel

#### [P] helyzet

Nem hat hidraulika nyomás az indító tengelykapcsolóra, az előrementi tengelykapcsolóra és a hátrameneti fékre. Nem adódik át nyomaték a szekunder hajtó fogaskerékre. A szekunder hajtó fogaskereket úgy reteszeli a parkolófokozat-reteszelőkar, hogy reteszeli a parkoló fokozat fogaskereket.

#### [N] helyzet

A motornyomaták a lendítőkeréktől átadódik és meghajtja a bemenő tengelyt, de a hidraulika nyomás nem hat az előrementi tengelykapcsolóra és a hátrameneti fékre. Nem adódik át nyomaték a hajtó szíjtárcsa tengelyre. Nem hat hidraulika nyomás az indító tengelykapcsolóra sem.

#### [D], [S], és [L] helyzet (előremeneti fokozatok)

- Az előremeneti tengelykapcsoló zár.
- A hátrameneti fék kiold.
- Az indító tengelykapcsoló zár.
- Hidraulika nyomás hat az előremeneti tengelykapcsolóra és az indító tengelykapcsolóra, és a napkerék meghajtja az előremeneti tengelykapcsolót.
- Az előremeneti tengelykapcsoló meghajtja a hajtó szíjtárcsa tengelyt, ami az összekötő acélszíjjal meghajtja a hajtott szíjtárcsa tengelyt.
- A hajtott szíjtárcsa tengely meghajtja a szekunder hajtó fogaskereket az indító tengelykapcsolón keresztül.
- Nyomaték adódik át a szekunder hajtó fogaskerékre, ez pedig meghajtja a tányérkereket.

### Nyomatékátvitel (folyt.)

#### [R] helyzet (hátrameneti fokozat)

- Az előremeneti tengelykapcsoló kiold.
- A hátrameneti fék bekapcsolódik.
- Az indító tengelykapcsoló zár.
- Hidraulika nyomás hat a hátrameneti fékre és az indító tengelykapcsolóra, és a bolygókeréktartót rögzíti a hátrameneti fék.
- A napkerék hajtja (forgatja) a bolygókerekeket, a bolygókerekek pedig a napkerék forgásirányával ellentétes irányba hajtják a fogaskoszorút.
- A fogaskoszorú hajtja a hajtó szíjtárcsa tengelyt az előremeneti tengelykapcsoló dob közvetítésével, a hajtó szíjtárcsa tengely pedig hajtja a hajtott szíjtárcsát az összekötő acélszíjjal.
- A hajtott szíjtárcsa tengely meghajtja a szekunder hajtó fogaskereket az indító tengelykapcsolón keresztül.
- Nyomaték adódik át a szekunder hajtó fogaskerékre, ez pedig meghajtja a tányérkereket.

### Elektronikus vezérlőrendszer

#### Működési diagram

Az elektronikus vezérlőrendszer az erőátviteli vezérlőegységből (PCM), érzékelőkből és mágnesszelepekből áll. A sebességváltást az elektronika vezérli, a minden körülmények közötti kényelmes vezetés érdekében.
A PCM bemenő jeleket kap az érzékelőktől, kapcsolóktól és más vezérlőegységektől, elvégzi az adatok feldolgozását, és jeleket küld a motor vezérlőrendszerének és a CVT sebességváltó vezérlőrendszerének. A CVT vezérlőrendszer tartalmazza a kapcsolás vezérlést/szíjtárcsa nyomás vezérlést, az indító tengelykapcsoló-nyomás vezérlést, a hátramenet-reteszelés vezérlését, és egy kapcsolási logikai vezérlést is tárol a PCM. A PCM mágnesszelepeket működtet, amelyek segítségével vezérli a szíjtárcsák áttételi arányának változását.

### Elektronikus vezérlőrendszer (folyt.)

#### Elektronikus vezérlés elhelyezkedése

#### Kapcsolásvezérlés/Szíjtárcsanyomás-szabályzás

A PCM a kapcsolás vezérléséhez összehasonlítja a mindenkori menetkörülményeket a memóriában tárolt menetkörülményekkel, és azonnal meghatározza a meghajtó és a meghajtott szíjtárcsa áttételi arányát, a különböző érzékelők és kapcsolók által adott jelek alapján. A [D] helyzetben a hajtó szíjtárcsa az acélszíjjal hajtja a hajtott szíjtárcsát 2 367-0,407 közötti fokozatnélküli áttételekkel. Az [R] állásban a gázpedált lenyomva az áttételi arány 1,326, felengedett gázpedál esetén 2,367. Amikor a szíjtárcsa-áttételi arány alacsony (alacsony járműsebességnél), a meghajtott szíjtárcsára nagy szíjtárcsavezérlő nyomás nehezedik, hogy megtartsa nagy átmérőjét, miközben a meghajtó szíjtárcsára alacsony, hogy a meghajtott szíjtárcsának megfelelő arányú átmérőt tartsa. Amikor a szíjtárcsa-áttételi arány magas (magas járműsebességnél), a meghajtott szíjtárcsára alacsony, a meghajtó szíjtárcsára magas nyomás nehezedik. A szíj csúszásának csökkentése és élettartamának növelése érdekében a szíjtárcsák optimális nyomásának szabályozásához a PCM működteti szíjtárcsanyomás-szabályzó szelepeket.

### Elektronikus vezérlőrendszer (folyt.)

#### Indító tengelykapcsoló-nyomás szabályozása

A hidraulikus működtetésű indító tengelykapcsoló lehetővé teszi a lágy elindulást és a kúszást a [D], [S], [L] és [R] váltókar-helyzetekben, a hidraulikus nyomatékváltóhoz hasonlóan. A PCM az érzékelőktől és kapcsolóktól kapott bemeneti jelek alapján működteti az indító tengelykapcsoló-nyomás vezérlőszelepét, ezáltal szabályozva a kezdeti tengelykapcsoló-nyomást.

#### PCM elektromos csatlakozások

### Elektronikus vezérlőrendszer (folyt.)

#### PCM bemenetek és kimenetek

PCM „A” CSATLAKOZÓ (31P)
Csatlakozó száma | Vezetékszín | Jel | Leírás | Mérési feltételek / csatlakozási feszültség
--- | --- | --- | --- | ---
A2 | YEL/BLK | IGP2 | Tápáramkör a főrelétől | ON (II) állásban lévő gyújtáskapcsolóval: Akkumulátorfeszültség OFF állásban lévő gyújtáskapcsolóval: 0 V
A3 | YEL/BLK | IGP1 | Tápáramkör a főrelétől | ON (II) állásban lévő gyújtáskapcsolóval: Akkumulátorfeszültség OFF állásban lévő gyújtáskapcsolóval: 0 V
A4 | BLK | PG2 | Testelés |
A5 | BLK | PG1 | Testelés |
A10 | GRN/BLK | SG2 | Érzékelő testelése |
A11 | GRN/WHT | SG1 | Érzékelő testelése |
A18 | BLU/WHT | VABS | Gépjárműsebesség-jeladó bemenet | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A20 | YEL/GRN | VCC2 | Tápáramkör az érzékelőkhöz | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A21 | YEL/RED | VCC1 | Tápáramkör az érzékelőkhöz | ON (II) állásban lévő gyújtáskapcsolóval: Körülbelül 5 V OFF állásban lévő gyújtáskapcsolóval: 0 V
A23 | BRN/BLK | LG2 | Testelés |
A24 | BRN/BLK | LG1 | Testelés |

PCM B (24P) CSATLAKOZÓ
Csatlakozó száma | Vezetékszín | Jel | Leírás | Mérési feltételek / csatlakozási feszültség
--- | --- | --- | --- | ---
B7 | GRN/WHT | DN LS | CVT szíjtárcsa nyomás vezérlőszelep tápfeszültség pozitív sarok | ON (II) állásban lévő gyújtáskapcsolóval: Pulzáló jel
B16 | YEL | SC LS | CVT indító tengelykapcsoló-nyomás vezérlőszelep tápfeszültség pozitív sarok | ON (II) állásban lévő gyújtáskapcsolóval: Pulzáló jel
B24 | BLU/WHT | DR LS | CVT sebességváltás vezérlőszelep tápfeszültség pozitív sarok | ON (II) állásban lévő gyújtáskapcsolóval: Pulzáló jel

PCM C CSATLAKOZÓ (22P)
Csatlakozó száma | Vezetékszín | Jel | Leírás | Mérési feltételek / csatlakozási feszültség
--- | --- | --- | --- | ---
C1 | PNK/BLK | DN LS - | CVT szíjtárcsa nyomás vezérlőszelep tápfeszültség negatív sarok | ON (II) állásban lévő gyújtáskapcsolóval: Pulzáló jel
C6 | GRN/BLK | SOL INH | Tiltó mágneskapcsoló vezérlése | ON (II) állásban lévő gyújtáskapcsolóval: Akkumulátorfeszültség OFF állásban lévő gyújtáskapcsolóval: 0 V
C7 | RED/BLU | NDR | CVT hajtó tárcsa fordulatszámérzékelő jelbemenet | ON (II) állásban lévő gyújtáskapcsolóval: 0 V vagy körülbelül 5 V Alapjáraton járó motorral [N] helyzetben: Körülbelül 2,5 V
C8 | PNK/BLU | SC LS - | CVT indító tengelykapcsoló-nyomás vezérlőszelep tápfeszültség negatív sarok | ON (II) állásban lévő gyújtáskapcsolóval: Pulzáló jel
C9 | BLU/WHT | ATP S | Sebességváltó-fokozat kapcsoló [S] helyzet bemenete | [S] helyzetben: 0 V [S]-től különböző helyzetben: Körülbelül 10 V
C10 | WHT | ATP R | Sebességváltó-fokozat kapcsoló [R] helyzet bemenete | [R] helyzetben: 0 V [R]-től különböző helyzetben: Körülbelül 10 V
C11 | BLU | ATP L | Sebességváltó-fokozat kapcsoló [L] helyzet bemenete | [L] helyzetben: 0 V [L]-től különböző helyzetben: Körülbelül 10 V
C12 | LT GRN | ATP NP | Sebességváltó-fokozat kapcsoló [P] és [N] helyzet bemenet | [P] és [N] helyzetben: 0 V [P]-től és [N]-től eltérő helyzetben: Körülbelül 5 V
C15 | WHT | NDN | CVT hajtott tárcsa fordulatszámérzékelő jelbemenete | ON (II) állásban lévő gyújtáskapcsolóval: 0 V vagy körülbelül 5 V Alapjáraton járó motorral [N] helyzetben: Körülbelül 2,5 V
C16 | GRN/YEL | DR LS - | CVT sebességváltás vezérlőszelep tápfeszültség negatív pólus | ON (II) állásban lévő gyújtáskapcsolóval: Pulzáló jel
C20 | PNK | ATP D | Sebességváltó-fokozat kapcsoló [D] helyzet bemenete | [D] helyzetben: 0 V [D]-től különböző helyzetben: Körülbelül 8 V
C22 | WHT/RED | VEL1 | CVT fordulatszámérzékelő jelbemenet | ON (II) állásban lévő gyújtáskapcsolóval: 0 V vagy körülbelül 5 V Menet közben (első kerekek forognak): Körülbelül 2,5 V

PCM E CSATLAKOZÓ (31P)
Csatlakozó száma | Vezetékszín | Jel | Leírás | Mérési feltételek / csatlakozási feszültség
--- | --- | --- | --- | ---
E11 | PNK | D IND | [D] kijelzővezérlés | Amikor a gyújtáskapcsolót először ON (II) helyzetbe kapcsolja: Körülbelül 6 V 2 másodpercig [D] helyzetben: Körülbelül 6 V
E22 | WHT/BLK | BK SW | Fékpedálhelyzet-kapcsoló jelbemenete | Benyomott fékpedállal: Akkumulátorfeszültség Felengedett fékpedállal: 0 V
E29 | BRN | SCS | SCS érintkező jelbemenete | ON (II) állásban lévő gyújtáskapcsolóval SCS érintkezők nyitva: Körülbelül 5 V vagy akkumulátorfeszültség SCS csatlakozó testzárlatos: 0 V

### Hidraulikus vezérlés

A hidraulikus vezérlőrendszert az ATF-szivattyú, a szelepek és a mágneskapcsolók működtetik. Az ATF-szivattyút a bemenő tengely hajtja. Az ATF-szivattyúból jövő folyadék keresztülfolyik a PH szabályozószelepen, hogy az előírt nyomást tartsa a hajtó szíjtárcsán, a hajtott szíjtárcsán és a kéziszelepen.
A szelepházakhoz tartozik a fő szelepház, az ATF-szivattyú ház, a vezérlőszelep ház és a kéziszelep ház. A fő szelepház a lendítőkerékházra csavarozott. Az ATF-szivattyúház a fő szelepházra csavarozott. A vezérlőszelep házat a sebességváltó-házon kívül helyezik el. A kéziszelepházat a közbenső házra csavarozzák.

#### Vezérlőszelep ház

A vezérlőszelep ház a sebességváltó-házon kívül helyezkedik el, és tartalmazza a CVT sebességváltás vezérlőszelepet, a CVT szíjtárcsa nyomás vezérlőszelepet, a CVT indító tengelykapcsoló-nyomás vezérlőszelepet, a hajtó szíjtárcsa vezérlőszelepet és a hajtott szíjtárcsa vezérlőszelepet.

- CVT sebességváltás vezérlőszelep
  A CVT sebességváltás vezérlőszelep tartalmazza a lineáris mágneskapcsolót és az orsószelepet, és a PCM vezérli. A CVT sebességváltás vezérlőszelep adja a hajtó szíjtárcsa vezérlőnyomást (DRC) a hajtó szíjtárcsa vezérlőszelepre.
- CVT szíjtárcsa nyomás vezérlőszelep
  A CVT szíjtárcsa nyomás vezérlőszelep tartalmazza a lineáris mágneskapcsolót és az orsószelepet, és a PCM vezérli. A CVT szíjtárcsa nyomás vezérlőszelep adja a hajtott szíjtárcsa vezérlőnyomást (DNC) a hajtott szíjtárcsa vezérlőszelepre.
- CVT indító tengelykapcsoló-nyomás vezérlőszelep
  A CVT indító tengelykapcsoló-nyomás vezérlőszelep tartalmazza a lineáris mágneskapcsolót és az orsószelepet, és a PCM vezérli. A CVT indító tengelykapcsoló-nyomás vezérlőszelep szabályozza az indító tengelykapcsoló-nyomást (SC) a fojtószelep-nyitásnak megfelelően, és adja az indító tengelykapcsoló-nyomást (SC) az indító tengelykapcsolóra.
- Hajtó szíjtárcsa vezérlőszelep
  A hajtó szíjtárcsa vezérlőszelep szabályozza a hajtó szíjtárcsa nyomást (DR), és adja a hajtó szíjtárcsára.
- Hajtó szíjtárcsa vezérlőszelep
  A hajtott szíjtárcsa vezérlőszelep szabályozza a hajtott szíjtárcsa nyomást (DN), és adja a hajtott szíjtárcsára.

#### Fő szelepház

A fő szelepház tartalmazza a PH szabályozószelepet, a PH vezérlő kapcsolószelepet, a tengelykapcsoló nyomáscsökkentő szelepet, a kapcsolás-reteszelő szelepet, az indító tengelykapcsoló nyomástároló szelepet, az indító tengelykapcsoló sebességváltó-szelepet, az indító tengelykapcsoló tolatószelepet és a kenési szelepet.

- PH szabályozószelep
  A PH szabályozószelep megtartja azt a hidraulika nyomást, amit az ATF-szivattyú ad, és ráadja a PH nyomást a hidraulikus vezérlőkörre és a kenési rendszerre. A PH nyomást a PH szabályozószelepnél a PH kapcsolásvezérlő-szeleptől kapott PH vezérlőnyomás (PHC) szabályozza.
- PH kapcsolásvezérlő-szelep
  A PH kapcsolásvezérlő-szelep adja a PH vezérlőnyomást (PHC) a PH szabályozószelepre, hogy szabályozza a PH nyomást a hajtó szíjtárcsa vezérlőnyomás (DRC) és a hajtott szíjtárcsa vezérlőnyomás szerint.
- Tengelykapcsoló nyomáscsökkentő szelep
  A tengelykapcsoló nyomáscsökkentő szelep a PH szabályozószeleptől kapja a PH nyomást, és szabályozza a tengelykapcsoló csökkentett nyomását (CR).
- Kapcsolás letiltó szelep
  A kapcsolás letiltó szelep átkapcsolja azt a folyadékcsatornát, ami az indító tengelykapcsolót kapcsolja, az elektronikus vezérlésről hidraulikus vezérlésre, ha az elektronikus vezérlőrendszer meghibásodott.
- Indító tengelykapcsoló nyomástároló szelep
  Az indító tengelykapcsoló nyomástároló szelep stabilizálja az indító tengelykapcsolóra adott hidraulika nyomást.
- Indító tengelykapcsoló sebesságváltó-szelep
  Ha az elektronikus vezérlőrendszer meghibásodik, akkor az indító tengelykapcsoló sebességváltó-szelep megkapja a kapcsolás letiltó nyomást (SI), és zárja a kenőolajnyomás (LUB) megkerülő körét az indító tengelykapcsoló hátrameneti szelep felé.
- Indító tengelykapcsoló hátrameneti szelep
  Az indító tengelykapcsoló hátrameneti szelep ráadja a tengelykapcsoló vezérlés B nyomást (CCB) az indító tengelykapcsoló vezérléséhez, ha az elektronikus vezérlőrendszer meghibásodott.
- Kenőolaj szelep
  A kenőolajszelep stabilizálja a belső hidraulikus körre adott kenőolajnyomást.

### Hidraulikus vezérlés (folyt.)

#### ATF-szivattyú ház

Az ATF-szivattyú házat a fő szelepházra csavarozzák, és az ATF-szivattyú trochoid típusú. A belső forgórész retesszel kapcsolódik a bemenő tengelyhez, és a bemenő tengely hajtja. Az ATF-szivattyú hidraulikus nyomást ad a PH szabályozószelepre.

#### Kéziszelep ház

A kéziszelep házat a közbenső tengelyre csavarozzák; a kéziszelepet és a hátrameneti reteszelő szelepet tartalmazza.

- Kéziszelep
  A kéziszelep mechanikusan a nyitja/fedi a folyadékcsatornát a sebességváltó kar helyzetének megfelelően.
- Hátrameneti reteszelő szelep
  A hátrameneti reteszelő szelepet a hátrameneti reteszelő nyomás (RI) vezérli a tiltó mágneskapcsoló segítségével. A hátrameneti fokozat reteszelő szelep lezárja a hidraulikus kört a hátrameneti fék felé, amikor a gépjármű kb 10 km/h feletti sebességgel előrefelé mozog.

### A hidraulika rendszer működése

Ahogy a motor forog, az ATF-szivattyú elkezd működni. Az automata sebességváltó folyadék (ATF) az ATF szűrőn keresztül jut be és távozik a hidraulikus körbe. Ezután az ATF az ATF-szivattyútól a PH szabályozószelephez áramlik és megkapja a PH nyomást. A PH nyomás a szíjtárcsa vezérlőszelepekhez, majd a szíjtárcsákhoz áramlik. A PCM működteti a mágneskapcsolókat, amelyek vezérlik a hidraulikus nyomást, ez pedig kapcsolja a szíjtárcsa áttételeket és zárja az indító tengelykapcsolót.

A csöveknél lévő hidraulikus nyomás a következő:

Cső sz. | A nyomás leírása | Cső sz. | A nyomás leírása
--- | --- | --- | ---
CC | TENGELYKAPCSOLÓ VEZÉRLÉS | PH | NAGY NYOMÁS
CCB | TENGELYKAPCSOLÓ VEZÉRLÉS B | PHC | NAGY NYOMÁS VEZÉRLÉS
COL | AUTOMATA SEBESSÉGVÁLTÓ-FOLYADÉK HŰTŐ | RCC | BELSŐLEVEGŐ-KERINGETÉS
CR | TENGELYKAPCSOLÓ NYOMÁSCSÖKKENTÉS | RI | HÁTRAMENETI FOKOZAT RETESZELÉS
DN | HAJTOTT TÁRCSA | RVS | HÁTRAMENETI FÉK
DNC | HAJTOTT SZÍJTÁRCSA VEZÉRLÉS | RVS' | HÁTRAMENETI FÉK
DR | HAJTÓTÁRCSA | SC | INDÍTÓ TENGELYKAPCSOLÓ
DRC | HAJTÓ SZÍJTÁRCSA VEZÉRLÉS | SI | KAPCSOLÁS-LETILTÁS
FWD | ELŐREMENET TENGELYKAPCSOLÓ | X | LEERESZTÉS
LUB | KENÉS | HX | MAGAS HELYZET LEERESZTÉS
LUB' | KENÉS | AX | LEVEGŐ LEERESZTÉS
LUB'' | KENÉS |  |

### Hidraulika rendszer működése (folyt.)

#### [N] helyzet

Az ATF-szivattyútól jövő folyadék nagy nyomását a PH szabályozószelep szabályozza, és a nagy nyomás (PH) értékre áll be. A PH nyomás a tengelykapcsoló nyomáscsökkentő (CR) nyomásra áll be a tengelykapcsoló nyomáscsökkentő szelepnél, majd a CVT sebességváltás vezérlőszelephez és a CVT szíjtárcsa nyomás vezérlőszelephez kerül. A CVT sebességváltás vezérlőszelep a CR nyomást a hajtó szíjtárcsát vezérlő (DRC) nyomásra változtatja, a DRC nyomást pedig ráadja a PH kapcsolásvezérlő-szelepre és a hajtó szíjtárcsa vezérlőszelepre. Hasonlóképpen, a CVT szíjtárcsa nyomásvezérlő-szelep adja a hajtott szíjtárcsa vezérlőnyomást (DNC) a PH kapcsolásvezérlő-szelepre és a hajtott szíjtárcsa vezérlőszelepre. A PCM vezérli a CVT sebességváltás vezérlőszelepet és a CVT szíjtárcsa nyomás vezérlőszelepet, és a DNC nyomást a DRC nyomásnál nagyobbra szabályozza. A hajtott szíjtárcsa megkapja a hajtott szíjtárcsa nyomást (DN), ami nagyobb, mint a hajtó szíjtárcsa nyomás (DR), ami a hajtó szíjtárcsára adódik. Ebben az esetben a szíjtárcsa áttétel alacsony.
A kéziszelep elzárja a hidraulikus nyomást az előremeneti tengelykapcsoló felé, a kapcsolástiltó szelep pedig elzárja hidraulikus nyomást az indító tengelykapcsoló felé. Ebben az állapotban a hidraulikus nyomás nem adódik rá az előremeneti tengelykapcsolóra, az indító tengelykapcsolóra és a hátrameneti fékre.

#### [D] helyzet, kis sebességtartományban

A folyadékáramlás a hajtó szíjtárcsához és a hajtott szíjtárcsához ugyanolyan, mint az [N] helyzetben, és a szíjtárcsa áttétel alacsony marad. A kéziszelep a [D] helyzetbe kapcsol, és nyitja az előremeneti tengelykapcsoló (FWD) nyomóvezetéket az előremeneti tengelykapcsoló felé. Az FWD nyomás az előremeneti tengelykapcsolóhoz kerül, és az előremeneti tengelykapcsoló zár. Az előremeneti tengelykapcsoló hajtja a bemenő tengelyt és a hajtó szíjtárcsa tengelyt. A PCM működteti a CVT indító tengelykapcsoló nyomásvezérlő szelepet, ami a tengelykapcsoló vezérlő (CC) nyomást adja a kapcsolás-reteszelő szelepre. A CC nyomás felveszi az indító tengelykapcsoló (SC) nyomás értékét a kapcsolás-reteszelő szelepnél, és az SC nyomás eljut az indító tengelykapcsolóhoz. Az indító tengelykapcsoló zár, és a gépjármű elindul.

### Hidraulika rendszer működése (folyt.)

#### [D] helyzet, kis sebességtartományban

Amint a gépjármű sebessége eléri az előírt értéket, a PCM működésbe hozza a CVT sebességváltás vezérlőszelepet és a CVT szíjtárcsa nyomás vezérlőszelepet. A CVT sebességváltás vezérlőszelep szabályozza a DRC nyomást, a CVT szíjtárcsa nyomás vezérlőszelep pedig szabályozza a DNC nyomást, hogy ugyanolyan hidraulikus nyomás jusson a szíjtárcsákra. A hajtó szíjtárcsa és a hajtott szíjtárcsa azonos nyomást kap, hogy azonos szíjtárcsa átmérő jöjjön létre az acélszíjon. Ebben az esetben a szíjtárcsa áttétel közepes. A hidraulika nyomás megmarad, hogy zárja az előremeneti tengelykapcsolót és az indító tengelykapcsolót.

#### [D] helyzet, nagy sebességtartományban

Ha a gépjárműsebesség tovább növekszik, a CVT sebességváltás vezérlőszelep és a CVT szíjtárcsanyomás vezérlőszelep úgy szabályozza DRC és a DNC nyomást, hogy a DR nyomás nagyobb legyen, mint a DN nyomás. A hajtó szíjtárcsa nagyobb nyomást kap, mint a hajtott szíjtárcsa. A hajtó szíjtárcsa nagy szíjtárcsa átmérőt hoz létre az acélszíjon, így a szíjtárcsa áttétel magas lesz. A hidraulika nyomás megmarad, hogy zárja az előremeneti tengelykapcsolót és az indító tengelykapcsolót.

### Hidraulika rendszer működése (folyt.)

#### Hátrameneti reteszelés vezérlés

Ha az [R] helyzetbe kapcsolnak, miközben a gépjármű 10 km/h feletti sebességgel előre halad, akkor a PCM kiadja a letiltó mágneskapcsolót bekapcsoló jelet, és a hátrameneti fokozat reteszelő (RI) nyomás a hátrameneti fokozat reteszelő szelep jobb szélén kiold. A hátrameneti fokozat reteszelő szelep a jobb oldalra mozdul, és lezárja a csövet, hogy megszüntesse a hátrameneti fék (RVS) nyomást, ami a kéziszeleptől adódik a hátrameneti fékre. Az RVS nyomás nem jut el a hátrameneti fékre, és a nyomaték nem adódik át a hátrameneti irányban.
MEGJEGYZÉS: Ha előfordul a bal" vagy jobb", akkor a hidraulika kapcsolási rajzon lévő irányt jelenti.

#### [R] helyzet

A kéziszelep az [R] helyzetbe kapcsol, és nyitja a hátrameneti fék (RVS) nyomóvezetéket a hátrameneti fokozat reteszelő szelep felé. A tiltó mágneskapcsolót a PCM kikapcsolja, a hátrameneti fokozat reteszelés (RI) nyomás ráadódik a hátrameneti fokozat reteszelés szelep jobb szélére. A hátrameneti fokozat reteszelő szelep bal oldalra mozdul, és nyitja azt a csövet, ami az RVS' nyomást a hátrameneti fékhez vezeti. A tengelykapcsoló nyomáscsökkentő (CR) nyomása az RVS nyomásra áll be, és a hátrameneti fékre kerül a hátrameneti reteszelő szelepen keresztül. A hátrameneti fék zár, és rögzíti a bolygókeréktartót. Hidraulikus nyomás adódik az indító tengelykapcsolóra is.
MEGJEGYZÉS: Ha előfordul a bal" vagy jobb", akkor a hidraulika kapcsolási rajzon lévő irányt jelenti.

### Hidraulika rendszer működése (folyt.)

#### [P] helyzet

A kéziszelep a [P] helyzetbe kapcsolódik, és zárja azt a csövet, ami a hidraulika nyomást az előremeneti tengelykapcsolóhoz és a hátrameneti fékhez vezeti. A kapcsolás-reteszelő szelep lezárja a hidraulikus nyomást az indító tengelykapcsoló felé. A folyadékáramlás a hajtó szíjtárcsához és a hajtott szíjtárcsához ugyanaz, ami az [N] helyzetben, de a hidraulikus nyomás nem adódik rá az előremeneti tengelykapcsolóra, az indító tengelykapcsolóra és a hátrameneti fékre.

#### [D] helyzet, ha az elektronikus vezérlőrendszer meghibásodik.

Ha az elektronikus vezérlőrendszer meghibásodik, a sebességváltó ideiglenes folyadékáramási kört hoz létre, ami lehetővé teszi a gépjármű meghajtását. Ha a hajtó szíjtárcsa vezérlő (DRC) nyomás túllépi az előírt értéket a CVT sebességváltoztatás vezérlőszelepnél, akkor a DRC nyomás a kapcsolás-reteszelő szelephez jut, és a kapcsolás-reteszelő szelep a bal oldalra mozdul el. A tengelykapcsoló nyomáscsökkentő szeleptől jövő csökkentett tengelykapcsoló (CR) nyomás felveszi a kapcsolás-reteszelő (SI) nyomás értékét a kapcsolás-reteszelő szelepnél. Az SI nyomás eljut az indító tengelykapcsoló kapcsolószelephez és az az indító tengelykapcsoló hátrameneti szelephez, és felveszi a tengelykapcsoló B vezérlőnyomás (CCB) értékét az indító tengelykapcsoló hátrameneti szelepénél. A CCB nyomás felveszi az indító tengelykapcsoló (SC) nyomás értékét a kapcsolás-reteszelő szelepnél, és az SC nyomás eljut az indító tengelykapcsolóhoz. Az indító tengelykapcsoló zár, és a gépjármű elindulhat.
MEGJEGYZÉS: Ha előfordul a bal" vagy jobb", akkor a hidraulika kapcsolási rajzon lévő irányt jelenti.

### Hidraulika rendszer működése (folyt.)

#### [R] helyzet, ha az elektronikus vezérlőrendszer meghibásodik.

Ha az elektronikus vezérlőrendszer meghibásodik, a sebességváltó ideiglenes folyadékkört hoz létre, ami lehetővé teszi a gépjármű meghajtását. A hátrameneti fék folyadékáramlási köre ugyanolyan, mint az [R] helyzetben, és a hátrameneti fék zár. Ha a hajtó szíjtárcsa vezérlő (DRC) nyomás túllépi az előírt értéket a CVT sebességváltás vezérlőszelepnél, akkor a DRC nyomás a kapcsolás-reteszelő szelephez jut, és a kapcsolás-reteszelő szelep a bal oldalra mozdul el. A tengelykapcsoló nyomáscsökkentő szeleptől jövő csökkentett tengelykapcsoló (CR) nyomás felveszi a kapcsolás-reteszelő (SI) nyomás értékét a kapcsolás-reteszelő szelepnél. Az SI nyomás eljut az indító tengelykapcsoló sebességváltó-szelephez és az indító tengelykapcsoló hátrameneti szelephez, és felveszi a tengelykapcsoló B vezérlőnyomás (CCB) értékét az indító tengelykapcsoló hátrameneti szelepénél. A CCB nyomás felveszi az indító tengelykapcsoló (SC) nyomás értékét a kapcsolás-reteszelő szelepnél, és az SC nyomás eljut az indító tengelykapcsolóhoz. Az indító tengelykapcsoló zár, és a gépjármű elindulhat.
MEGJEGYZÉS: Ha előfordul a bal" vagy jobb", akkor a hidraulika kapcsolási rajzon lévő irányt jelenti.

#### Parkoló fokozat mechanizmusa

A parkoló fokozat mechanizmusa úgy zárja a sebességváltót, hogy a parkolófokozat-reteszelőkart beakasztja a parkoló fokozat fogaskerékbe, ami a szekunder hajtó fogaskerékkel egy egységet képez. A szekunder hajtó fogaskerék összekapcsolódik a szekunder hajtott fogaskerékkel, ami retesszel illeszkedik a kihajtó tengelyre, a kihajtó tengellyel egy egységet képező kihajtó fogaskerék pedig összekapcsolódik a tányérkerékkel. A [P] helyzetbe való kapcsoláskor a parkolókúp (amit a parkolórúd végére szerelnek) rányomja a reteszelőkart a parkoló fogaskerékre. Még akkor is, ha a parkolófokozat-reteszelőkar vége a parkoló fogaskerék-fogainak csak a tetejére kerül, a gépjármű csekély mozgása következtében a reteszelőkar és a parkoló fogaskerék rendesen összekapcsolódik, mert a parkolókúp feszítést kap a parkolórúd rugójától. A parkolófokozat-reteszelőkar a feszítést (ami a reteszelőkar és a parkoló fogaskerék szétválasztása irányába hat) a parkolófokozat-reteszelőkar rugótól kapja.

### Kapcsolási rajz