## Indításgátló rendszer leírása

A gépjárművet indításgátló rendszerrel látják el, ami működésképtelenné teszi a gépjárművet, ha nem a megfelelő gyújtáskulcsot használják.
Ennek a rendszernek a részei: a gyújtáskulcsba beépített jeladó, az indításgátló vezérlőegység-vevő, az ellenőrző lámpa, az IMOES egység és az elektronikus motorvezérlő modul/erőátviteli vezérlő modul (ECM/PCM).
Ennek a gépjárműnek kétféle kulcsa van:

- A fekete mesterkulcs a következőkhöz:
  - gyújtáskapcsoló
  - ajtózárak
  - csomagtér ajtózárak
- A szürke segédkulcs a következőkhöz:
  - gyújtáskapcsoló
  - ajtózárak

Ha a kulcsot behelyezi a gyújtáskapcsolóba és a (II) állásba fordítja, az indításgátló vezérlőegység-vevő tápfeszültséget ad a gyújtáskulcsba beépített jeladónak. A jeladó ezután egy kódolt jelet küld vissza az indításgátló vezérlőegység-vevőn keresztül az elektronikus motorvezérlő modul/erőátviteli vezérlő modul (ECM/PCM) egységeknek.

- Ha a megfelelő kulcsot használta, az indításgátló ellenőrző lámpa körülbelül 2 másodpercre felgyullad, majd kialszik.
- Ha rossz kulcsot használt, amelynek a kódját nem fogja vagy nem ismeri fel az egység, az ellenőrző lámpa körülbelül 2 másodpercre felgyullad, majd villog, amíg a gyújtáskapcsolót OFF (KI) állásba nem kapcsolja.
- Ha a gyújtáskapcsolót OFF (KI) állásba kapcsolja, az ellenőrző lámpa körülbelül 5 másodpercig villogva jelzi, hogy az egység megfelően lett beállíitva, majd az ellenőrző lámpa kialszik.
- Ha az ügyfél elvesztette a kulcsát, és nem tudja beindítani a motort, forduljon a Honda Ügyfélszolgálathoz.