## Automata biztonsági öv kábeldob csere

## Kiszerelés

1. | Győződjön meg róla, hogy az elülső kerekek az egyenes előremenet helyzetbe vannak állítva

2. | Kösse le az akkumulátor negatív kábelt, és várjon legalább 3 percet.

3. | Szerelje ki a vezetőoldali légzsákot.

4. | Szerelje ki a kormánykerék csavart (A).

5. | Szerelje ki a kormánykereket egy kormánykerék lehúzóval. Ne ütögesse a kormánykereket vagy a kormányoszlop tengelyt a kormánykerék kiszerelésekor.

6. | Szerelje ki az oszlop burkolat csavarokat (A), majd szerelje le az oszlop burkolatokat (B, C).

7. | Kösse le a műszerfal vezetékköteg 4-pólusú csatlakozóját (A) a kábeldob 4-pólusú csatlakozójáról (B), majd kösse le a műszerfal B vezetékköteg 5-pólusú csatlakozóját (C) a kábeldobról (D).

8. | Oldja ki a rögzítő fület (A), majd szerelje ki a kábeldobot az oszlopból.

## Beszerelés

1. | A kormánykerék beszerelése előtt állítsa az elülső kerekeket az egyenes előremenet helyzetbe.

2. | Ha még nem tette meg, kösse le az akkumulátor negatív kábelt, és várjon legalább 3 percet.

3. | Állítsa be az irányjelző visszatérítő hüvelyt (A) úgy, hogy a bütykök (B) függőlegesen álljanak.

4. | Óvatosan szerelje fel a kábeldobot (A) a kormányoszlop tengelyre. Ezután csatlakoztassa az 5-pólusú csatlakozót (B) a kábeldobhoz, majd kösse vissza a 4-pólusú csatlakozót (C) a műszerfal vezetékköteg 4-pólusú csatlakozójához (D).

5. | Szerelje fel a kormányoszlop burkolatokat.

6. | Ha szükséges, központosítsa a kábeldobot. (Az új pótalkatrész kábeldobok központosítva érkeznek.) Ezt úgy végezheti el, hogy a kábeldobot először jobbra forgatja, amíg fel nem ütközik. Ezután forgassa balra (körülbelül 2 1/2 fordulattal), amíg a kábeldob matricán a nyíl alakú jel (A) egyenesen felfelé nem mutat.

7. | Állítsa egy vonalba a kábeldob bütyköket a kormánykerék nyílásokkal, és szerelje fel kormánykereket egy új kormánykerék csavarral (A).

8. | Szerelje be a vezetőoldali légzsákot.

9. | Kösse vissza az akkumulátor negatív kábelt.

10. | A kábeldob beszerelése után ellenőrizze a rendszer megfelelő működését. Fordítsa a gyújtáskapcsolót ON (II) állásba; a kiegészítő utasvédelmi rendszer (SRS) jelzőlámpának körülbelül 6 másodpercre fel kell gyulladnia, majd ki kell aludnia. Miután a kiegészítő utasvédelmi rendszer (SRS) jelzőlámpa kialudt, forgassa a kormánykereket teljesen balra és jobbra, és győződjön meg róla, hogy a kiegészítő utasvédelmi rendszer (SRS) jelzőlámpa nem gyullad fel. Győződjön meg róla, hogy a kürt gombja működik.