## Hogyan keressük az üzemanyag és légszennyeződés-csökkentési rendszer meghibásodásának az okát

## Időszakosan fennálló hibák

Az "időszakosan fennálló hiba" elnevezés arra utal, hogy a rendszerben lehetett hiba, de most rendben van. Ha a műszerfalon lévő hibajelző lámpa (MIL) nem gyullad ki, ellenőrizze az összes csatlakozást vagy annál az áramkörnél, amiben hibát keres, hogy nincsenek-e rossz csatlakozások vagy laza érintkezők.

## Szakadások és rövidzárlatok

A "szakadás" és a "rövidzárlat" elterjedt elektromos elnevezések. A szakadás egy megszakítás a vezetékben vagy egy csatlakozásnál. A rövidzárlat egy vezeték véletlen csatlakozása a testhez, vagy egy másik vezetékhez. Egyszerű elektronikákban ez általában azt jelenti, hogy valami egyáltalán nem működik. Bonyolult elektronikákban (mint pl. ECM/PCM-ek) ez néha azt jelenti, hogy valami működik, de nem az elvárt módon.

## A Honda PGM vizsgálókészülék vagy a letapogató készülék használata

#### Ha a hibajelző lámpa felgyulladt

1. | Indítsa be a motort, és ellenőrizze a MIL-t.

2. | Ha a MIL továbbra is világít, csatlakoztassa a Honda PGM vizsgálókészüléket (A) vagy egy leolvasó szerszámot a műszerfal vezető oldala alatt lévő diagnosztikai csatlakozóhoz (DLC) (B).

3. | A gyújtáskapcsolót fordítsa a (II) állásba.

4. | Ellenőrizze a diagnosztikai hibakódot (DTC), és jegyezze fel. Ellenőrizze továbbá a hiba fennállásakor rögzített adatokat. Nézze meg a DTC hibakeresési táblázatot és kezdje el a megfelelő hibakeresési műveletet.

MEGJEGYZÉS:

- A hiba fennállásakor rögzített adatok mutatják a motor állapotát, amikor az első működési hibát, gyújtáshibát vagy üzemanyagellátási hibát érzékelte.
- A leolvasó szerszám és a Honda PGM vizsgálókészülék le tudja olvasni a DTC-t, a hiba fennállásakor rögzített adatokat és egyéb motorvezérlő-egység (ECM)/motor és váltó vezérlőegység (PCM) adatokat.
- A különleges műveletekhez lásd a leolvasó szerszámhoz vagy a Honda PGM vizsgálókészülékhez tartozó kezelési útmutatót.

#### Ha a MIL nem gyullad fel

Ha a MIL nem gyullad fel, de menettulajdonsági probléma lép fel, lásd a jelenséghez tartozó hibakeresési táblázatot ebben a fejezetben.

#### Ha nem tudja megismételni a DTC-t

Ebben a részben lévő néhány hibakereséshez szükség van az ECM/PCM visszaállítására és a DTC ismételt előállítására. Ha a probléma időszakos, és nem tudja megismételni a kódot, ne folytassa az eljárást. Ha folytatja, az csak zavart okoz, és az ECM/PCM-et szükségtelenül cseréli ki.

## Az ECM/PCM visszaállítása

A motorvezérlő-egység (ECM)/motor- és váltó-vezérlőegység (PCM)-et a két módszer egyikével lehet alaphelyzetbe visszaállítani:

- A letapogató eszköz vagy a Honda PGM vizsgálókészülék használatával törölje a motorvezérlő-egység (ECM)/motor- és váltó-vezérlőegység (PCM) memóriáját.
  A különleges utasításokat lásd a letapogató eszköz vagy a Honda PGM vizsgálókészülék javítási könyvében.
- Forgassa a gyújtáskapcsolót KI állásba, és 10 másodpercre vegye ki a 20. sz. (15 A) biztosítékot a műszerfal alatti biztosíték-/relédobozból (B).

## A hibakeresési eljárás befejezése (minden hibakeresés után szükséges)

1. | Állítsa vissza az ECM/PCM-et a fent megadott módon.

2. | Kapcsolja KI a gyújtáskapcsolót.

3. | Kösse le a leolvasó szerszámot vagy a Honda PGM vizsgálókészüléket a DLC-ről. MEGJEGYZÉS: Az ECM/PCM az indításgátló rendszer része. Ha kicseréli az ECM/PCM-et, az indításgátló kód más lesz. Ahhoz, hogy beindítsa a motort, felül kell írnia az indításgátló kódot a Honda PGM vizsgálókészülékkel.

## Az ECM/PCM kiszerelése ellenőrzéshez

Ha egy hibakód ellenőrzéshez feszültség vagy ellenállás mérése szükséges az ECM/PCM csatlakozóknál, szerelje ki az ECM/PCM-et.

1. | Szerelje ki az utasoldalon a műszerfal alsó borítását (A), az oldalsó burkolatot (B) és a kesztyűtartó belső házat.

2. | Csatlakoztassa le a csatlakozókat (C) és csavarja ki a csavarokat, majd szerlje ki motorvezérlő-egység (ECM)/motor- és váltó-vezérlőegység (PCM)-et (D).

## Az ECM/PCM áramköreinek hibakeresése

1. | Óvatosan csúsztassa a hegyes mérőcsúcsot (A) a csatlakozóba a vezeték oldalról, amíg el nem éri a vezeték érintkező végét.

2. | Ha nem fér hozzá a csatlakozó vezetékoldalához, vagy a vezetékoldal le van zárva (A), húzza ki a csatlakozót és mérje meg az érintkezőket (B) az érintkező oldalról. Ne erőltesse a mérőcsúcsot a csatlakozóba. Ne lyukassza át a vezeték szigetelését. Az átlyukasztás rossz vagy szakaszos elektromos csatlakozást okozhat.

## Az ECM/PCM helyettesítése

1. | Szerelje ki az ECM/PCM-et a gépjárműből.

2. | Szereljen be egy biztosan jó ECM/PCM-et a gépkocsiba.

3. | Írja újra az indításgátló kódot a Honda PGM vizsgálókészüléken lévő ECM/PCM csere művelettel. Ez lehetővé teszi a motor beindítását.

4. | Az ellenőrzések elvégzése után szerelje vissza az eredeti ECM/PCM-et, és ismét írja felül az indításgátló kódot a Honda PGM vizsgálókészülékben vagy a HDS-ben lévő ECM/PCM csere eljárással.