## Navigációs rendszer képdiagnosztikai ellenőrzése

## Indítási művelet

1. | Fordítsa a gyújtáskapcsolót az ON (II) állásba, majd nyomja be és tartsa benyomva a billentyűket ebben a sorrendben: (1) 1-es billentyű, (2) 2-es billentyű, (3) 6-os billentyű, és tartsa egyszerre benyomva a billentyűket 5 másodpercig.

### Működtető gombok

Botkormány: Használja a menü tétel kiválasztásához

2. | Miután a kijelző átváltott a Diagnosis menu (diagnosztikai menü) képernyőre, válassza ki az ellenőrizni kívánt menü tételt, ekkor az ellenőrzés elkezdődik. Az előző képernyőhöz való visszatéréshez válassza a Return (vissza) funkciót a diagnosztikai képernyőn. Amikor kilép a képdiagnosztikai ellenőrzésből, térjen vissza a navigációs képernyőre, majd fordítsa a gyújtáskapcsolót az OFF állásba. Ha a gyújtáskapcsolót az OFF állásba fordítja, amikor diagnosztikai képernyő látható, a rendszer nem fog működni.

## Diagnosztikai elemek:

- Rendszer kapcsolatok
- Gumiabroncs beállítás
- Monitorozás
- Megcsúszás mértéke
- Egység ellenőrzése
- Ciklikus diagnosztika
- Jármű helyzete
- Demo mód indítása
- In-line diagnosztizálás

## Ciklikus diagnosztika

Ez a teszt csak a gyártó használatára van. Ebben a tesztben a rendszer a következő dolgokat vizsgálja egymás után többször:

- A központi navigációs és rádióberendezés (AVN) egység ellenőrzése
- Monitor ellenőrzés

A teszt befejezéséhez nyomja meg a Cancel (mégse) gombot.

## Jármű helyzete

Ha az álló motorú gépjármű (például komppal vagy vontatóval történő) mozgatása során hiba lép fel, a botkormány segítségével módosíthatja a jármű helyzetét.

## Demo mód indítása

Ez a teszt csak a gyártó használatára van. Ha ennek a menü tételnek a kijelzése "Stop demo mode" (demo üzemmód leállítás) kiírásra vált, válassza ki ezt az elemet még egyszer, és győződjön meg róla, hogy a kijelzés a "Start demo mode" (demo üzemmód indítás) kiírásra változik-e.

## In-line diagnosztizálás

Ez a teszt csak a gyártó használatára van. Ebben a tesztben a rendszer a következő menü tételeket vizsgálja:

- Rendszer kapcsolatok
- Gépkocsi állapot
- Megcsúszás mértéke

## Rendszer kapcsolatok

- Ha a rendszer rendben van, az alkatrészekhez csatlakoztatott összes kommunikációs vezeték közül egyiknek a színe sem változik, a képernyőn az "OK" kiírás jelenik meg, és egy hangjelzés hallható.
- Ha hiba van a rendszerben, a hibás alkatrész pirosra változik, a képernyőn az "NG" (nem jó) kiírás jelenik meg, és egy hangjelzés hallható.
- Ha a globális helymeghatározó rendszer (GPS) piros, és a képernyőn az "NG" (nem jó) kiírás jelenik meg, ellenőrizze a globális helymeghatározó rendszer (GPS) kommunikációs vezetéket. Ha a vezeték rendben van, cserélje ki a globális helymeghatározó rendszer (GPS) antennát.
- Ha egy alkatrész a globális helymeghatározó rendszer (GPS) kivételével piros, és a képernyőn az "NG" (nem jó) kiírás jelenik meg, cserélje ki a központi navigációs és rádióberendezés (AVN) egységet.

## Gumiabroncs beállítás

- Az "Auto-Tuning" (automata hangolás) gyárilag az "ON" (BE) helyzetbe van állítva, és ott is kell hagyni. Ha azt találja hogy OFF (KI) helyzetbe van állítva, állítsa vissza az ON (BE) helyzetbe.
- A "Tire-Cal Tuning" (gumiabroncs kalibrálás behangolása) menü tételt lehet használni, de nem ajánlott. Az AUTO TUNING (automata hangolás) jobb beállításban tartja a rendszert.

## Monitorozás

Válassza ki azt a menü tételt, amit ellenőrizni akar, ekkor az ellenőrzés elkezdődik.

RGB szín
A három alapszínnek, a pirosnak, zöldnek és kéknek kell megjelennie.

Fehér raszter
Az egész kijelzőnek fehérnek kell lennie.

Szürke tónusok
A szürke árnyalat szintjét finoman változtatni kell vízszintes irányban. Ha a képernyő kontrasztját akarja változtatni, válassza a +"-t vagy -" funkciót.

Színváltoztatás
Ez a képernyő csak a gyártó használatára van.

Tesztminta
A rendszer színpalettának kell megjelennie.

Fekete raszter
Az egész kijelzőnek feketének kell lennie.

Képernyőbeállítás
Ezen a képernyőn be tudja állítani a képernyő helyzetét a kijelzőn. Használja a botkormányt a képernyő helyzetének beálításához.

## Egység ellenőrzése

Válassza ki azt a menü tételt, amit ellenőrizni akar, ekkor az ellenőrzés elkezdődik.

MEGJEGYZÉS: Ne használja a "Backup Clear" és a "Force Download" funkciókat. Ezek az utasítások csak a gyártó használatára vannak.

## Disp

Ha bármelyik rendszer NG (nem jó), cserélje ki a központi navigációs és rádióberendezés (AVN) egységet.

## GPS

Ez a képernyő mutatja a globális helymeghatározó rendszer (GPS) műhold vétel állapotát és a gépjármű helyzetét.

## Navi ECU

Ha bármelyik rendszer NG (nem jó), cserélje ki a központi navigációs és rádióberendezés (AVN) egységet.

## Rendszertörténet

Ez a képernyő csak a gyártó használatára van.

## Gépkocsi állapota

A "Car status" (gépkocsi állapot) képernyő használatával ellenőrizze mindegyik jelet.
Ha a kijelzés nem illik a gépjármű pillanatnyi állapotához, ellenőrizze a megfelelő jelvezetéket.

- VSP (gépjármű sebesség impulzus kijelzés)
  - OFF (KI), ha a gépjármű nincs mozgásban
  - ON (BE), ha a gépjármű mozgásban van

- BACK (hátrameneti fokozat kijelzés)
  - OFF (KI), ha a sebességváltó kar a hátrameneti fokozattól eltérő helyzetben van
  - ON, ha a sebességváltó kar a hátrameneti fokozatban van

- ILL (világítás jelzése)
  - OFF (KI), ha a parkolólámpák vagy a fényszórók ki vannak kapcsolva
  - ON (BE), ha a parkolólámpák vagy a fényszórók be vannak kapcsolva

- CHG (töltés jelzése)
  - ON (BE), ha a motor jár, és a generátor tölt.
  - OFF (KI), ha a motor nem jár és a generátor nem tölt

## Megcsúszás mértéke

A "SENSOR" (érzékelő) a megcsúszás érzékelőtől érkező feszültséget mutatja. 1500 V és 3.500 V közötti értéket kell mutatnia álló gépjárművel.
MEGJEGYZÉS: Ne próbálja meg beállítani a megcsúszás érzékelőt, hacsak a Honda Motor Europe nem ad erre utasítást.