## Légzsák selejtezése

Szükséges célszerszám
Kioldó szerszám ( 07HAZ-SG00500)

Mielőtt leselejtezné bármelyik légzsákot, oldalsó légzsákot, függönylégzsákot vagy biztonsági öv feszítőt (beleértve ezeket akár egy egész leselejtezendő gépjárműben), a légzsákokat, az oldalsó légzsákokat vagy a biztonsági öv feszítőket működésbe kell hozni. Ha a gépjármű még a garanciális időn belül van, a Honda szerviz menedzsernek jóváhagyást és/vagy speciális utasításokat kell adnia a légzsákok, az oldalsó légzsákok vagy a biztonsági öv feszítők működésbe hozása előtt. Csak akkor lehet leselejtezni a légzsákokat, oldalsó légzsákokat vagy a biztonsági öv feszítőket, ha (például egy gépjármű ütközése következtében) már működésbe jöttek.
Ha a a légzsákok, oldalsó légzsákok, biztonsági öv feszítők sértetlennek (nem kioldottnak) látszanak, kezelje azokat rendkívül óvatosan. Kövesse ezt az eljárást.

## Légzsákok működésbe hozása (kioldása) a gépjárműben

Ha egy kiegészítő utasvédelmi rendszerrel (SRS) felszerelt gépjárművet teljes egészében le kell selejtezni, akkor a légzsákjait, oldalsó légzsákjait és biztonsági öv feszítőit addig kell működésbe hozni (kioldani), amíg még a gépjárműben vannak. A légzsákokat, oldalsó légzsákokat és a biztonsági öv feszítőket nem szabad megmenthető alkatrészeknek tekinteni, és soha nem szabad azokat egy másik gépjárműbe beszerelni.

1. | Kapcsolja ki a gyújtáskapcsolót (OFF), majd kösse le az akkumulátor negatív kábelt, és várjon legalább 3 percet.

2. | Győződjön meg róla, hogy mindegyik légzsák, oldalsó légzsák és biztonsági öv feszítő szilárdan van felerősítve.

3. | A szerszám matricáján leírt ellenőrzési művelet követésével győződjön meg róla, hogy a célszerszám megfelelően működik.

### Vezetőoldali légzsák

4. | Szerelje le a szerelőnyílás burkolatot (A), majd kösse le a vezetőoldali légzsák (B) és a kábeldob (C) közötti 2-pólusú csatlakozót.

### Elülső utasoldali légzsák

5. | Szerelje ki a belső dobozt, majd kösse le az elülső utasoldali légzsák (A) és a műszerfal vezetékköteg (B) közötti 2-pólusú csatlakozót.

### Oldalsó légzsák

6. | Kösse le az oldalsó légzsák (A) és a padló vezetékköteg (B) közötti 2-pólusú csatlakozót.

### Biztonsági öv feszítő

7. | Kösse le a biztonsági öv feszítő (A) és a padló vezetékköteg (B) közötti 2-pólusú csatlakozót.

8. | Húzza ki teljesen a biztonsági övet, és vágja el.

9. | Vágja le mindegyik csatlakozót, csupaszítsa le a vezetékek végét, és csatlakoztassa a kioldó-szerszám krokodilcsipeszeit (A) a vezetékekhez. Helyezze el a kioldó szerszámot legalább 10 méter távolsárga a gépjárműtől.

10. | Csatlakoztassa a 12 voltos akkumulátort a szerszámhoz. Ha a zöld lámpa felgyullad a szerszámon, akkor a gyújtóáramkör hibás, és nem tudja kioldani az alkatrészt. Folytassa a Sérült alkatrészek hatástalanítása című fejezettel Ha a piros lámpa gyullad fel a szerszámon, az alkatrész kész a kioldásra.

11. | Nyomja meg a szerszám kioldó kapcsolóját. A légzsákoknak és a feszítőknek működésbe kell jönniük (a kioldás jól hallható és látható is: erős zaj és a zsák gyors felfúvódása, amit lassú leeresztés követ). Ha az alkatrészek működésbe jönnek, és a zöld lámpa felgyullad a szerszámon, akkor folytassa ezzel a művelettel. Ha egy alkatrész nem jön működésbe, és a zöld lámpa mégis felgyullad, akkor a gyújtó hibás. Folytassa a Sérült alkatrészek hatástalanítása című fejezettel A kioldás során a légzsák úgy felforrósodhat, hogy megégeti, ha hozzáér. Várjon 30 percet a kioldás után, mielőtt megérintené a légzsákot.

12. | A teljes légzsákot hulladékként kezelje. Egyik része sem használható fel újra. Helyezze egy erős műanyag zsákba (A), és tartósan zárja le.

## Alkatrészek működésbe hozása (kioldása) a gépjárművön kívül

Ha egy érintetlen légzsákot vagy feszítőt kiszerel egy leselejtezett gépjárműből, vagy pedig hibásnak vagy sérültnek találja szállítás, tárolás vagy szerviz közben, akkor a következők szerint kell működésbe hozni (kioldani):

1. | Az ezen az oldalon vagy a szerszám matricáján leírt ellenőrzési eljárást követve győződjön meg róla, hogy a célszerszám megfelelően működik.

2. | Helyezze a légzsákot a homlokfelületével felfelé a szabadban, sík talajra, legalább 10 méter távolságra minden akadálytól vagy személytől.

3. | Végezze el a gépjárműben való kioldási művelet 9., 10., 11. és 12. lépéseit.

## Sérült alkatrészek ártalmatlanítása

1. | Ha be van építve a gépjárműbe, végezze el a következőkre vonatkozó kiszerelési műveleteket:vezetőoldali légzsák, elülső utasoldali légzsák, oldalsó légzsák, és biztonsági öv feszítő.

2. | Mindegyik esetben hozzon létre rövidzárt a két gyújtóvezeték összecsavarásával.

3. | Csomagolja be az alkatrészt pontosan ugyanabba a csomagba, amelyben az új pótalkatrész beérkezett.

4. | Jelölje meg a doboz külsejét "SÉRÜLT, NEM KIOLDOTT LÉGZSÁK", "SÉRÜLT, NEM KIOLDOTT OLDALSÓ LÉGZSÁK", SÉRÜLT NEM KIOLDOTT BIZTONSÁGI ÖV FESZÍTŐ" felirattal, hogy ne keveredhessen össze a raktári alkatrészekkel.

5. | Kérdezze meg a Honda szerviz menedzsertől, mi módon és hova kell visszaküldeni ártalmatlanítás céljából.

## A kioldó szerszám ellenőrzése

1. | Csatlakoztassa a sárga csipeszeket mindkét kapcsoló védőfogantyújához a szerszámon; csatlakoztassa a szerszámot egy akkumulátorhoz.

2. | Nyomja meg a működtető kapcsolót: a zöld azt jelenti, hogy a szerszám rendben van, a piros azt jelenti, hogy a szerszám hibás.

3. | Kösse le az akkumulátort és a sárga csipeszeket.