## Hogyan keressük az elektromos szervokormány meghibásodásának okát

## EPS jelzőlámpa

Rendes körülmények között az EPS jelzőlámpa akkor világít, ha a gyújtáskapcsolót az ON (II) állásba fordítják, majd kialszik, amikor a motor beindul. Ez jelzi, hogy az elektromos szervokormány jelzőlámpa és az áramkör helyesen működik.
Ha a motor beindítása után bármilyen hiba van a rendszerben, az EPS jelzőlámpa továbbra is világít, és a szervorásegítés kikapcsol.
Amikor az elektromos szervokormány jelzőlámpa kigyullad, a vezérlőegység tárolja a diagnosztikai hibakódot. Ebben az esetben a vezérlőegység a motor beindítása után nem fogja ismét működésbe hozni az elektromos szervokormányrendszert, de az EPS jelzőlámpa továbbra is világít.
Ha a rendszer hibát érzékel, és az EPS jelzőlámpa világítani kezd, vannak esetek, amikor a jelzőlámpa égve marad, amíg a gyújtáskapcsolót nem fordítja az OFF állásba, és olyan esetek, amikor az ellenőrző lámpa automatikusan kialszik, ha a rendszer visszatér a rendes állapotába. A rendszer rendes működése ellenére is világítani kezd az EPS jelzőlámpa a következő helyzetekben:

- Ha a gépjármű alig mozog, 0 km/h vagy áll, és a motor fordulatszáma 2 500 ford/perc (perc-) vagy nagyobb, körülbelül 30 másodpercig.
- Ha a motor fordulatszáma 280 percenkénti fordulat (perc-1) vagy kisebb, és a gépjármű több mint 3 másodpercig legalább 10 km/órával halad.

Ahhoz, hogy meghatározza a hiba okát, kérdezze meg az ügyféltől, milyen körülmények között lépett fel a hiba, a fenti körülményeket figyelembe véve.

## Diagnosztikai hibakód (DTC)

- Ha a központi vezérlőegységet (CPU) nem lehet működésbe hozni, vagy kikapcsol, az EPS jelzőlámpa világít, de a rendszer diagnosztikai hibakódot nem tárol.
- A memória bármennyi DTC-t tud tárolni. Ha ugyanazt a diagnosztikai hibakódot egynél többször érzékeli, a legújabb diagnosztikai hibakód felülírja az előző diagnosztikai hibakódot, így csak egy előfordulást fog tárolni.
- A diagnosztikai hibakódokat ismételten kijelzi, amíg a gyújtáskapcsolót OFF (KI) állásba nem fordítják.
- Ha a diagnosztikai hibakód nincs eltárolva, az EPS jelzőlámpa tovább világít.
- A diagnosztikai hibakódokat a rendszer az elektromosan törölhető fix memóriában (EEPROM) tárolja, ezért a tárolt diagnosztikai hibakódokat nem lehet az akkumulátor leválasztásával törölni. Végezze el a kijelölt műveleteket a diagnosztikai hibakódok törléséhez.

## Öndiagnosztika

Az öndiagnosztikák két osztályba sorolhatók:

- Kezdeti diagnosztika: rögtön a motor beindítása után végzi el a rendszer, és amíg az EPS jelzőlámpa ki nem alszik.
- Rendszeres diagnosztika: rögtön a kezdeti diagnosztika befejezése után végzi ela rendszer, amíg a gyújtáskapcsoló az OFF állásba nincs fordítva.

Az EPS vezérlőegység a következő műveleteket végzi el, amikor egy hibát érzékel az öndiagnosztika:

1. | Aktiválja az EPS jelzőlámpát.

2. | Tárolja a diagnosztikai hibakódot.

3. | Leállítja a szervorásegítést és kézi kormányműködtetés kezdődik. MEGJEGYZÉS: A DTC 22 (hiba a motor fordulatszám jel áramkörben) érzékelése esetén, amikor a gépjármű sebesség 10 km/óra vagy nagyobb a szervorásegítés visszatér a normál működéshez. A DTC 22, 23, 64 vagy 66 kivételével az elektromos szervokormány jelzőlámpa automatikusan kialszik, ha a rendszer visszatér a rendes állapotba. Az összes többi kód esetében az EPS jelzőlámpa akkor alszik ki, ha a rendszer rendben van, miután a gyújtáskapcsolót az OFF (KI) állásból az ON (II) (BE) állásba fordította.

## A szervorásegítés működésének korlátozása

Az ismételt túlzott mértékű kormányzási erő, mint például a kormánykerék folyamatos forgatása jobbra-balra álló gépjármű esetén, a teljesítményfelvétel növekedését okozza az EPS motorban. Az elektromos áram növekedése a motor felmelegedését okozza. Mivel ez a hő hátrányosan befolyásolja a rendszert, a vezérlőegység figyeli a motor elektromos áramát.
Amikor a vezérlőegység hőmérséklet-emelkedést érzékel a motorban, fokozatosan csökkenti a motor elektromos áramát, hogy megvédje a rendszert, ezért korlátozza a szervorásegítés működését. Az EPS jelzőlámpa nem kezd világítani ilyen művelet alatt.
Ha a kormánykerékre nem hat nyomaték, vagy ha a gyújtás ki van kapcsolva és az elektromos motor hűl, a vezérlőegység fokozatosan visszaállítja a szervorásegítést, amíg teljesen vissza nem áll (legfeljebb körülbelül 15 másodperc után).

## Az elektromos szervokormány diagnosztikai hibakódjainak keresése

A hibakeresés folyamatábra műveletei feltételezik, hogy a hiba oka még jelen van, és hogy az EPS jelzőlámpa még mindig világít. A folyamatábra követése, ha az EPS jelzőlámpa nem világít, hamis diagnózist eredményezhet.
A csatlakozó ábrái a hüvelyes csatlakozókat vékony vonallal, a csapos csatlakozókat vastag vonallal mutatják.

1. | Kérdezze meg az ügyfelet, hogy a hiba milyen körülmények között lépett fel, és próbáljon meg azonos körülményeket előállítani a hibakereséshez. Figyelje meg, hogy az EPS jelzőlámpa mikor kezd világítani, pédául kanyarodáskor, vagy kanyarodás után, amikor a gépjármű egy adott sebességgel halad stb.

2. | Ha az EPS jelzőlámpa nem gyullad ki a próbaút során, de a hibakeresést a DTC-k alapján végzi, akkor a hibakeresés előtt ellenőrizze, hogy nincsek-e laza csatlakozások, rossz érintkezések, stb.

3. | A hibakeresés után törölje a diagnosztikai hibakódokat és vigye próbaútra a gépjárművet. Győződjön meg arról, hogy az EPS jelzőlámpa nem világít.

## Az elektromos szervokormány diagnosztikai hibakódjainak visszakeresése

1. | A gyújtáskapcsoló KI állásában a Honda diagnosztikai rendszert (HDS) csatlakoztassa a 16-pólusú diagnosztikai csatlakozóhoz (DLC) (A), ami a gépjármű vezetőoldali műszerfala alatt helyezkedik el.

2. | Fordítsa a gyújtáskapcsolót a BE (II) állásba, és a diagnosztikai hibakód (hibakódok) megjelenítésére kövesse a Honda diagnosztikai rendszer utasításait. A DTC meghatározása után nézze meg a DTC hibakeresési táblázatot. MEGJEGYZÉS: Nézze meg a HDS Súgó menüt a specifikus utasítások elolvasásához.

## Az EPS diagnosztikai hibakódjainak törlése

1. | A gyújtáskapcsoló KI állásában a Honda diagnosztikai rendszert (HDS) csatlakoztassa a 16-pólusú diagnosztikai csatlakozóhoz (DLC) (A), ami a gépjármű vezetőoldali műszerfala alatt helyezkedik el.

2. | Fordítsa a gyújtáskapcsolót az ON (II) állásba, és törölje a DTC-(ke)t a HDS képernyőjének utasításait követve. MEGJEGYZÉS: Nézze meg a HDS Súgó menüt a specifikus utasítások elolvasásához.