## Szelepülés felújítása

1. | Ellenőrizze a szelepszár - szelepszárvezető hézagot. Ha a szelepvezetők kopottak, cserélje ki őket a szelepülékek marása előtt.

2. | Újítsa fel a szelepülékeket a hengerfejben egy szelepülék-maró használatával.

3. | Gondosan marjon ki egy 45°-os üléket, csak annyi anyagot lemunkálva, amennyi a sima és központos ülékhez szükséges.

4. | Törje le a felső és az alsó élet az ábrán látható szögben. Ellenőrizze az ülék szélességét, és állítsa be a megfelelő értékre.

5. | Egy vagy több igen enyhe lemunkálást végezzen a 45°-os maróval, hogy eltávolítsa az esetleges sorját, amit a többi maró okozott.
Szelepülék szélesség:
Szívó:
Normál (új): | 0,850-1 150 mm -
Javítási határérték: | 1,60 mm
Kipufogó:
Normál (új): | 1 250-1 550 mm -
Javítási határérték: | 2,00 mm

6. | Az ülék utánmunkálását követően ellenőrizze a szelep egyenletes felfekvését. Kenje be kék jelölőfestékkel (A) a szelep felületét. Illessze be a szelepet az eredeti helyére a hengerfejbe, majd néhányszor emelje fel és azután szorítsa az ülékre.

7. | A tényleges szelep-felfekvési felületnek (B), amit a kék jelölőfesték mutat, központosnak kell lennie az üléken. Ha ez túl magas (közelebb van a szelepszárhoz), akkor egy második lemunkálást kell végezni a 67,5 °-os maróval (szívó) vagy 60 °-os maróval (kipufogó), hogy lejjebb kerüljön, majd egy további lemunkálást a 45 °-os maróval, hogy helyreálljon az ülék szélessége. Ha ez túl alacsony (közel van a szelep pereméhez), akkor egy második lemunkálást kell végezni a 30°-os maróval, hogy feljebb kerüljön, majd egy további lemunkálást a 45°-os maróval, hogy helyreálljon az ülék szélessége. MEGJEGYZÉS: A végső megmunkálást mindig a 45°-os maróval kell végezni.

8. | Illessze be a szívó- és kipufogószelepeket a hengerfejbe, és mérje meg a szelepszár beszerelési magasságot (A).
Szívószelep szelepszár beszerelési magasság:
Normál (új): | 46,1-46,5 mm -
Javítási határérték: | 46,8 mm
Kipufogószelep szelepszár beszerelési magasság:
Normál (új): | 46,2-46,6 mm -
Javítási határérték: | 46,9 mm

9. | Ha a szelepszár beszerelési magasság a javítási határértéknél nagyobb, cserélje ki a szelepet és ellenőrizze újra. Ha még mindig nagyobb a javítási határértéknél, cserélje ki a hengerfejet; a szelepülék a hengerfejben túl mély.