## Hátsóablak cseréje

MEGJEGYZÉS:

- Viseljen kesztyűt, hogy megvédje a kezét.
- Viseljen védőszemüveget, amikor kiszereli az üveget egy zongorahúrral.
- Használjon üléshuzatokat, hogy megelőzze a felületek sérülését.
- Ne sértse meg a hátsó ablakfűtőszálakat és az érintkezőket.
- Használja a 08C73-X0230N számú üvegragasztó készletet.

1. | Szerelje ki a következőket: burkolatHátsó ajtó alsó Hátfali ajtó légterelő Pótféklámpa Hátsó ablaktörlőkar

2. | Szerelje le a felső gumi záróelemet (A) a hátsóablak széléről. Ha szükséges, vágja el a gumi záróelemet egy késsel.

3. | Csatlakoztassa le a hátsóablak-fűtés csatlakozóját (A).

4. | Ha a régi hátsóablakot szereli vissza, tegyen tájoló jelzéseket az ablakra és a karosszériára egy zsírkétrával.

5. | Tegyen védőszalagot a hátfali ajtó külső és belső éleire. Egy ár használatával készítsen egy lyukat a ragasztóanyagba a gépkocsi belsjéből, a hátsó ablak sarok részénél. Nyomjon át egy zongorahúrt a lyukon és tekerje fel mindkét végét egy fadarabra.

6. | Egy kívül lévő segítővel húzza a zongorahúrt (A) oda-vissza fűrészelő mozgással. Tartsa a zongorahúrt a lehető legközelebb a hátsó ablakhoz (A), hogy megelőzze a hátfali ajtó sérülését, és óvatosan vágja át a ragasztóanyagot (C) az egész hátsó ablak körül. Vágási helyek

7. | Óvatosan szerelje ki a hátsó ablakot.

8. | Egy simítókéssel hántolja simára a régi ragasztóanyagot körülbelül 2 mm vastagságban a ragasztási felületen az egész hátsó ablaknyílás pereme mentén körben: Ne hántolja le a karosszéria fényezett felületét; a sérült fényezés rontani fogja a megfelelő ragasztást Szerelje le a rögzítőelemeket a hátfali ajtóról.

9. | Tisztítsa meg a hátfali ajtó ragasztási felületét egy alkoholos szivaccsal. A tisztítás után ne engedje, hogy olaj, kenőzsír vagy víz kerüljön a felületre.

10. | Ha a régi hátsó ablakot szereli vissza, egy simítókés használatával hántolja le az összes régi ragasztóanyagot, a rögzítőelemeket és a gumi záróelemeket a hátsó ablakról. Tisztítsa meg alkohollal a hátsó ablak belső felületét és szélét, ahova az új ragasztóanyag kerül. Ügyeljen arra, hogy a ragasztási felület víztől, olajtól és kenőzsírtól mentes legyen.

11. | Ragassza a rögzítőket (A), a felső gumi záróelemet (B) és a tömítéseket (C) (a hátsó ajtó légterelővel együtt) a szélvédő (D) belső felületére az ábra szerint. Ragassza fel az alsó gumi záróelemet (E) a hátsó ablak széle mentén. A felső és az alsó gumi záróelem beszerelése előtt tegyen alapozót a hátsó ablak belső felületére. Ügyeljen arra, hogy a rögzítőelemek és a felső gumi záróelem egy vonalba essenek a tájoló jelölésekkel (F). Ügyeljen arra, hogy nehogy hozzáérjen a hátsó ablakhoz ott, ahova ragasztóanyag kerül.

12. | Vágja le a felesleges alsó gumi záróelemet a hátsó ablak mindkét ferde széle mentén.

13. | Ragassza fel a rögzítőelemeket (A, B) a hátfali ajtóra az ábra szerint.

14. | Állítsa a hátsó ablakot (A) a nyílásba és igazítsa középre. Tegyen tájoló jelöléseket (B) egy zsírkrétával a hátsó ablakra és a karosszériára az ábrán látható 4 pontban. Ügyeljen arra, hogy nehogy hozzáérjen a hátsó ablakhoz ott, ahova ragasztóanyag kerül.

15. | Szerelje ki a hátsó ablakot.

16. | Szivaccsal tegyen egy kevés üveg alapozót a hátsó ablak (A) szélére és a gumi záróelemekre (B), ahogy az ábrán látható, majd kissé törölje le gézzel vagy csomagolóvászonnal: A hátsó ablakon lévő nyomtatott pontokat (C) vezetőként használva hordja fel az üveg alapozót a hátsó ablak mindkét oldalsó részére. Ne alkalmazzon karosszéria alapozót a hátsó ablakra, és ne keverje össze a hátfali ajtó alapozós és üvegalapozós szivacsokat. Soha ne érintse meg a kézzel a ragasztós felületeteket. Ha megteszi, a ragasztóanyag nem ragadhat hozzá megfelelően a hátsó ablakhoz, és szivárgást okozhat a hátsó ablak beszerelése után. Tartsa távol a vizet, port és a koptató anyagokat a ragasztós felülettől.

17. | Szivaccsal tegyen egy vékony réteg karosszéria alapozót a hátsó ablaknyílás széle mentén körben megmaradó eredeti ragasztóanyagra. Legalább 10 percig hagyja száradni a karosszéria alapozót. Ne alkalmazzon üvegalapozót a karosszériához, és ügyeljen arra, hogy ne keverje össze az üveg és a karosszéria alapozós szivacsot. Soha ne érintse meg a kézzel a ragasztós felületeteket.

18. | A patron betöltése előtt vágjon ki egy V" alakot a fúvóka (A) végéből az ábrán látható módon.

19. | A folyamatos adagolás érdekében levegőzsákok nélkül töltse fel a patront ragasztóval. Helyezze a patront egy kinyomópisztolyba, és tegyen egy ragasztócsíkot (A) az üvegalapozó rétegre (B) körben a hátsó ablak (C) szélére és a záróelemekre (D) az ábrán látható módon. A ragasztót az üveg alapozó felhordása után 30 percen belül vigye fel. A sarkoknál egy kissé vastagabb csíkot készítsen.

20. | Tapadókorongok segítségével tartsa a hátsó ablakot a nyílás felett, igazítsa be a 13. lépésben készített tájoló jelölésekhez 14 és helyezze rá a ragasztóra. Kissé nyomja meg a hátsó ablakot, amíg a szélei körben teljesen felfekszenek a ragasztóra. Ne nyissa ki vagy csukja be az ajtókat, amíg a ragasztó meg nem száradt.

21. | Kaparja vagy törölje le a felesleges ragasztót simítókéssel vagy törlőkendővel. A ragasztónak a fényezett felületről vagy a hátsó ablakról való eltávolítására alkohollal megnedvesített lágy törlőkendőt használjon.

22. | Hagyja száradni a ragasztót legalább 1 órán keresztül, majd permetezzen vizet a hátsó ablakra, és ellenőrizze a tömítettséget. Jeölje meg a tömítetlen területeket, hagyja hátsó ablakot megszáradni, majd tömítse tömítőanyaggal. Hagyja állni a gépjárművet legalább 4 óráig a hátsó ablak beszerelése után. Ha a gépjárművet használni kell az első 4 órában, akkor lassan kell hajtani vele.

23. | Szerelje be az összes többi kiszerelt alkatrészt. Tanácsolja az ügyfélnek, hogy 2 - 3 napig ne tegye a következő dolgokat: Ajtók becsapása, amikor az összes ablak fel van tekerve. A karosszéria túlzott megcsavarása (például az úttestre szögben történő ráhajtás és lehajtás, vagy rossz, egyenetlen úton való haladás)