## Tengelykapcsoló cseréje

Szükséges célszerszámok
Tengelykapcsoló-beállító készlet ( 07PAF-0020000)

Fogaskoszorú tartó ( 07LAB-PV00100)
vagy
07924-PD20003Kiütőkalapács ( 07741-0010201)
Sajtolószerszám ( 07749-0010000)
Csapágykihúzó szár ( 07936-KC10500)
Toldalék, 28×30 mm ( 07946-1870100)

## Nyomólap és tengelykapcsoló-tárcsa kiszerelés

1. | Ellenőrizze a membránrugóujjak magasságát a mérőórával (A). Ha a magasság nagyobb, mint a javítási határérték, cserélje ki a nyomólapot.
Normál (új): | 0,8 mm max.
Javítási határérték: | 1,0 mm

2. | Szerelje be a célszerszámokat.

3. | A vetemedés elkerülése érdekében a nyomólap rögzítőcsavarjait (A) átlósan, több lépésben csavarja ki, majd szerelje ki a nyomólapot (B).

4. | Ellenőrizze a nyomólap (A) felületét, hogy nincs-e rajta kopás, repedés vagy beégés.

5. | Ellenőrizze a membránrugóujjakat (B), hogy nem kopottak-e a kinyomócsapágyon való felfekvésnél.

6. | Ellenőrizze élvonalzóval (A) és hézagmérővel, hogy nincs-e vetemedés. A nyomólapon (C) keresztül mérje meg. Ha a vetemedés nagyobb, mint a javítási határérték, cserélje ki a nyomólapot.
Normál (új): | 0,03 mm max.
Javítási határérték: | 0,15 mm

7. | Szerelje ki a tengelykapcsoló-tárcsát és a célszerszámokat.

8. | Ellenőrizze a tengelykapcsoló-tárcsát, hogy nincsenek-e rajta csúszási- vagy olajnyomok. Ha a tengelykapcsoló-tárcsa feketére égett vagy olajnedves, cserélje ki.

9. | Mérje meg a tengelykapcsoló-tárcsa vastagságát. Ha a vastagság kisebb, mint a javítási határérték, cserélje ki a tengelykapcsoló-tárcsát.
Normál (új): | 7,25-7,95 mm -max.
Javítási határérték: | 5,0 mm

10. | Mérje meg a szegecsmélységet a tengelykapcsoló-tárcsa betét felületétől (A) a szegecsekig mindkét oldalon. Ha a szegecsmélység kisebb, mint a javítási határérték, cserélje ki a tengelykapcsoló-tárcsát.
Normál (új): | 1,1-1,6 mm -max.
Javítási határérték: | 0,2 mm

## Vezetőcsapágy ellenőrzés

1. | Forgassa meg kézzel a vezetőcsapágy belső gyűrűjét. A vezetőcsapágynak simán és csendesen kell forognia. Ellenőrizze, hogy a vezetőcsapágy külső gyűrű szorosan illeszkedik-e lendítőkerékbe. Ha a gyűrű nem forog simán és csendesen, vagy nem illeszkedik szorosan a forgattyús tengelybe, cserélje ki a vezetőcsapágyat.

## Vezetőcsapágy csere

1. | Szerelje ki a vezetőcsapágyat (A) a célszerszámok használatával.

2. | Szerelje be az új vezetőcsapágyat (A) a forgattyús tengelybe a célszerszámok használatával. Kenje be vékonyan olajjal a csapágy felületét.

## Lendkerék ellenőrzés

1. | Ellenőrizze a fogaskoszorú-fogazatot, hogy nincs-e rajta kopás vagy sérülés.

2. | Ellenőrizze a tengelykapcsoló-tárcsa lendkeréken felfekvő felületét, hogy nincs-e rajta kopás, repedés vagy beégés.

3. | Mérje meg a lendkerék (A) ütését mérőóra (B) használatával legalább két teljes fordulaton keresztül beszerelt motornál. Mindegyik forgatáskor nyomja a lendkereket, hogy felvegye a forgattyús tengely támasztógyűrű hézagot. Ha az ütés nagyobb mint a javítási határérték, cserélje ki a lendkereket és ellenőrizze újra az ütést. A lendkerék lemunkálása nem ajánlott.
Normál (új): | 0,05 mm max.
Javítási határérték: | 0,15 mm

## Lendkerék csere

1. | Szerelje be a célszerszámot.

2. | Szerelje ki a lendkerék rögzítőcsavarjait átlósan több lépésben, majd szerelje ki a lendkereket.

3. | Szerelje fel a lendkereket a forgattyús tengelyre, és szerelje be a rögzítőcsavarokat kézzel meghúzva.

4. | Szerelje be a célszerszámot, majd húzza meg az előírt nyomatékkal a lendkerék rögzítőcsavarjait átlósan több lépésben.

## Tengelykapcsoló-tárcsa és -nyomólap beszerelés

1. | Szerelje be a fogaskoszorú-tartót.

2. | Kenje be UM 264 (P/N 41211-PY5-305) karbamidos kenőzsírral a tengelykapcsoló-tárcsa (B) fogazatát (A), majd szerelje be a tengelykapcsoló-tárcsát a célszerszámok használatával.

3. | Szerelje be a nyomólapot (A) és a rögzítőcsavarokat (B) kézzel meghúzva.

4. | Húzza meg az előírt nyomatékkal a rögzítőcsavarokat átlósan. Több lépésben húzza meg a csavarokat a membránrugó vetemedésének elkerülése érdekében.
NYOMÓLAP RÖGZÍTŐCSAVAR NYOMATÉK
25 Nm (2,6 kgm)

5. | Szerelje ki a célszerszámokat.

6. | Győződjön meg róla, hogy a membránrugóujjak mind egyenlő magasak.

## Kinyomócsapágy csere

1. | Szerelje ki a kiemelő villát (A) a tengelykapcsoló-házból (B) a kiemelő villa rögzítőrugót (C) egy fogóval összenyomva. Szerelje ki a kinyomócsapágyat (D).

2. | Ellenőrizze a kinyomócsapágyat kézzel pörgetve, hogy nincs-e játéka. Ha túl nagy játéka van, cserélje ki a kinyomócsapágyat egy újra. MEGJEGYZÉS: A kinyomócsapágy meg van töltve kenőzsírral. Ne mossa meg oldószerrel.

3. | Kenje be UM 264 (alkatrész-szám: 41211-PY5-305) kenőzsírral a kiemelő villát (A), a kiemelő villa csavart (B), a kinyomócsapágyat (C) és a kinyomócsapágy megvezetőt (D) a vonalkázott felületeken.

4. | A kiemelő villát a kinyomócsapágy reteszelőkarok közé csúsztatva szerelje fel a kinyomócsapágyat a behajtótengelyre. Eközben a kiemelő villát a tengelykapcsoló-házban lévő nyíláson keresztül illessze be.

5. | Igazítsa be a kiemelő villa fészket a kiemelő villa csavarhoz, majd merőlegesen nyomja rá a kiemelő villát a kiemelő villa csavarra.

6. | Mozgassa a kiemelő villát (A) jobbra-balra, és győződjön meg róla, hogy megfelelően illeszkedik a kinyomócsapágyhoz (B), és hogy a kinyomócsapágy könnyedén csúszik.