## Üzemanyagbefecskendezés vizsgálata

MEGJEGYZÉS: Ellenőrizze a következőket a vizsgálat előtt: alapjárati fordulatszám, gyújtásidőpont és alapjárati CO%.

1. | Próbálja meg beindítani a motort. Beindult a motor? IGEN - Folytatás a következő lépéssel: 2. NEM - Folytatás a következő lépéssel: 6.

2. | Kapcsolja KI a gyújtáskapcsolót. Szerelje le a motorburkolatot.

3. | Csatlakoztassa le külön mindegyik befecskendező fúvókát.

4. | Ellenőrizze az alapjárati fordulatszám változását. Ha az alapjárati fordulatszám csökkenése mindegyik hengernél közel azonos, akkor az üzemanyag-befecskendező fúvókák rendben vannak. Ha az alapjárati fordulatszám vagy a járás minősége ugyanolyan marad, amikor leköt egy-egy befecskendező fúvókát, cserélje ki a hibás befecskendező fúvókát, és ellenőrizze újra.

5. | Ellenőrizze mindegyik befecskendező fúvóka kattanó hangját sztetoszkóp segítségével, amikor a motor alapjáraton jár. Ha bármelyik üzemanyag-befecskendező fúvóka nem adja a jellegzetes kattanó hangot, ellenőrizze a hangot a befecskendező fúvóka kicserélése után. Ha még mindig nincs kattanó hang, ellenőrizze a következőket: Hogy nincs-e vezetékszakadás vagy rossz csatlakozás a SÁRGA/FEKETE vezetékben a PGM-FI főrelé és az elosztó-csatlakozó között. Hogy az elosztó-csatlakozó nem szakadt-e vagy nem korrodált-e. Hogy nincs-e vezetékszakadás vagy rossz csatlakozás a SÁRGA/FEKETE vezetékben az elosztó-csatlakozó és a befecskendező fúvóka között. Hogy nincs-e bárhol rövidzárlatos áramkör, vezetékszakadás vagy rossz csatlakozás a befecskendező fúvóka és az ECM/PCM közötti vezetékben. Ha minden rendben van, a vizsgálat végetért.

6. | Kapcsolja KI a gyújtáskapcsolót.

7. | Szerelje le a motorburkolatot.

8. | Szerelje ki a befecskendező fúvóka csatlakozóját.

9. | Mérje meg az ellenállást a befecskendező fúvóka (A) 1. sz. és 2. sz. érintkezője között. 10-13 Wmérhető? IGEN - Folytatás a következő lépéssel: 10. NEM - Cserélje ki a befecskendező fúvókát.n

10. | Ellenőrizze az üzemanyag-nyomást. Ha az üzemanyag-nyomás az előírás szerinti, ellenőrizze a következőket: Hogy nincs-e vezetékszakadás vagy rossz csatlakozás a YEL/BLK vezetékben a PGM-FI főrelé és az elosztó-csatlakozó között. Hogy az elosztó-csatlakozó nem szakadt-e vagy nem korrodált-e. Hogy nincs-e vezetékszakadás vagy rossz csatlakozás a YEL/BLK vezetékben az elosztó-csatlakozó és a befecskendező fúvóka között. Hogy nincs-e bárhol rövidzárlatos áramkör, vezetékszakadás vagy rossz csatlakozás a befecskendező fúvóka és az ECM/PCM közötti vezetékben. Ha az üzemanyag-nyomás nem az előírás szerinti, ellenőrizze újra az üzemanyag-nyomást.