## Automata sebességváltó sebességfokozat-jelző bemeneti jel vizsgálata- hétsebességes üzemmód nélkül

1. | Ha a MIL vagy a [D] kijelző bekapcsolt állapotot jelez, ellenőrizze le DTC-t, és javítsa meg a rendszert, a DTC által meghatározott módon.

2. | Ha a [D] jelzőlámpa nem gyullad fel, és az automata sebességváltókar helyzetjelzője sem gyullad fel, szerelje ki a műszercsoportot a műszerfalból, majd csatlakoztassa le az A (20P) és B (14P) műszercsoport csatlakozókat.

3. | Ellenőrzze a csatlakozókat és a csatlakozóaljzatokat, hogy meggyőződjön megfelelő érintkezésükről.

4. | Ha az érintkezők görbék, lazák vagy korrodáltak, szükség szerint javítsa meg őket, és ellenőrizze újra a rendszert.

5. | Kapcsoljon a [P] helyzetbe, és ellenőrizze az elektromos vezetést a B14 érintkező (BLU/BLK) és a test között. Elektromos vezetésnek kell lennie a [P] helyzetben és nem szabad elektromos vezetésnek lennie a sebességváltó kar összes többi állásában. Ha az ellenőrzés eredménye ettől eltér, ellenőrizze a sebességváltó fokozatkapcsolójának épségét, valamint, hogy nincs-e szakadás a vezetékben.

6. | Forgassa a gyújtáskapcsolót az ON (II) helyzetbe, és kapcsoljon az [R] helyzetbe, miközben nyomja a fékpedált. Ellenőrizze a B13 csatlakozó (WHT) és a test közötti feszültséget. Az [R] helyzetben 0 V-nak, az összes többi helyzetben körülbelül 10 V-nak kell lennie. Ha az ellenőrzés eredménye ettől eltér, ellenőrizze a sebességváltó fokozatkapcsolójának épségét, valamint, hogy nincs-e szakadás a vezetékben.

7. | Kapcsoljon az [N] helyzetbe, és ellenőrizze az elektromos vezetést a B12 érintkező (RED/BLK) és a test között. Elektromos vezetésnek kell lennie az [N] helyzetben és nem szabad elektromos vezetésnek lennie az összes többi helyzetben. Ha az ellenőrzés eredménye ettől eltér, ellenőrizze a sebességváltó fokozatkapcsolójának épségét, valamint, hogy nincs-e szakadás a vezetékben.

8. | Kapcsoljon a [D] helyzetbe, és ellenőrizze a feszültséget a B9 érintkező (PNK) és a test között. Akkumulátorfeszültségnek kell lennie a [D] helyzetben és 0 V-nak az összes többi helyzetben. Ha az ellenőrzés eredménye ettől eltér, ellenőrizze a sebességváltó fokozatkapcsolójának és a PCM-nek az épségét, valamint, hogy nincs-e szakadás a vezetékben.

9. | Kapcsoljon az [S] helyzetbe, és ellenőrizze a feszültséget a B8 érintkező (BLU/WHT) és a test között. Az [S] helyzetben 0 V-nak, az összes többi helyzetben körülbelül 10 V-nak kell lennie. Ha az ellenőrzés eredménye ettől eltér, ellenőrizze a sebességváltó fokozatkapcsolójának épségét, valamint, hogy nincs-e szakadás a vezetékben.

10. | Kapcsoljon az [L] helyzetbe, és ellenőrizze a feszültséget a B10 érintkező (BLU) és a test között. Az [L] helyzetben 0 V-nak, az összes többi helyzetben körülbelül 10 V-nak kell lennie. Ha az ellenőrzés eredménye ettől eltér, ellenőrizze a sebességváltó fokozatkapcsolójának épségét, valamint, hogy nincs-e szakadás a vezetékben.

11. | Ellenőrizze az A2 csatlakozó (YEL) és a test közötti feszültséget. Akkumulátorfeszültségnek kell lennie. Ha az ellenőrzés eredménye ettől eltér, ellenőrizze, nem égett-e ki a 16 sz. biztosíték (7,5A) a műszerfal alatti biztosíték- és relédobozban, valamint, hogy nincs-e szakadás a vezetékben.

12. | Ellenőrizze az elektromos vezetést az A9 csatlakozó (BLK) és a test között. Minden helyzetben vezetésnek kell lennie. Ha az ellenőrzés eredménye különböző, ellenőrizze, hogy nem hibás-e testelés (G501), vagy nincs-e szakadás a vezetékben.

13. | Ha a bemenet-ellenőrzés rendben van, de az ellenőrző lámpa hibát jelez, cserélje ki a műszercsoportot.