## Klímaberendezés javítási tippek és óvintézkedések

Sűrített levegő és az R-134a keveréke gyúlékony gőzt alkot. A gőz eléghet vagy felrobbanhat, súlyos sérülést okozva. Soha ne használjon sűrített levegőt az R-134a szerviz készülék vagy gépjármű klímarendszerek nyomáspróbájához.

A klímarendszer hűtőközeg vagy kenőanyag gőz irritálhatja a szemet, orrot vagy torkot. Legyen óvatos a szervizkészülék csatlakoztatásakor. Ne lélegezze be a hűtőközeget vagy gőzt.

A klímarendszer HFC-134a (R-134a) hűtőközeget és poli-alkilén-glikol (PAG) hűtőközeg-olajat használ, amelyek nem összeférhetőek a CFC-12 (R-12) hűtőközeggel és az ásványolajjal. Ne használjon R-12 hűtőközeget vagy ásványolajat ebben a rendszerben, és ne próbálja meg az R-12 szerviz készüléket használni; ez a klímarendszer vagy a szervizkészülék sérülését eredményezheti.
Különítse el az R-12 és az R-134a hűtőközeghez való szívócsonk műszerkészleteket (nyomásmérők, gumicsövek). Ezeket ne cserélje össze.
Ha véletlen rendszer leengedés fordulna elő, szellőztesse ki a munkaterületet a szervizmunka folytatása előtt.
Az R-134a szervizkészülék vagy gépjármű klímarendszerek nyomáspróbáját vagy tömítettség ellenőrzését nem szabad sűrített levegővel végezni.
További egészségügyi és biztonsági információt kaphat a hűtőközeg és a kenőanyag gyártójától.

- Mindig kösse le a negatív kábelt az akkumulátorról, amikor klímarendszer alkatrészeket cserél ki.
- Tartsa távol a nedvességet és a szennyeződést a rendszertől. Bármilyen vezeték leválasztásakor azonnal dugaszolja el vagy zárja le a csatlakozó elemeket; ne vegye le a dugaszolást vagy lezárást, csak mielőtt újra csatlakoztatja a vezetéket.
- Mielőtt csatlakoztatna egy vezetéket vagy csővet, tegyen egy néhány csepp hűtőközeg-olajat az O gyűrűre.
- A csatlakozó elemek meghúzásakor vagy meglazításakor használjon egy második villáskulcsot is, hogy megtámassza az illeszkedő csatlakozó elemet.
- A rendszer leengedésekor használjon egy R-134a hűtőközeg visszanyerő/újrahasznosító/töltő készüléket; ne engedjen hűtőközeget a légkörbe.