## Negyedüveg cseréje

MEGJEGYZÉS:

- Viseljen kesztyűt, hogy megvédje a kezét.
- Viseljen védőszemüveget, amikor kiszereli az üveget egy zongorahúrral.
- Használjon üléshuzatokat, hogy megelőzze a felületek sérülését.
- Használja a 08C73-X0230N rendelési számú üvegragasztó készletet.

1. | Szerelje le az oldalfali hátsó oszlop burkolatát.

2. | Szerelje ki az első gumi záróelemet (A) az oldalfali hátsó üveg (B) első széléről. Ha szükséges, vágja el a gumi záróelemet egy késsel.

3. | Tegyen védőszalagot a karosszéria külső és belső éleire. Egy ár használatával készítsen egy lyukat a ragasztóanyagon keresztül a gépkocsi belsejéből. Nyomjon át egy zongorahúrt a lyukon és tekerje fel mindkét végét egy fadarabra.

4. | Egy kívül lévő segítővel húzza a zongorahúrt (A) oda-vissza fűrészelő mozgással. Tartsa a zongorahúrt a lehető legközelebb az oldalfali hátsó üveghez (B), hogy megelőzze a karosszéria sérülését, és óvatosan vágja át a ragasztóanyagot (C) az egész oldalfali hátsó üveg körül. Vágási helyek:

5. | Óvatosan szerelje ki az oldalfali hátsó üveget.

6. | Egy simítókéssel hántolja simára a régi ragasztóanyagot körülbelül 2 mm (2,03 mm.) vastagságban a ragasztási felületen az egész oldalfali hátsó ablaknyílás pereme mentén körben: Ne hántolja le a karosszéria fényezett felületét; a sérült fényezés rontani fogja a megfelelő ragasztást Szerelje ki a rögzítőket és a rögzítőelemet a karosszériából.

7. | Tisztítsa meg a karosszéria ragasztási felületét egy alkoholos szivaccsal. A tisztítás után ne engedje, hogy olaj, kenőzsír vagy víz kerüljön a felületre.

8. | Ha a régi oldalfali hátsó üveget szereli vissza, egy simítókés használatával hántolja le az összes régi ragasztóanyagot, a rögzítőelemet és a gumi záróelemet az oldalfali hátsó üvegről. Tisztítsa meg alkohollal az oldalfali hátsó üveg belső felületét és szélét, ahova az új ragasztóanyag kerül. Ügyeljen arra, hogy a ragasztási felület víztől, olajtól és kenőzsírtól mentes legyen.

9. | Állítsa az oldalfali hátsó üveget (A) a nyílásba és állítsa középre. A gépjármű belsejéből tegyen tájoló jelölést (B) egy zsírkrétával az oldalfali hátsó üvegre, ahová a hátsó rögzítőt fogja beszerelni. Legyen óvatos, nehogy hozzáérjen az üveghez ott, ahova ragasztóanyag kerül.

10. | Szerelje ki az oldalfali hátsó üveget.

11. | Ragassza a gumi záróelemet (A), az első alsó rögzítőt (B), a hátsó gumi záróelemet (C), a felső rögzítőt (D), az alsó rögzítőt (E) és a hátsó rögzítőt (F) az oldalfali hátsó saroküveg (G) belső felületére az ábra szerint. Először az első felső gumi záróelemet ragassza fel az oldalfali hátsó üveg burkolatra (E), majd ragassza fel a többi gumi záróelemet az oldalfali hátsó üveg széle körül. Ügyeljen arra, hogy az első alsó gumi záróelem érjen hozzá az első felső gumi záróelem aljához. Ha szükséges, vágja el a gumi záróelemet. Igazítsa be a hátsó rögzítő közepét a 9. lépésben készített összejelöléshez (H). Legyen óvatos, nehogy hozzáérjen az oldalfali hátsó üveghez ott, ahova ragasztóanyag kerül.

12. | Szivaccsal tegyen egy kevés üveg alapozót azoldalfali hátsó üveg (A) szélére és a gumi záróelemekre (B), ahogy az ábrán látható, majd kissé törölje le gézzel vagy csomagolóvászonnal: Az oldalfali hátsó üvegre nyomtatott pontokat (C) vezetőként használva kenje be üvegalapozóval az oldalfali hátsó üveg felső és alsó sarokrészét. Ne alkalmazzon karosszéria alapozót az oldalfali hátsó üvegre, és ne keverje össze a karosszéria- és üvegalapozós szivacsokat. Soha ne érintse meg a kézzel az alapozóval bekent felületeteket. Ha megteszi, a ragasztóanyag nem ragadhat hozzá megfelelően az oldalfali hátsó üveghez, és szivárgást okozhat az oldalfali hátsó üveg beszerelése után. Tartsa távol a vizet, port és a koptató anyagokat az alapozóval bekent felülettől.

13. | Szivaccsal tegyen egy vékony réteg karosszéria alapozót az oldalfali hátsó üveg nyílás széle mentén körben megmaradó eredeti ragasztóanyagra. Legalább 10 percig hagyja száradni a karosszéria alapozót. Ne alkalmazzon üvegalapozót a karosszériához, és ügyeljen arra, hogy ne keverje össze az üveg- és a karosszéria alapozós szivacsot. Soha ne érintse meg a kézzel az alapozóval bekent felületeteket.

14. | A patron betöltése előtt vágjon ki egy V" alakot a fúvóka (A) végéből az ábrán látható módon.

15. | A folyamatos szállítás érdekében légzsákok nélkül töltse fel a patront ragasztóval. Helyezze a patront egy kinyomópisztolyba, és tegyen egy ragasztócsíkot (A) körben az oldalfali hátsó üveg (B) szélére és a záróelemekre (C) az ábrán látható módon. Az oldalfali hátsó üvegre nyomtatott pontokat vezetőként használva kenje be ragasztóval az oldalfali hátsó üveg felső és alsó sarokrészét. A ragasztót az üveg alapozó felhordása után 30 percen belül hordja fel. Mindegyik saroknál egy kissé vastagabb csíkot készítsen.

16. | Szívókorongok (A) segítségével tartsa az oldalfali hátsó saroküveget (B) a nyílás felett, igazítsa be a rögzítőkhöz (C), és helyezze rá a ragasztóra. Kissé nyomja meg az oldalfali hátsó üveget, amíg a szélei körben végig teljesen fel nem fekszenek a ragasztóra. Ne nyissa ki vagy csukja az ajtókat, amíg a ragasztó meg nem száradt.

17. | Hántolja vagy törölje le a felesleges ragasztót simítókéssel vagy törlőkendővel. A ragasztónak a fényezett felületről vagy az oldalfali hátsó üvegről való eltávolítására alkohollal megnedvesített lágy törlőkendőt használjon.

18. | Hagyja száradni a ragasztót legalább 1 órán keresztül, majd permetezzen vizet az oldalfali hátsó üvegre, és ellenőrizze a tömítettséget. Jelölje meg a tömítetlen területeket, hagyja az oldalfali hátsó üveget megszáradni, majd tömítse tömítőanyaggal. Hagyja állni a gépjárművet legalább 4 óráig az oldalfali hátsó üveg beszerelése után. Ha a gépjárművet használni kell az első 4 órában, akkor lassan kell hajtani vele.

19. | Szerelje be az összes többi kiszerelt alkatrészt. Tanácsolja az ügyfélnek, hogy 2 - 3 napig ne tegye a következő dolgokat: Ajtók becsapása, amikor az összes ablak fel van tekerve. A karosszéria túlzott megcsavarása (például az úttestre szögben történő ráhajtás és lehajtás, vagy rossz, egyenetlen úton való haladás)