## Légkondicionáló kompresszor cseréje

1. | Ha a kompresszor csak kis mértékben működőképes, járassa a motort alapjáraton, és hagyja a klímaberendezést néhány percig működni, majd állítsa le a motort.

2. | Kösse le a negatív kábelt az akkumulátorról.

3. | Nyerje vissza a hűtőközeget egy visszanyerő/újrahasznosító/töltő készülékkel.

4. | Szerelje le a sárvédő lapot.

5. | Szerelje ki a hajtószíjat.

6. | Szerelje ki a csavarokat, majd válassza le a szívó vezetéket (A) és az ürítő vezetéket (B) a kompresszorról. Dugaszolja be vagy fedje be a vezetékeket a szétválasztás után azonnal, hogy elkerülje a nedvesség és szennyeződés bejutását.

7. | Szerelje ki a rögzítő csavarokat és a kompresszort.

8. | Szerelje be a kompresszort a kiszerelés műveleteinek fordított sorrendjében, és figyeljen a következőkre: Ha új kompresszort szerel be, ki kell számítania az eltávolítandó hűtőközeg olaj mennyiségét. Cserélje ki mindegyik csatlakozásnál az O-gyűrűket újakkal, és tegyen rájuk egy vékony réteg hűtőközeg olajat a beszerelésük előtt. Ügyeljen arra, hogy a megfelelő O-gyűrűket használja a HFC-134a (R-134a) hűtőközeghez, hogy megelőzze a szivárgást. A (KEIHIN SP-10) hűtőközeg olajat csak a HFC-134a KEIHIN spirál típusú kompresszorhoz használja. Hogy elkerülje a szennyeződést, ne töltse vissza az olajat a tartályba a kimérés után, és soha ne keverje össze más hűtőközeg olajakkal. Az olaj használata után közvetlenül szerelje vissza a fedelet a tartályra, és tömítse le, hogy elkerülje a nedvesség felszívását. Ne folyasson hűtőközeg olajat a gépjárműre; ez a fényezés sérülését okozhatja; ha a hűtőközeg olaj érintkezésbe kerül a fényezéssel, azonnal mossa le. Töltse fel a rendszert.