## Hogyan keressük az ABS meghibásodásának okát

## ABS jelzőlámpa

- Ha a rendszer rendben van, az ABS-ellenőrző lámpa kialszik 2 másodperccel a gyújtáskapcsoló ON (II) állásba forgatása után, ha nem indítják be a motort..
- Az ABS jelzőlámpa kigyullad, ha az ABS vezérlőegység egy hibát érzékel a rendszerben. Mégis, a rendszer normális működése ellenére is az ellenőrzőlámpa világít a következő helyzetekben:
  - Csak a hajtott kerekek forognak
  - Az egyik hajtott kerék megszorul
  - A gépjármű megpördül
  - Az ABS hosszú ideje folyamatosan működik.
  - Elektromos zavar esetén

Hogy meghatározhassa a hiba okát, kérdezze meg az ügyfelet a hibáról, a fent felsorolt helyzeteket figyelembe véve.

- Ha hibát érzékel, és az ABS jelzőlámpa világít, bizonyos esetekben a jelzőlámpa nem alszik ki, amíg a gyújtáskapcsolót nem fordítja az OFF állásba, egyéb esetekben a jelzőlámpa automatikusan kialszik, ha a rendszer visszatér normál állapotába.
  - DTC 61: Az ABS jelzőlámpa automatikusan kialszik, ha a rendszer visszatér normál állapotába.
  - DTC 11, 13, 15, 17, 31, 32, 33, 34, 35, 36, 37, 38, 54 vagy 81: Az ABS jelzőlámpa égve marad, amíg a gyújtáskapcsolót nem fordítja az OFF állásba, függetlenül attól, hogy a rendszer visszatér-e a rendes állapotába.
  - DTC 12, 14, 16, 18, 21, 22, 23, 24, 51, 52 vagy 53: Az ABS-ellenőrző lámpa kialszik, miután a gyújtáskapcsolót az OFF állásba, majd újra az ON (II) állásba fordítja, a gépjárművet vezeti és a rendszer rendben van.

## Diagnosztikai hibakód (DTC)

- A memória bármennyi DTC-t tud tárolni. Ennek ellenére, ha ugyanazt a DTC-t egynél többször érzékeli, a legújabb DTC felülírja a korábbit.
  Így ha ugyanazt a hibát ismételten érzékelte, azt csak egy DTC-ként tárolja.
- A DTC-ket az előfordulási sorrendben jelzi ki, a legújabbal kezdve.
- A DTC-k az EEPROM-ban (hosszútávú memória) tárolódnak. Így a tárolt DTC-k nem törlődnek, ha az akkumulátor le van csatlakoztatva, a gyújtáskapcsoló ki van kapcsolva vagy a rendszer visszatér normál állapotába. Végezze el a kijelölt műveleteket a DTC-k törléséhez.

## Öndiagnosztika

- Az öndiagnosztikák két osztályba sorolhatók:
  - Kezdeti diagnosztika:
    Rögtön a gyújtáskapcsoló ON (II) állásba fordítása után történik, amíg az ABS-ellenőrző lámpa ki nem alszik.
  - Rendszeres diagnosztika:
    Rögtön a kezdeti diagnosztika befejezése után végzi el, amíg a gyújtáskapcsolót az OFF állásba nem fordítja.
- Ha az öndiagnosztika egy hibát érzékel, a rendszer a következőt teszi:
  - Bekapcsolja az ABS-ellenőrző lámpát.
  - Tárolja a DTC-t
  - Leállítja az ABS vezérlést

## Visszaütés

Az ABS működésekor a szivattyúmotor működik, és a tartályban lévő folyadék a főfékhengerbe nyomul, ezzel visszaütögetést okoz a fékpedálban.

## Szivattyúmotor

- Az ABS működésekor a szivattyúmotor működik.
- Az ABS vezérlőegység ellenőrzi a szivattyúmotor működését, ha a gépjárművet először vezetik a gyújtáskapcsoló ON (II) állásba fordítása után. Ilyenkor hallhatja a motor működését, de ez normális.

## Az ABS DTC-k hibakeresése

A hibakeresés folyamatábra műveletei feltételezik, hogy a hiba oka még fenn áll, és hogy az ABS jelzőlámpa még mindig ég. Ha az ABS jelzőlámpa nem világít, a folyamatábra követése hamis diagnózist eredményezhet.
A csatlakozó ábrái a hüvelyes csatlakozókat vékony vonallal, a csapos csatlakozókat vastag vonallal mutatják.

1. | Kérdezze meg az ügyfelet, hogy a hiba milyen körülmények között lépett fel, és próbáljon meg azonos körülményeket előállítani a hibakereséshez. Figyelje meg, hogy az ABS jelzőlámpa mikor gyullad ki, pédául az ABS ellenőrzés alatt, az ABS ellenőrzés után, vagy a gépjármű egy adott sebességénél, stb.

2. | Ha az ABS jelzőlámpa nem gyullad ki a próbaút során, de a hibakeresést a DTC-k alapján végzi, akkor a hibakeresés előtt ellenőrizze, hogy nincsek-e laza csatlakozások, rossz érintkezések, stb.

3. | A hibakeresés után törölje a diagnosztikai hibakódokat és vigye próbaútra a gépjárművet. Győződjön meg, hogy az ABS jelzőlámpa nem gyullad-e ki.

## Az ABS DTC-k visszakeresése

## Honda PGM vizsgálókészülékes módszer:

1. | Kikapcsolt gyújtáskapcsolóval, csatlakoztassa a Honda PGM tesztert (A) a műszerfal vezetőoldala alatt lévő 16 pólusú diagnosztikai csatlakozóhoz (DLC) (B).

2. | Forgassa a gyújtáskapcsolót az ON (II) állásba, és kövesse az utasításokat a PGM vizsgálókészüléken, hogy megjelenítse a képernyőn a DTC-(ke)t. A DTC meghatározása után nézze meg a DTC hibakeresési táblázatot. MEGJEGYZÉS: A részletes utasításokat lásd a Honda PGM vizsgálókészülék javítási könyvében.

## SCS rövidrezáró csatlakozós módszer (KH, KD és KK modellek kivételével):

1. | Kikapcsolt gyújtáskapcsolóval csatlakoztassa az SCS vizsgálókészüléket (A) a műszerfal vezetőoldala alatt lévő 2-pólusú szerviz diagnosztikai csatlakozóhoz (B).

2. | A gyújtáskapcsolót fordítsa az ON (II) állásba a fékpedál megnyomása nélkül. MEGJEGYZÉS: Ha megnyomja a fékpedált, amikor a gyújtáskapcsoló az ON (II) állásban van, akkor a rendszer átkapcsol a DTC törlés üzemmódba.

3. | A villogás gyakorisága jelzi a DTC-t. A DTC-ket hosszú és rövid villogások sorozata mutatja. Egy hosszú villogás 10 rövid villogással egyenlő. A hosszú és a rövid villogások összegzésével határozza meg a DTC-t. A DTC meghatározása után nézze meg a DTC hibakeresési táblázatot. #### MEGJEGYZÉS: Ha a DTC nincs elmentve, az ABS jelzőlámpa 3,6 másodperc múlva kialszik, majd ismét felgyullad. Ha az ABS-ellenőrző lámpa továbbra is világít, végezze el az "ABS-ellenőrző lámpa nem alszik ki" hibakeresést. #### A rendszer nem mutatja a DTC-t, hacsak nem teljesülnek ezek a feltételek: A gyújtáskapcsolót az ON (II) állásba fordította. Az SCS áramkör testzárlatos, mielőtt a gyújtáskapcsolót az ON (II) állásba fordítaná.

4. | Kapcsolja KI a gyújtáskapcsolót.

5. | Kösse ki az SCS rövidrezáró csatlakozót a szerviz diagnosztikai csatlakozóból.

## DLC sorkapcsos módszer (KH, KD és KK modellek):

1. | Kikapcsolt gyújtáskapcsolóval csatlakoztassa a DLC-t (A) a műszerfal vezetőoldala alatt lévő 16 pólusú diagnosztikai csatlakozóhoz (DLC) (B).

2. | Illessze be az áthidalóvezetéket (C) a DLC csatlakozódoboz 4. sz. és 9. sz. dugasznyílásába, majd nyomja meg a kapcsolót.

3. | A gyújtáskapcsolót fordítsa az ON (II) állásba a fékpedál megnyomása nélkül. MEGJEGYZÉS: Ha megnyomja a fékpedált, amikor a gyújtáskapcsoló az ON (II) állásban van, akkor a rendszer átkapcsol a DTC törlés üzemmódba.

4. | A villogás gyakorisága jelzi a DTC-t. A DTC-ket hosszú és rövid villogások sorozata mutatja. Egy hosszú villogás 10 rövid villogással egyenlő. A hosszú és a rövid villogások összegzésével határozza meg a DTC-t. A DTC meghatározása után nézze meg a DTC hibakeresési táblázatot. #### MEGJEGYZÉS: Ha a DTC nincs elmentve, az ABS jelzőlámpa 3,6 másodperc múlva kialszik, majd ismét felgyullad. Ha az ABS-ellenőrző lámpa továbbra is világít, végezze el az "ABS-ellenőrző lámpa nem alszik ki" hibakeresést. #### A rendszer nem mutatja a DTC-t, hacsak nem teljesülnek ezek a feltételek: A fékpedált nem nyonták meg. A gyújtáskapcsolót az ON (II) állásba fordította. Az SCS áramkör testzárlatos, mielőtt a gyújtáskapcsolót az ON (II) állásba fordítaná.

5. | Kapcsolja KI a gyújtáskapcsolót.

6. | Csatlakoztassa le a DLC érintkeződobozt a DLC-ről.

## Az ABS DTC-k törlése

## Honda PGM vizsgálókészülékes módszer:

1. | Kikapcsolt gyújtáskapcsolóval, csatlakoztassa a Honda PGM tesztert (A) a műszerfal vezetőoldala alatt lévő 16 pólusú diagnosztikai csatlakozóhoz (DLC) (B).

2. | Fordítsa a gyújtáskapcsolót az ON (II) állásba, és törölje a DTC-(ke)t a PGM vizsgálókészülék képernyőjének utasításait követve. MEGJEGYZÉS: A részletes utasításokat lásd a Honda PGM vizsgálókészülék javítási könyvében.

## SCS rövidrezáró csatlakozós módszer (KH, KD és KK modellek kivételével):

1. | Kikapcsolt gyújtáskapcsolóval csatlakoztassa az SCS vizsgálókészüléket (A) a műszerfal vezetőoldala alatt lévő 2-pólusú szerviz diagnosztikai csatlakozóhoz (B).

2. | Nyomja be a fékpedált.

3. | A gyújtáskapcsolót fordítsa az ON (II) állásba, miközben folyamatosan nyomja a fékpedált.

4. | Miután az ABS jelzőlámpa kialudt, engedje fel a fékpedált.

5. | Miután az ABS-ellenőrző lámpa felgyulladt, nyomja meg ismét a fékpedált.

6. | Miután az ABS jelzőlámpa kialudt, engedje fel a fékpedált. #### Nem tudja törölni a DTC-t, csak ha a következő feltételek teljesülnek: A gépjárműsebesség 10 km/h (6 mph) vagy kisebb. Az SCS áramkör testzárlatos, mielőtt a gyújtáskapcsolót az ON (II) állásba fordítaná. A fékpedált megnyomják, mielőtt a gyújtáskapcsolót az ON (II) állásba fordítanák.

7. | Néhány másodperc múlva az ABS jelzőlámpa kétszer villog, és a DTC törlődik. Ha az ellenőrző lámpa nem villog kétszer, ismételje meg az 1. - 6. lépést. Ha az ABS-ellenőrző lámpa égve marad, miután kétszer villogott, ellenőrizze a DTC-t, mert egy hibát érzékelt a rendszer a kezdeti diagnosztika során, mielőtt átkapcsolt volna a DTC törlés üzemmódba.

8. | Kapcsolja KI a gyújtáskapcsolót.

9. | Kösse ki az SCS rövidrezáró csatlakozót a szerviz diagnosztikai csatlakozóból.

## DLC sorkapcsos módszer (KH, KD és KK modellek):

1. | Kikapcsolt gyújtáskapcsolóval csatlakoztassa a DLC-t (A) a műszerfal vezetőoldala alatt lévő 16 pólusú diagnosztikai csatlakozóhoz (DLC) (B).

2. | Illessze be az áthidalóvezetéket (C) a DLC csatlakozódoboz 4. sz. és 9. sz. dugasznyílásába, majd nyomja meg a kapcsolót.

3. | Nyomja be a fékpedált.

4. | A gyújtáskapcsolót fordítsa az ON (II) állásba, miközben folyamatosan nyomja a fékpedált.

5. | Miután az ABS jelzőlámpa kialudt, engedje fel a fékpedált.

6. | Miután az ABS jelzőlámpa felgyullad, nyomja meg ismét a fékpedált.

7. | Miután az ABS jelzőlámpa kialudt, engedje fel a fékpedált. #### Nem tudja törölni a DTC-t, csak ha a következő feltételek teljesülnek: A gépjárműsebesség 10 km/h vagy kisebb. Az SCS áramkör testzárlatos, mielőtt a gyújtáskapcsolót az ON (II) állásba fordítaná. A fékpedált megnyomják, mielőtt a gyújtáskapcsolót az ON (II) állásba fordítanák.

8. | Néhány másodperc múlva az ABS jelzőlámpa kétszer villog, és a DTC törlődik. Ha a jelzőlámpa nem villog kétszer, ismételje meg az 1. - 7. lépést. Ha az ABS jelzőlámpa égve marad, miután kétszer villogott, ellenőrizze a DTC-t, mert egy hibát érzékelt a rendszer a kezdeti diagnosztika során, mielőtt átkapcsolt volna a DTC törlés üzemmódba.

9. | Kapcsolja KI a gyújtáskapcsolót.

10. | Csatlakoztassa le a DLC érintkeződobozt a DLC-ről.