## Navigációs rendszer leírása

### A csatlakozók elhelyezkedése

Központi navigációs és rádióberendezés (AVN) egység

### Központi navigációs és rádióberendezés (AVN) egység bemenetek és kimenetek az A (12-pólusú) csatlakozóhoz

Érintkező száma | Vezetékszín | Érintkező | Érintkező neve | Leírás
--- | --- | --- | --- | ---
1 | WHT/RED | +B | +B áramforrás | Folyamatos áramforrás
2 | YEL/RED | TARTOZÉKOK | Tartozék | Áramforrás a tartozékhoz
3 | WHT/BLU | CHG | Töltés | Motor BE jel
4 | BLK | GND | Testelés | Testelés a központi navigációs és rádióberendezés (AVN) egységhez
5 | RED/BLK | ILL (+) | Világítás pozitív | Áramforrás a világításhoz
7 | GRN/BLK | BACK LT | Hátrameneti világítás | A választókar hátrameneti fokozat jele
8 | BLU/YEL | Gépjárműsebesség-impulzus | Gépjármű sebesség impulzus | Gépjármű sebesség impulzus jel
9 | GRN/RED | DIAG (+) | Diagnosztika pozitív | Jel a kijelző kényszerindításához
10 | GRN/YEL | DIAG (-) | Diagnosztika negatív | Jel a kijelző kényszerindításához

### Központi navigációs és rádióberendezés (AVN) bemenetek és kimenetek a globális helymeghatározó rendszer (GPS) antenna 2-pólusú csatlakozóhoz

Érintkező száma | Vezetékszín | Érintkező | Érintkező neve | Leírás
--- | --- | --- | --- | ---
1 | ——— | GPS | GPS | Globális helymeghatározó rendszer (GPS) jel
2 | ——— | GPS GND | Globális helymeghatározó rendszer (GPS) testelés | Globális helymeghatározó rendszer (GPS) antenna testelése

### Áttekintés

A Honda navigációs rendszer magas szinten kidolgozott, hibrid helymeghatározó rendszer, ami műholdak és egy térkép adatbázis használatával megmutatja, hogy Ön hol van, és segítséget nyújt a kívánt cél eléréséhez.
A navigációs rendszer jeleket kap a globális helymeghatározó rendszerből (GPS), ami a Föld körül keringő 24 műholdból álló hálózat. Több ilyen műholdból érkező jel alapján a navigációs rendszer meg tudja határozni a gépjármű szélességi és hosszúsági helyzetét. Ezenkívül a rendszer megcsúszás érzékelőjéből és a gépjármű sebesség impulzus (VSP) érzékelőjéből érkező jelek lehetővé teszik, hogy a rendszer nyomon kövesse a gépjármű irányát és utazási sebességét.
Ennek a hibrid rendszernek előnyei vannak egy olyan rendszerhez képest, ami teljesen önálló, vagy ami teljesen a globális helymeghatározó rendszertől függ. Például, a rendszer önálló része nyomon tudja követni a gépjármű helyzetét akkor is, ha a műhold jeleket nem lehet venni, a globális helymeghatározó rendszer pedig nyomon tudja követni a gépjármű helyzetét akkor is, ha a gépjárművet kompon szállítják.

A navigációs rendszer az összes helyzet, irány és sebesség információt alkalmazza a térképre, és kiszámít egy útvonalat a megadott célhoz. Ahogy Ön a cél felé vezet, a rendszer látható és hallható segítséget nyújt.

Rendszer ábra

### Navigáció működés

A navigációs rendszer a központi navigációs és rádióberendezés (AVN) egységből, a gépjármű sebesség impulzus (VSP) érzékelőből és a globális helymeghatározó rendszer (GPS) antennából áll.

Működési diagram

#### Gépjármű sebesség impulzus (VSP) érzékelő

A gépjármű sebesség imulzus (VSP) érzékelőt a differenciálmű fogaskereke hajtja. Az érzékelő minden fordulatánál egy négy impulzusból álló jelet küld a navigációs egységhez. A gépjármű sebesség imulzus (VSP) megadja a távolság jelet a navigációs egység érzékelőjének ki- és bekapcsolsával.

#### Megcsúszás érzékelő

A megcsúszás érzékelő érzékeli a gépjármű irányváltozását (szögsebességét). Az érzékelő egy oszcillációs giroszkóp, amely a központi navigációs és rádióberendezés (AVN) egységbe van beépítve.

#### Globális helymeghatározó rendszer (GPS)

A globális helymeghatározó rendszer (GPS) lehetővé teszi, hogy a navigációs rendszer meghatározza a gépjármű pillanatnyi helyzetét a Föld körüli pályán mozgó műholdakból érkező elektromágneses hullámok felhasználásával. A műholdak elküldik a műhold azonosító jelet, a pálya adatait, az átviteli időt és más információkat. Ha a globális helymeghatározó rendszer (GPS) vevő egyszerre három vagy több műholdból kapja meg az elektromágneses hullámot, akkor kiszámítja a gépjármű pillanatnyi helyzetét az egyes műholdak távolsága és a műholdaknak a megfelelő pályájukon való elhelyezkedése alapján.
A globális helymeghatározó rendszer (GPS) műholdakkal való helyzetérzékelésének ábrázolása

#### A globális helymeghatározó rendszer (GPS) pontossága

A globális helymeghatározó rendszer (GPS) pontossága attól függően változik, hogy hány műholdtól vesz elektromágneses hullámokat, és hogy milyenek a szabályozási körülmények. A pontosságot a GPS jel mutatja a kijelző bal felső részén.

GPS JEL | A MŰHOLDAK száma | ÁLLAPOT | LEÍRÁS
--- | --- | --- | ---
Nincs műhold jel | ® |  | Kettő vagy kevesebb | Nem lehetséges a gépjármű helyzet érzékelése | GPS működés rendben. A globális helymeghatározó rendszer (GPS) a gépjármű helyzetének érzékeléséhez túl kevés műhold elektromágneses hullámát kapja meg.
Sárga műhold jel | ® |  | Három | A gépjármű helyzete két dimenzióban érzékelhető | A gépjármű hosszúsági és szélességi helyzetét lehet érzékelni. (Kevésbé pontos, mint a háromdimenziós érzékelés)
Zöld műhold jel | ® |  | Négy vagy több | A gépjármű helyzete három dimenzióban érzékelhető | A gépjármű hosszúsági, szélességi és magassági helyzetét lehet érzékelni. (Pontosabb, mint a kétdimenziós érzékelés)
Nincs kijelzés | ——— | Hibás | A globális helymeghatározó rendszer (GPS) nem használható a hibás GPS vevő, szakadt vezeték vagy más hiba miatt.

#### GPS antenna

A globális helymeghatározó rendszer (GPS) antenna veszi az elektromágneses jeleket a műholdakból, erősíti és továbbítja azokat a GPS vevőnek.

#### GPS vevő

A globális helymeghatározó rendszer (GPS) vevő a központi navigációs és rádióberendezés (AVN) egységbe van beépítve. A rendszer kiszámítja a gépjármű helyzetét a GPS antennából érkező jelek alapján. A gépjármű helyzete és a jel vétel állapota továbbítódik a globális helymeghatározó rendszer vevőből a központi navigációs és rádióberendezés (AVN) vezérlőegységhez, hogy beállítsa a gépjármű helyzetét.

#### AVN egység

A központi navigációs és rádióberendezés (AVN) egység kiszámítja a gépjármű helyzetét, és elvezeti Önt az úticélhoz. Az egység elvégzi a térkép illesztés helyesbítését, a globális helymeghatározó rendszer helyesbítését és a távolság beállítását. Vezérli továbbá a menü funkciókat és a DVD-ROM meghajtót. A fenti tényezők alapján a központi navigációs és rádióberendezés egység elkészíti a navigációs kép jelet, majd elküldi a jelet a kijelző egységnek, és a hallható vezetési utasításokat ad át az audió egységnek.

#### A gépjármű helyzetének számítása

A központi navigációs és rádióberendezés (AVN) egység a gépjármű helyzetét (a haladási irányt és a pillanatnyi helyzetet) úgy számítja ki, hogy megkapja az irányváltozási jelet a szögsebesség érzékelőből, és a megtett távolság jeleket az erőátviteli vezérlőmodul (PCM) gépjármű sebesség jeladó tárcsa (VSP) érzékelőből.

#### Térkép illesztés finomítás

A térkép illesztés finomítása úgy teljesül, hogy megmutatja a gépjármű helyzetét a térképen lévő utakon. A DVD-ROM-ról küldött térkép adatokat és a gépjármű helyzet adatokat összeveti, és a gépjármű helyzetét megjeleníti a legközelebbi úton. A térkép illesztés finomítás nem működik, ha a gépjármű a térképen nem szereplő úton halad, vagy ha a gépjármű helyzete nagyon távol van a térképen lévő úttól.

#### GPS finomítás

A globális helymeghatározó rendszer finomítása a gépjármű helyzetének, mint a globális helymeghatározó rendszer szerinti gépjármű helyzetnek a kijelzésével teljesül. A központi navigációs és rádióberendezés (AVN) egység összehasonlítja a számított gépjármű helyzet adatokat a globális helymeghatározó rendszer szerinti gépjármű helyzet adatokkal. Ha nagy különbség van a kettő között, a kijelzett gépjármű helyzet a globális helymeghatározó rendszer szerinti gépjármű helyzethez igazodik.

#### Távolság finomítás

A távolság finomítás csökkenti a gépjármű sebesség jeladó tárcsa (VSP) érzékelőből érkező megtett távolság jel és a térképen lévő távolság adatok közötti különbséget. A navigációs és rádióberendezés (AVN) egység összehasonlítja a számított gépjármű helyzet adatokat a globális helymeghatározó rendszer szerinti gépjármű helyzet adatokkal. A navigációs és rádióberendezés (AVN) egység ezután csökkenti a finomítási értéket, ha a gépjármű helyzete mindig a globális helymeghatározó rendszer szerinti gépjármű helyzet előtt van, és növeli a a finomítási értéket, ha a gépjármű helyzete mindig a globális helymeghatározó rendszer szerinti gépjármű helyzet mögött van.

#### Útvonal tanácsadás

A navigációs és rádióberendezés (AVN) egység különböző útvonalakat tud számítani a választott célhoz. Négy lehetősége van:

- Közvetlen út - A legrövidebb utat számítja ki, ami a legrövidebb ideig tart.
- Könnyű út - A legkevesebb lekanyarodást igénylő utat számítja.
- Legkevesebb autópálya - Olyan útvonalat számít ki, ami elkerüli az autópályákat. Ha lez nem ehetséges, az autópályán való utazások mértéke a legkisebb legyen.
- Legkevesebb útdíj - Olyan útvonalat számít ki, ami elkerüli vagy a minimumra csökkenti a díjköteles utakon való haladást.

#### Hallható tanácsadás

A navigációs és rádióberendezés (AVN) egység hallható vezetési utasításokat ad, mielőtt belépne egy kereszteződésbe, vagy áthaladna egy elágazáson.
A hallható utasítások az audió egységen keresztül jutnak az első hangszórókra.

#### DVD-ROM

A térkép adatok (az összes méretaránnyal együtt) a DVD-ROM-on találhatók. A térkép adatok tartalmazzák:

- Út távolságokat, út szélességeket, sebességhatárokat, közlekedési szabályokat, az elágazáson való áthaladás idejét, az elágazásoktól mért távolságokat, valamint a vezetési utasításokat a hallható segítséghez.
- Szélességi és hosszúsági helyzetet a globális helymeghatározó rendszer szerint.

#### Audio egység

Az audio egység a navigációs és rádióberendezés (AVN) egységbe van beépítve. Megkapja a hallható vezetési utasításokat a navigációs egységből, és továbbküldi az utasításokat az első hangszórókhoz, akkor is, ha az audió egység használatban van.

#### Kijelző egység

Az kijelző egységet a navigációs és rádióberendezés (AVN) egységbe van beépítve. Folyadékkristályos kijelzőt (LCD) használ. A folyadékkristályos kijelző (LCD) 15 cm széles, vékonyréteg tranzisztor (TFT), sávos típusú, körülbelül 280 000 képponttal. A színes réteg és a fluoreszkáló anyag a folyadékkristályos réteg hátoldalán helyezkedik el.

Működtető gombok