## Főfékhenger eltávolítása/beszerelése

MEGJEGYZÉS: Ne öntsön fékfolyadékot a gépjárműre; ez a fényezés sérülését okozhatja; ha fékfolyadék kerül a fényezésre, mossa le azonnal vízzel.

1. | Kézi kapcsolású sebességváltóval (M/T) szerelt gépjárműveken szerelje ki a tengelykapcsoló tartókeretét (A), és tegye félre. Ne kösse le a tengelykapcsoló működtető hidraulika-csövet a tartályról.

2. | Vegye le a tartályfedelet és távolítsa el a fékfolyadékot a főfékhenger tartályból.

3. | Szerelje ki a fékfolyadékszint-érzékelő csatlakozóját (A).

4. | Válassza le a fékcsöveket (B) a főfékhengerről (C). Hogy a kicsepegést megelőzze, fedje le a csőcsatlakozókat rongyokkal vagy törlőkendőkkel.

5. | Szerelje ki a főfékhenger rögzítőanyákat (D) és alátéteket.

6. | Szerelje le a főfékhengert a fékrásegítőről (E). Legyen óvatos, nehogy meghajlítsa vagy megsértse a fékcsöveket a főfékhenger kiszerelésekor.

7. | Szerelje ki a nyomórudazat tömítést (F) a fékrásegítőből.

8. | Szerelje be a főfékhengert a kiszereléshez képest fordított sorrendben, és figyeljen a következőkre: Cserélje ki újakra az összes gumi alkatrészt, ha a főfékhengert kiszerelte. A főfékhenger felszerelése előtt ellenőrizze és szükség esetén állítsa be a nyomórúd hézagot. Új nyomórúd-tömítést használjon összeszereléskor. Kenje be az új nyomórúd-tömítés belső furat peremét és a külső kerületét a főfékhenger készletben található ajánlott tömítő kenőzsírral. Szerelje a nyomórúd tömítést a fékrásegítőre a hornyos oldalával (G) a főfékhenger felé. A főfékhenger beszerelés után ellenőrizze a fékpedál magasságát és játékát, és szükség esetén állítsa be.