## Hátsó hajtótengely cseréje - hátsó dobfék

1. | Emelje fel a gépjármű hátsó részét, és győződjön meg róla, hogy az alátámasztás biztonságos.

2. | Szerelje ki a hátsó rugót.

3. | Szerelje ki a kerékagy-csapágy egységet.

4. | Csatlakoztassa le a fékcsövet (A) a kerékfékhengerről (B).

5. | Szerelje le a rögzítőfékhuzal bilincsét (C), és szerelje le a hátsó fék egységet (D) a hátsóhídról. MEGJEGYZÉS: A rögzítőfékkábelt nem szabad elgörbíteni vagy elcsavarni. Ez merev működéshez és a huzal idő előtti meghibásodásához vezet.

6. | Szerelje le a tengelycsonkot (A) és a kerékfordulatszám-érzékelőt (B) a hátsóhídról.

7. | Oldja a kerékfordulatszám-érzékelő kábel rögzítőit (A).

8. | Kösse le a fém fékcsövet (B) a gumi fékcsőről (C), és szerelje ki a hátsóhídon lévő gumi fékcsövet a gumi fékcső rögzítő (D) leszerelése után.

9. | Helyezzen egy krokodilemelőt a hátsóhíd közepe alá, és támassza alá az emelő felemelésével.

10. | Szerelje ki a hátsóhíd rögzítőcsavarjait a jobb és a bal oldalon, és szerelje ki a hátsóhidat (A).

11. | Szerelje vissza a hátsóhidat a kiszereléshez képest fordított sorrendben, és figyeljen a következőkre: Először szerelje be a hátsó felfüggesztés összes alkatrészét és kissé húzza meg a csavarokat, majd helyezzen egy emelőt a hátsóhíd alá, és emelje fel a felfüggesztést, hogy a gépjármű súlya rá nehezedjen, mielőtt teljesen meghúzná a csavarokat az előírt nyomatékkal. A fékdob beszerelése előtt tisztítsa meg a hátsó kerékagy felfekvő felületét és a fékdob belsejét. Beszerelés után töltse fel a tartályt friss fékfolyadékkal, és légtelenítse a fékrendszert. Ellenőrizze a gumi és fém fékcsövek csatlakozásait, hogy nem szivárognak-e, és húzza meg őket, ha szükséges. Ellenőrizze a gumi fékcsöveket, hogy nem súrlódnak-e valamihez vagy nincsenek-e elcsavarodva.