## Kormányoszlop / billentőkar vizsgálata / beállítása

- Ellenőrizze, hogy a csúszófülek (A) nem jöttek-e le.
- Ellenőrizze, hogy az oszlop tengely simán forog-e a tengely forgatásakor, továbbá ellenőrizze a kormányoszlop golyóscsapágy (B) és a kormányoszlop kardáncsukló csapágyak (C) játékát és megfelelő mozgását. Ha bármelyik csapágy zajos, vagy túl nagy játéka van, cserélje ki a kormányoszlopot egy egységként.
- Ellenőrizze a csúszófüleket és a lökhárító tartót (D) torzulás vagy törés szempontjából. Ha torzultak vagy töröttek, cserélje ki a kormányoszlopot egy egységként.

## Gyártva: kivéve a HATC-ban gyártottakat

1. | Mozgassa a billentőkart (A) a laza helyzetből a rögzített helyzetbe háromszor - ötször, majd mérje meg a billentőkar előfeszítését 10 mm-re a billentőkar végétől.
Előfeszítés: | 70-90 N (7-9 kgf)

2. | Ha a mért érték nem felel meg az előírásnak, állítsa be az előfeszítést a következő műveletek alkalmazásával. Lazítsa meg a billentőkart, és állítsa a kormányoszlopot a semleges helyzetbe. Szerelje ki a 6 mm-es biztosítócsavart (B), és szerelje ki az ütközőt (C). Legyen óvatos, nehogy meglazítsa a billentőkart, amikor beszereli az ütközőt, vagy meghúzza a 6 mm-es biztosítócsavart. Állítsa be az előfeszítést a billentést biztosító csavar (D) balra vagy jobbra forgatásával. Húzza fel a billentőkart a legfelső helyzetbe, és szerelje be az ütközőt. Ellenőrizze ismét az előfeszítést. Ha a mért érték még mindig nem felel meg az előírásnak, akkor ismételje meg a fenti műveleteket a beállítás érdekében.

## Gyártva a HATC-ban

1. | Mozgassa a billentőkart (A) a laza helyzetből a rögzített helyzetbe háromszor - ötször, majd mérje meg a billentőkar előfeszítését 10 mm-re a billentőkar végétől.
Előfeszítés: | 70-90 N (7-9 kgf)

2. | Ha a mért érték nem felel meg az előírásnak, állítsa be az előfeszítést a következő műveletek alkalmazásával.

3. | Lazítsa meg a billentőkart, és állítsa a kormányoszlopot a semleges helyzetbe.

4. | Szerelje ki a billentőrugót (B).

5. | Szerelje ki a rögzítőcsavart (C) és a billentőkart.

6. | Adott nyomatékon belül állítsa be az előfeszítést az ellenanya (A) balra (gyenge) vagy jobbra (erős) fordításával.

7. | Úgy állítsa be a billentőkart (A), hogy a billentőkar ütköző része (B) érintkezzen az alappal (C) és lazán szerelje be a rögzítőcsavart (D).

8. | Csavarkulccsal tartsa az ellenanyát és meghatározott nyomatékkal húzza meg a rögzítőcsavart.

9. | Tegye vissza a billentőrugót.

10. | Ellenőrizze ismét az előfeszítést. Ha a mért érték még mindig nem felel meg az előírásnak, akkor ismételje meg a fenti műveleteket a beállítás érdekében.