## Szervizeléssel kapcsolatos óvintézkedések

## Általános

Munka közben vegye figyelembe az összes biztonsági óvintézkedést és megjegyzést.

- Védje meg az összes fényezett felületet és az üléseket a szennyeződéstől és karcolástól egy tiszta textil vagy nylon borítással.

- Dolgozzon biztonságosan, és a munkájára összpontosítsa a figyelmét. Ha akár az első, akár a hátsó kerekeket emeli fel, szilárdan támassza ki a többi kereket. Gyakran kommunikáljon muinkatársaival, ha többen végeznek egy munkát. A motort csak akkor szabad beindítani, ha a munkahely jól szellőztetett.

- Az alkatrészek ki- vagy szétszerelése előtt ezeket gondosan ellenőrizni kell, hogy megtaláljuk azt a hibát, amelyet meg kell javítani. Tartsa be az összes biztonsági figyelmeztetést és óvintézkedést, és kövesse a megfelelő eljárásokat úgy, ahogy azt ez a javítási könyv leírja.

- Az összes kiszerelt alkatrészt jelölje meg, vagy helyezze sorrendben egy polcra, hogy összeszereléskor az eredeti helyükre kerüljenek vissza.

- Használjon célszerszámot, ha ilyen szerszám használatát írják elő.

- Az alkatrészeket a karbantartási előírásokban előírtaknak megfelelő meghúzási nyomatékkal kell összeszerelni.
- Több csavar vagy anya meghúzásakor kezdje a középső vagy a nagy átmérőjű csavarokkal, és azokat mindig a szemköztin folytatva, egy vagy több lépésben húzza meg.

- Használjon új betéteket, tömítéseket, O-gyűrűket és rögzítőcsapokat az összeszereléskor.
- Ne használjon fel újra olyan alkatrészeket, amelyeket ki kell cserélni. Ezeket mindig cserélje ki.

- Használjon eredeti HONDA alkatrészeket és kenőanyagokat, vagy ezekkel egyenértékűeket. Az alkatrészek újra felhasználása esetén azokat gondosan ellenőrizni kell, ezzel biztosítva, hogy sérült vagy hibás alkatrész ne kerüljön beépítésre.

- Kenje be vagy töltse fel az alkatrészeket az előírt kenőzsírral az előírtak szerint. Szétszereléskor tisztítsa meg oldószerrel az összes kiszerelt alkatrészt.

- Fékfolyadék és hidraulikus alkatrészek
  - A rendszer feltöltésekor fordítson különös gondot annak elkerülésére, hogy por vagy szennyeződés kerüljön be a rendszerbe.
  - Ne keverjen össze különböző gyártmányú folyadékokat, mivel ezek összeférhetetlenek lehetnek.
  - Ne használja ismét a leengedett fékfolyadékot.
  - Mivel a fékfolyadék a fényezett és műgyanta felületek sérülését okozhatja, ügyelni kell arra, hogy ne folyhasson ilyen anyagokra. Ha véletlenül ráfolyik, gyorsan öblítse le vízzel vagy melegvízzel a fényezett vagy műgyanta felületekről.
  - A gumi vagy fém fékcsövek lecsatlakoztatása után a fékfolyadék-veszteség elkerülése érdekében okvetlenül dugaszolja be a nyílásokat.
  - Az összes szétszerelt alkatrészt csak tiszta FÉKFOLYADÉKBAN tisztítsa. Fújja át az összes nyílást és csatornát sűrített levegővel.
  - Óvja meg a szétszerelt alkatrészeket a levegőben lévő portól és koptató anyagoktól.
  - Összeszerelés előtt ellenőrizze, hogy az alkatrészek tiszták-e.

- Kerülje el, hogy olaj vagy kenőzsír kerüljön a gumialkatrészekre és csövekre, hacsak nincs ilyen előírás.
- Összeszereléskor ellenőrizze minden alkatrész megfelelő beszerelését és működését.

## Elektromos hibakeresési információk

#### Hibakeresés előtt

1. | Ellenőrizze az alkalmazható biztosítékokat a megfelelő biztosíték-/relédobozban.

2. | Ellenőrizze az akkumulátort sérülés és feltöltöttség szempontjából, valamint tisztítsa meg és húzza meg a csatlakozásokat. Csak akkor végezzen gyorstöltést az akkumulátoron, ha az akkumulátor testkábelt lecsatlakoztatta, mert különben károsítja a generátordiódákat. Ne kísérelje meg a motor indítását, ha az akkumulátor testkábel lazán csatlakozik, mert különben a kábelek súlyos sérülését okozza.

3. | Ellenőrizze a generátor szíj feszességét.

#### Csatlakozók kezelése

- Biztosítani kell, hogy a csatlakozók tiszták legyenek és ne legyenek laza vezeték csatlakozók.
- Biztosítani kell a többüreges csatlakozók kenőzsírral való feltöltését (kivéve a vízálló csatlakozókat).
- Az összes csatlakozónak lenyomással oldható reteszelése van (A).

- Egyes csatlakozók oldalán van egy rögzítő, amit a karosszérián vagy más alkatrészen lévő rögzítőtartóra való rögzítéshez használnak. Ennek a rögzítőnek húzó reteszelése van.
- Egyes szerelt csatlakozókat nem lehet szétszerelni, csak ha először oldja a retszelést és leszereli a csatlakozót a felfogó tartóról (A).

- Soha ne próbálja meg szétcsatlakoztatni a csatlakozókat a drótnál húzva; mindig a csatlakozófeleket húzza.
- A műanyag burkolatokat mindig helyezze vissza.

- Mielőtt a csatlakozókat csatlakoztatná, győződjön meg róla, hogy a csatlakozók (A) a helyükön vannak, és nem görbültek el.

- Ellenőrizze, hogy nem laza-e a rögzítő (A), vagy egy gumi tömítés (B).

- Egyes csatlakozók hátulját zsírral töltik fel. Tegyen bele zsírt, ha szükséges. Ha a zsír szennyezett, cserélje ki.

- Illessze be teljesen a csatlakozót, és győződjön meg róla, hogy biztosan reteszelődött.
- Úgy helyezze el a kábeleket, hogy a burkolat nyitott vége legyen lefelé.

#### Kábelek és vezetékkötegek kezelése.

- Rögzítse a kábeleket és a vezetékkötegeket a vázhoz a megfelelő kábelkötözőkkel az erre szolgáló helyeken.
- Óvatossan szerelje ki a rögzítőket; ne sértse meg a reteszeket (A).

- Nyomjon be egy szétnyitott fogót a rögzítő alapzata alá a nyíláson keresztül, majd nyomja össze a táguló füleket, hogy a rögzítőt oldani lehessen.

- A vezetékköteg rögzítők beszerelése után, győződjön meg róla, hogy a vezetékköteg nem akadályozza a mozgó alkatrészeket.
- A vezetékkötegeket tartsa távol a kipufogócsövektől és más forró alkatrészektől, tartók és nyílások éles peremétől, valamint kiálló csavaroktól és anyáktól.
- Megfelelően illessze be a gumihüvelyeket a horonyukba (A). Ne hagyja a gumihüvelyeket megcsavarva (B).

#### Ellenőrzés és javítás

- Ne használjon kábelt vagy vezetékköteget, aminek sérült a szigetelése. Ezeket cserélje ki, vagy javítsa meg a sérülést szigetelő szalaggal tekercselve.
- Alkatrészek beszerelése után győződjön meg róla, hogy nem csípett-e be kábelt alájuk.
- Ha elektromos vizsgáló készüléket használ, kövesse a gyártónak és ennek a javítási könyvnek az utasításait.
- Ha lehetséges a, vizsgálókészülék mérőcsúcsát a kábel oldalról illessze be (kivéve a vízálló csatlakozót).

- Kúpos hegyű mérőcsúcsot használjon.

- Lásd a Honda csatlakozó készletben a csatlakozók azonosítására és cseréjére vonatkozó utasításokat.

Vezérlőegység(ek) csatlakozóinak vizsgálatakor finoman csúsztassa a hegyes mérőcsúcsot a vezetékoldalról a csatlakozóba, amíg érintkezésbe nem kerül a vezeték csatlakozó felőli végével.

## Öt lépéses hibakeresés

1. | Ellenőrizze a panaszt Kapcsolja be az összes alkatrészt a problémás áramkörben, hogy ellenőrizze az ügyfél panaszát. Jegyezze fel a tüneteket. Ne kezdje meg a szétszerelést vagy vizsgálatot, amíg le nem szűkítette a problémás területet.

2. | Elemezze a kapcsolási rajzot Nézze meg a problémás áramkör kapcsolási rajzát. Az áramutak nyomon követésével a betáplálástól az áramkör elemein keresztül a testelésig, határozza meg, hogy az áramkör feltehetőleg hogyan működik. Ha egyszerre több áramkör hibásodik meg, a valószínű ok a biztosíték, vagy a testelés. A tüneteken és az áramkör működésének megértése alapján azonosítsa a probléma egy vagy több lehetséges okát.

3. | Határozza meg a problémát az áramkör vizsgálatával Végezzen áramkörvizsgálatokat annak a diagnózisnak az ellenőrzésére, amit a 2. lépésben állított fel. Ne feledje, hogy a logikus, egyszerű eljárás a hatékony hibaelhárítás kulcsa. Először a legvalószínűbb hibaokot vizsgálja meg. Olyan helyeken próbáljon vizsgálatokat végezni, amelyek könnyen hozzáférhetők.

4. | Javítsa meg a problémát Miután meghatározta a konkrét problémát, végezze el a javítást. Ügyeljen arra, hogy a megfelelő szerszámokat és biztonságos eljárásokat használjon.

5. | Győződjön meg róla, hogy az áramkör működik Kapcsolja be az össze alkatrészt a megjavított áramkörben az összes üzemmódban. Ezáltal győződjön meg róla, hogy az egész problémát megoldotta. Ha a probléma egy kiégett biztosíték volt, akkor a biztosítékhoz tartozó összes áramkört meg kell vizsgálni. Győződjön meg róla, hogy nem merülnek fel új problémák, és az eredeti probléma nem tér vissza.

## Vezeték-színkódok

A következő rövidítéseket használják a kapcsolási rajzokon a vezetékszínek azonosításához:

WHT. | fehér
YEL. | sárga
BLK. | fekete
BLU. | Kék
GRN. | zöld
RED. | piros
ORN. | Narancssárga
PNK. | rózsaszín
BRN. | barna
GRY. | Szürke
LILA. | Lila
LT BLU. | Világoskék
LT GRN. | Világoszöld

A kábel szigetelése egyszínű vagy egyszínű egy eltérő színű csíkkal. A második szín a csík.