## Automata sebességváltó sebességfokozat-jelző adatbeviteli teszt- hétsebességes üzemmóddal

## KB, KE, KG és KQ (L15A1 motor) modellek (6-fokozatú Fokozat nélkül változtatható áttételű sebességváltó+hétsebességes üzemmód) esetén

Ezen a területen kiegészítő utasvédelmi rendszer alkatrészek találhatók. Mielőtt javítást vagy karbantartást végezne, nézze át a következő részeket a kiegészítő utasvédelmi rendszerre vonatkozó fejezetben;

- A részegységek elhelyezkedése.
- Óvintézkedések és műveletek.

1. | Ha a hibajelző lámpa vagy a D kijelző bekapcsolásáról tájékoztat az ügyfél, ellenőrizze la dignosztikai hibakódot, és javítsa meg a rendszert, a diagnosztikai hibakód által meghatározott módon.

2. | Ha a D ellenőrző lámpa, az automata sebességváltó fokozatjelzése és az M ellenőrző lámpa nem kapcsol be, vagy a fokozatjelző nem működik megfelelően, szerelje ki a műszercsoportot a műszerfalból, majd kösse le a műszercsoport A (20P) és B (14P) csatlakozóit.

3. | Ellenőrzze a csatlakozókat és a csatlakozóaljzatokat, hogy meggyőződjön megfelelő érintkezésükről.

4. | Ha az érintkezők görbék, lazák vagy korrodáltak, szükség szerint javítsa meg őket, és ellenőrizze újra a rendszert.

5. | Kapcsoljon P helyzetbe, és ellenőrizze az elektromos vezetést a műszeregység B14 csatlakozója és a test között. P helyzetben elektromos vezetésnek kell lennie, bármely más sebességváltó-állásnál nem lehet elektromos vezetés.

6. | A gyújtáskapcsolót fordítsa BE (II) állásba, és kapcsoljon R]helyzetbe, miközben a fékpedált nyomva tartja. Ellenőrizze a B13 csatlakozó és a test közötti feszültséget. Az R helyzetben 0 V-nak, az összes többi helyzetben körülbelül 5 V-nak kell lennie.

7. | Kapcsoljon P helyzetbe, és ellenőrizze az elektromos vezetést a B12 csatlakozó és a test között. N helyzetben elektromos vezetésnek kell lennie, bármely más helyzetben nem lehet elektromos vezetés.

8. | Kapcsoljon D helyzetbe, és ellenőrizze az elektromos vezetést a B9 csatlakozó és a test között. A D helyzetben a feszültségnek 5 V-nak kell lennie, bármely más helyzetben pedig 0 V-nak.

9. | Kapcsoljon S helyzetbe, és ellenőrizze az elektromos vezetést a B8 csatlakozó és a test között. Az S helyzetben 0 V-nak, az összes többi helyzetben körülbelül 5 V-nak kell lennie.

10. | Kapcsoljon L helyzetbe, és ellenőrizze az elektromos vezetést a B10 csatlakozó és a test között. Az L helyzetben 0 V-nak, az összes többi helyzetben körülbelül 5 V-nak kell lennie.

11. | Ha az ellenőrzés eredménye ettől eltér, ellenőrizze a sebességváltó fokozatkapcsolójának és a motor- és váltó-vezélőegységnek az épségét, valamint, hogy nincs szakadás a vezetékben.

12. | Kapcsoljon D vagy S állásba, nyomja meg a HÉTSEBEESÉGES ÜZEMMÓD főkapcsolóját (A) és a + (pozitív) kormányváltó kapcsolót (B) vagy a - (negatív) kormányváltó kapcsolót.

13. | Ellenőrizze a B11 csatlakozó és a test közötti feszültséget. 7 sebességes kézi kapcsolású üzemmódban 5 Voltnak kell lennie, a 7 sebességes kézi kapcsolású üzemmódon kívül pedig 0 V-nak. Ha a vizsgálat eredménye ettől eltér, ellrnőrizze a HÉTSEBESSÉGES ÜZEMMÓD főkapcsoló és kormányváltó-kapcsoló áramkört.

14. | Ellenőrizze az A2 csatlakozó és a test közötti feszültséget. BEkapcsolt (II) állású gyújtáskapcsoló mellett a feszültségnek meg kell egyeznie az akkumulátorfeszültséggel. Ha az érték 0 V, ellenőrizze, hogy a műszerfal alatti biztosíték- és relédobozban található 16 sz. biztosíték (7,5A) nem égett ki, illetve nincs szakadás a vezetékben.

15. | Ellenőrizze az elektromos vezetést az A9 csatlakozó és a test között. Minden helyzetben vezetésnek kell lennie. Ha nincs elektromos vezetés, ellenőrizze, hogy nincs szakadás a vezetékekben, vagy nem rossz a (G501) testelés.

16. | Kapcsolja KI a gyújtáskapcsolót.

17. | Csatlakoztassa a műszercsoport A (20P) és B (14P) csatlakozóit.

18. | A B5 csatlakozó és a testelés között ellenőrizze az A LED feszültségét, illetve a B4 csatlakozó és a test között a B LED feszültségét. Körülbelül 5 V-nak kell lennie.

19. | Ellenőrizze a "C” LED feszültségét a B3 csatlakozó és a test között. Körülbelül 0,3 V-nak kell lennie.

20. | Ha a bemenet-ellenőrzés rendben van, de az ellenőrző lámpa hibát jelez, cserélje ki a műszercsoportot.