## Első ütközésérzékelő cseréje

## Kiszerelés

MEGJEGYZÉS:

- Az elülső érzékelők kiszerelését az előbb leírt óvintézkedések/műveletek szerint kell végezni.
- Mielőtt lekötné az elülső érzékelő 2-pólusú csatlakozóját (csatlakozóit), kösse le a vezetőoldali és az elülső utasoldali légzsák 2-pólusú, valamint mindkét biztonsági öv feszítő 4-pólusú csatlakozóját (csatlakozóit).
- Az elülső érzékelő cseréje közben ne fordítsa a gyújtáskapcsolót az ON (II) állásba, és ne kösse vissza az akkumulátor kábelt.

1. | Kösse le az akkumulátor negatív kábelt, és várjon legalább 3 percig, mielőtt elkezdené a munkát.

2. | Szerelje ki az elülső belső lökhárítót.

3. | Kösse le a motortér vezetékköteg (vagy kiegészítő utasvédelmi rendszer (SRS) elülső érzékelő vezetékköteg) 2-pólusú csatlakozóját (A), és szerelje ki a két Torx csavart (B) egy Torx T30 kulcsbetétet használva, majd szerelje ki az elülső érzékelőt (C).

## Beszerelés

MEGJEGYZÉS:

- Ügyeljen arra, hogy úgy szerelje be a vezetékköteg vezetékeit, hogy ne csípődjenek be, vagy ne akadályozzanak más alkatrészeket.
- Az elülső érzékelő cseréje közben ne fordítsa a gyújtáskapcsolót az ON (II) állásba, és ne kösse vissza az akkumulátor kábelt.

1. | Szerelje be az új elülső érzékelőt új Torx csavarokkal (A), majd csatlakoztassa a motortér vezetékköteg (vagy kiegészítő utasvédelmi rendszer (SRS) elülső érzékelő vezetékköteg) 2-pólusú csatlakozóját (B) az elülső érzékelőhöz (C).

2. | Kösse vissza az akkumulátor negatív kábelt.

3. | Az elülső érzékelő beszerelése után győződjön meg a rendszer megfelelő működéséről. A gyújtáskapcsolót fordítsa az ON (II) állásba. a kiegészítő utasvédelmi rendszer (SRS) jelzőlámpának körülbelül 6 másodpercre fel kell gyulladnia, majd ki kell aludnia.