## Fokozat nélkül változtatható áttételű sebességváltó előremeneti tengelykapcsolójának ellenőrzése és visszaszerelése

Szükséges célszerszámok
Tengelykapcsoló összenyomó készülék ( 07ZAE-PRP0100)

1. | Szerelje ki a Seeger-gyűrűt (A), a tengelykapcsolót és a nyomólapot (B), a tengelykapcsoló-tárcsákat (C), tengelykapcsoló-lemezeket (D), és a hullámos rugót (E), ha össze van szerelve.

2. | Ellenőrizze a tengelykapcsoló-tárcsákat, a tengelykapcsoló lemezeket és a tengelykapcsoló nyomólapot, hogy nem kopottak, sérültek vagy elszíneződöttek-e. Ha a tárcsák kopottak vagy sérültek, cserélje ki egyszerre az összes tárcsát. Ha a tengelykapcsoló lemezek kopottak, sérültek vagy elszíneződöttek, cserélje ki egyszerre az összes lemezt. Ha a tengelykapcsoló-nyomólap kopott, sérült vagy elszineződött, ellenőrizze a tengelykapcsoló-nyomólap távolságát a bázisfelülettől, majd cserélje ki a tengelykapcsoló-nyomólapot.

3. | Áztassa be alaposan a tengelykapcsoló-tárcsákat ATF-ben legalább 30 percig.

4. | Szerelje fel a hullámos rugót a tengelykapcsoló nyomódugattyúra.

5. | Egy tengelykapcsoló-lemezzel kezdve váltakozva szerelje be a tengelykapcsoló-lemezeket és tárcsákat. Utoljára szerelje be a tengelykapcsoló-nyomólapot a sík oldalával a tárcsa felé.

6. | Szerelje be a Seeger-gyűrűt.

7. | Ellenőrizze, hogy a Seeger-gyűrű hasítéka (A) 7,9 mm, vagy nagyobb legyen.

8. | Ellenőrizze, hogy a tengelykapcsoló dugattyú bekapcsol-e. Adjon levegőnyomást a folyadékcsatornára, és azt is ellenőrizze, hogy a dugattyú visszatér-e, amikor a levegőnyomás megszűnik.

9. | Tegyen egy mérőórát (A) az utolsó tengelykapcsoló-lemezre (B).

10. | Nullázza le a mérőórát, amikor az utolsó tengelykapcsoló-lap fel van emelve a Seeger-gyűrűhöz (C).

11. | Engedje el az utolsó tengelykapcsoló-lapot, hogy az utolsó tengelykapcsoló-lap lesűllyedjen, majd helyezze a célszerszámot az utolsó lapra (A).

12. | Nyomja meg a célszerszámot 40 N-nal (4 kgf, 9 lbf) egy erőmérő használatával, és olvassa le a mérőórát (B) A mérőóra az utolsó tengelykapcsoló-lap és a felső tárcsa (D) közötti hézagot (C) mutatja. Legalább három helyen végezzen méréseket, és az átlagot tekintse a tényleges hézagnak.
Utolsó tengelykapcsoló-lap távolsága a bázisfelülettől
Javítási határérték: 0,55-0,85 mm (0.022-0.033 in.)

13. | Ha a hézag a javítási határértéken kívül van, válasszon egy új utolsó tengelykapcsoló-lapot a következő táblázatból.
ELŐREMENETI UTOLSÓ TENGELYKAPCSOLÓ-TÁRCSA
Jel | Cikkszám | Vastagság
--- | --- | ---
14 | 22574-P4V-003 | 3,4 mm (3,404 mm.)
15 | 22561-P4V-003 | 3,5 mm (3,505 mm.)
16 | 22562-P4V-003 | 3,6 mm (3,607 mm.)
17 | 22563-P4V-003 | 3,7 mm (3,708 mm.)
18 | 22564-P4V-003 | 3,8 mm (3,810 mm.)
19 | 22565-P4V-003 | 3,9 mm (3,912 mm.)
20 | 22566-P4V-003 | 4,0 mm (3,988 mm.)
21 | 22567-P4V-003 | 4,1 mm (4,089 mm.)
22 | 22568-P4V-003 | 4,2 mm (4,191 mm.)
23 | 22569-P4V-003 | 4,3 mm (4,293 mm.)
24 | 22570-P4V-003 | 4,4 mm (4,394 mm.)
25 | 22571-P4V-003 | 4,5 mm (4,496 mm.)
26 | 22572-P4V-003 | 4,6 mm (4,597 mm.)
27 | 22573-P4V-003 | 4,7 mm (4,699 mm.)
28 | 22574-PWR-003 | 4,8 mm (4,801 mm.)

14. | Szerelje be az új utolsó tengelykapcsoló-lapot, majd ellenőrizze újra a hézagot. Ha a legvastagabb tengelykapcsoló-zárólapot szereli be, de a hézag még mindig a javítási határértéken kívül van, cserélje ki a tengelykapcsoló-tárcsákat és lemezeket.