## Hátsó féltengely cseréje - hátsó tárcsafék

## Tárcsafék

1. | Emelje fel a gépjármű hátulját, és alátámasztó bakokkal a megfelelő helyeken támassza alá.

2. | Vegye ki a hátsó rugót.

3. | Szerelje ki a kerékagy-csapágy egységet.

4. | Szerelje ki a sárfogólapot (A).

5. | Szerelje ki a rögzítőfékkábelt (A). MEGJEGYZÉS: A rögzítőfékkábelt nem szabad elgörbíteni vagy elcsavarni. Ez merev működéshez és a huzal idő előtti meghibásodásához vezet.

6. | Szerelje ki a kerékcsapágyházból (C) a fékcsőtartót (A) és a kerékérzékelőt (B), majd vegye ki a tengelyt a hátsóhídtartóból.

7. | Oldja a kerékfordulatszám-érzékelő kábel rögzítőit (A).

8. | Kösse le a fém fékcsövet (B) a gumi fékcsőről (C), és szerelje ki a hátsóhídon lévő gumi fékcsövet a gumi fékcső rögzítő (D) leszerelése után.

9. | Helyezzen egy krokodilemelőt a hátsóhíd közepe alá, és támassza alá az emelő felemelésével.

10. | Szerelje ki a hátsóhíd rögzítőcsavarjait a jobb és a bal oldalon, és szerelje ki a hátsóhidat (A). MEGJEGYZÉS: A visszaszereléskor új hátsóhídtartó rögzítőcsavarokat használjon.

11. | Szerelje vissza a hátsóhidat a kiszereléshez képest fordított sorrendben, és figyeljen a következőkre: Először szerelje be a hátsó felfüggesztés összes alkatrészét és kissé húzza meg a csavarokat, majd helyezzen egy emelőt a hátsóhíd alá, és emelje fel a felfüggesztést, hogy a gépjármű súlya rá nehezedjen, mielőtt teljesen meghúzná a csavarokat az előírt nyomatékkal. A féktárcsa beszerelése előtt tisztítsa meg az első kerékagy felfekvő felületét és a féktárcsa belsejét. Beszerelés után a tartályt töltse fel új fékfolyadékkal, és légtelenítse a fékrendszert. Ellenőrizze a gumi és fém fékcsövek csatlakozásait, hogy nem szivárognak-e, és húzza meg őket, ha szükséges. Ellenőrizze a gumi fékcsöveket, hogy nem súrlódnak-e valamihez vagy nincsenek-e elcsavarodva.