## Hogyan keressük az elektromos szervokormány meghibásodásának okát

Elektromos szervokormány (EPS) jelzőlámpa
Rendes körülmények között az elektromos szervokormány jelzőlámpa akkor gyullad ki, ha a gyújtáskapcsolót az ON (II) állásba fordítják, majd kialszik, amikor a motor beindul. Ez jelzi, hogy az izzó és az áramkör helyesen működik.
Ha a motor beidítása után bármilyen hiba van a rendszerben, az elektromos szervokormány jelzőlámpa égve marad, és a szervorásegítés kikapcsol.
Amikor az elektromos szervokormány jelzőlámpa kigyullad, a vezérlőegység tárolja a diagnosztikai hibakódot (DTC). Ebben az esetben a vezérlőegység a motor beindítása után nem fogja ismét működésbe hozni az elektromos szervokormány rendszert, de az elektromos szervokormány jelzőlámpa égve marad.
Ha érzékel egy hibát, és az elektromos szervokormány jelzőlámpa kigyullad, vannak esetek, amikor a jelzőlámpa égve marad, amíg a gyújtáskapcsolót nem fordítja az OFF állásba, és olyan esetek, amikor az ellenőrző lámpa automatikusan kialszik, ha a rendszer visszatér a rendes állapotába. A rendszer rendes működése ellenére is kigyullad az elektromos szervokormány jelzőlámpa a következő helyzetekben:

- Ha a gépjármű alig mozog, 0 km/h vagy áll, és a motor fordulatszáma 2 500 ford/perc (perc-) vagy nagyobb, körülbelül 30 másodpercig.
- Ha a motor fordulatszáma 285 ford/perc (perc-1) vagy kisebb, és a gépjármű legalább 10 km/h-val halad több mint 3 másodpercig.

Ahhoz, hogy meghatározza a hiba okát, kérdezze meg az ügyféltől, milyen körülmények között lépett fel a hiba, a fenti körülményeket figyelembe véve.

## Diagnosztikai hibakód (DTC)

- Ha a központi vezérlőegységet (CPU) nem lehet működésbe hozni, vagy kikapcsol, az elektromos szervokormány jelzőlámpa kigyullad, de a diagnosztikai hibakód nem tárolódik.
- A memória bármennyi diagnosztikai hibakódot képes tárolni. Ha ugyanazt a diagnosztikai hibakódot egynél többször érzékeli, a legújabb diagnosztikai hibakód felülírja az előző diagnosztikai hibakódot, így csak egy előfordulást fog tárolni.
- A diagnosztikai hibakódokat ismételten kijelzi, amíg a gyújtáskapcsolót OFF (KI) állásba nem fordítják.
- Ha a diagnosztikai hibakód nincs eltárolva, az elektromos szervokormány jelzőlámpa tovább világít.
- A diagnosztikai hibakódok az elektromosan törölhető fix memóriában (EEPROM) tárolódnak, ezért a tárolt diagnosztikai hibakódokat nem lehet az akkumulátor leválasztásával törölni. Végezze el a kijelölt műveleteket a diagnosztikai hibakódok törléséhez.

## Öndiagnosztika

Az öndiagnosztikák két osztályba sorolhatók:

- Kezdeti diagnosztika: rögtön a motor beindítása után végzi el a rendszer, és amíg az elektromos szervokormány jelzőlámpa ki nem alszik.
- Rendszeres diagnosztika: rögtön a kezdeti diagnosztika befejezése után végzi ela rendszer, amíg a gyújtáskapcsoló az OFF állásba nincs fordítva.

Az elektromos szervokormány vezérlőegység a következő műveleteket végzi el, amikor egy hibát érzékel az öndiagnosztika:

1. | Kigyújtja az elektromos szervokormány jelzőlámpát.

2. | Tárolja a diagnosztikai hibakódot.

3. | Leállítja a szervorásegítést és kézi kormányműködtetés kezdődik. MEGJEGYZÉS: A DTC 22 (hiba a motor fordulatszám jel áramkörben) érzékelése esetén a szervorásegítés visszatér, amikor a gépjármű sebesség 5 km/h vagy nagyobb. A DTC 22, 23, 64 vagy 66 kivételével az elektromos szervokormány jelzőlámpa automatikusan kialszik, ha a rendszer visszatér a rendes állapotba. Az összes többi kód esetében az elektromos szervokormány jelzőlámpa akkor alszik ki, ha a rendszer rendben van, miután a gyújtáskapcsolót az OFF (KI) állásból az ON (II) (BE) állásba fordítottuk.

## A szervorásegítés működésének korlátozása

Az ismételt túlzott mértékű kormányzási erő, mint például a kormánykerék folyamatos forgatása jobbra-balra álló gépjármű esetén, a teljesítmény felvétel növekedését okozza az elektromos szervokormány motorban. Az elektromos áram növekedése a motor felmelegedését okozza. Mivel ez a hő hátrányosan befolyásolja a rendszert, a vezérlőegység figyeli a motor elektromos áramát.
Amikor a vezérlőegység hőmérséklet emelkedést érzékel a motorban, fokozatosan csökkenti a motor elektromos áramát, hogy megvédje a rendszert, ezért korlátozza a szervorásegítés működését. Az elektromos szervokormány jelzőlámpa nem gyullad ki az ilyen művelet alatt.
Ha a kormánykerékre nem hat nyomaték, vagy ha a gyújtás ki van kapcsolva és az elektromos motor hűl, a vezérlőegység fokozatosan visszaállítja a szervorásegítést, amíg teljesen vissza nem áll (legfeljebb körülbelül 20 másodperc után).

## Az elektromos szervokormány diagnosztikai hibakódjainak keresése

A szükséges célszerszámok
Diagnosztikai csatlakozó (DLC) érintkező ellenőrző doboz ( 07WAJ-0010100)

Szerviz adatközlő jel (SCS) rövidrezáró csatlakozó ( 07PAZ-0010100)
A hibakeresés folyamatábra műveletei feltételezik, hogy a hiba oka még jelen van, és hogy az elektromos szervokormány jelzőlámpa még mindig világít. A folyamatábra követése, ha az elektromos szervokormány jelzőlámpa nem gyullad ki, hamis diagnózist eredményezhet.
A csatlakozó ábrái az érintkezőhüvelyes csatlakozókat vékony vonallal, az érintkezőcsapos csatlakozókat pedig vastag vonallal mutatják.

1. | Kérdezze meg az ügyfelet, hogy a hiba milyen körülmények között lépett fel, és próbáljon meg azonos körülményeket előállítani a hibakereséshez. Figyelje meg, hogy az elektromos szervokormány jelzőlámpa mikor gyullad ki, pédául kanyarodáskor, vagy kanyarodás után, amikor a gépjármű egy adott sebességgel halad, stb.

2. | Ha az elektromos szervokormány jelzőlámpa nem gyullad ki a próbaút során, de a hibakeresést a diagnosztikai hibakódok alapján végzi, akkor a hibakeresés előtt ellenőrizze, hogy nincsek-e laza csatlakozások, rossz érintkezések, stb.

3. | A hibakeresés után törölje a diagnosztikai hibakódokat, és végezzen futópróbát a gépjárművel. Gyűzűdjön meg arról, hogy az elektromos szervokormány jelzőlámpa nem gyullad ki.

## Az elektromos szervokormány diagnosztikai hibakódjainak visszakeresése

## Honda programozott mérőműszeres módszer:

1. | Kikapcsolt gyújtáskapcsoló mellett csatlakoztassa a Honda programozott mérőműszert (A) a 16 pólusú diagnosztikai csatlakozóhoz (DLC) (B), ami a gépjármű vezetőoldali műszerfala alatt helyezkedik el.

2. | Fordítsa a gyújtáskapcsolót az ON (II) állásba, és kövesse az utasításokat a programozott mérőműszeren, hogy megjelenítse a képernyőn a diagnosztikai hibakódot (hibakódokat). A diagnosztikai hibakód meghatározása után nézze meg a diagnosztikai hibakód hibakeresési táblázatot. MEGJEGYZÉS: (A részletes utasításokat lásd a Honda programozott mérőműszer javítási könyvében.)

## Szerviz adatközlő jel (SCS) áramkörös módszer:

### A KG, KE, KR modellek kivételével:

1. | Kikapcsolt gyújtáskapcsoló mellett kösse be a diagnosztikai csatlakozó (DLC) érintkeződobozt a diagnosztikai adatátviteli csatlakozóhoz (DLC) (A), ami a vezető oldalon, a műszerfal alatt helyezkedik el.

2. | Kösse be a diagnosztikai csatlakozó érintkező doboz 4.sz. és 9. sz. érintkezőit egy áthidaló vezetékkel (B), majd nyomja meg a kapcsolót (C).

3. | A gyújtáskapcsolót fordítsa az ON (II) állásba.

### KG, KE, KR modellek:

4. | Kikapcsolt gyújtáskapcsoló mellett kösse be a szerviz adatközlő jel (SCS) rövidrezáró csatlakozót a szerviz ellenőrző csatlakozóhoz (2-pólusú) (A), ami a vezetőoldalon, a műszerfal alatt helyezkedik el.

5. | A gyújtáskapcsolót fordítsa az ON (II) állásba.

### Összes modell:

6. | A villogás gyakorisága mutatja a diagnosztikai hibakódot. A diagnosztikai hibakódokat hosszú és rövid villogások sorozata mutatja. A hosszú és a rövid villogások összegzésével határozza meg a diagnosztikai hibakódot. A diagnosztikai hibakód meghatározása után nézze meg a diagnosztikai hibakód hibakeresési táblázatot. A rendszer nem mutatja a diagnosztikai hibakódot, hacsak nem teljesülnek ezek a feltételek: Állítsa az első kerekeket egyenes előremeneti helyzetbe. A gyújtáskapcsolót az ON (II) állásba fordították. A motor leállított állapotban van. Az szerviz adatközlő áramkör rövidzárlatos a karosszéria testeléshez, mielőtt a gyújtáskapcsolót az ON (II) állásba fordítaná.

### A KG, KE, KR modellek kivételével:

7. | Kapcsolja ki a gyújtáskapcsolót.

8. | Kösse le a diagnosztikai csatlakozó (DLC) érintkeződobozt a diagnosztikai csatlakozóról.

### KG, KE, KR modellek:

9. | Fordítsa a gyújtáskapcsolót az OFF állásba, és szerelje le a szerviz adatközlő jelet (SCS) rövidrezáró csatlakozót.

10. | Végezze el a diagnosztikai hibakód törlését. MEGJEGYZÉS: A hibajelző lámpa (HJL) égve marad, miután a motort beindítottuk, ha a szerviz adatközlő jelet (SCS) rövidrezáró csatlakozó (a diagnosztikai csatlakozó 4. sz. és 9. sz. érintkezője) be van kötve. Ha az elektromos szervokormány jelzőlámpa nem gyullad fel, folyamatosan ellenőrizze, hogy nincs-e szakadás vagy testzárlat a szerviz adatközlő jel áramkörben, mielőtt hibakeresést végezne a rendszerben.

## Az elektromos szervokormány diagnosztikai hibakódjainak törlése

## Honda programozott mérőműszeres módszer:

1. | Kikapcsolt gyújtáskapcsoló mellett kösse be a Honda programozott mérőműszert (A) a 16 pólusú diagnosztikai csatlakozóhoz (DLC) (B), ami a gépjármű vezetőoldali műszerfala alatt helyezkedik el.

2. | Fordítsa a gyújtáskapcsolót az ON (II) állásba, és törölje a diagnosztikai hibakódot (hibakódokat) a programozott mérőműszer képernyőjének utasításait követve. MEGJEGYZÉS: A részletes utasításokat lásd a Honda programozott mérőműszer javítási könyvében.

## Szerviz adatközlő jel (SCS) áramkörös módszer:

### A KG, KE, KR modellek kivételével:

MEGJEGYZÉS: Ezt a műveletet alkalmazza, ha a programozott mérőműszer szoftver nem illik a vizsgált gépjármű évjáratához és/vagy modellváltozatához.

1. | Kikapcsolt gyújtáskapcsoló mellett kösse be a diagnosztikai csatlakozó (DLC) érintkeződobozt a 16 pólusú diagnosztikai csatlakozóhoz (DLC) (A), ami a vezető oldalon, a műszerfal alatt helyezkedik el.

2. | A talajon álló gépjárművel állítsa az első kerekeket az egyenes előremenet helyzetbe.

3. | Kösse össze a diagnosztikai csatlakozó érintkező doboz 4.sz. és 9. sz. érintkezőit egy áthidaló vezetékkel (B), majd nyomja meg a kapcsolót (C).

### KG, KE, KR modellek:

4. | Kikapcsolt gyújtáskapcsoló mellett kösse be a szerviz adatközlő jelet (SCS) rövidrezáró csatlakozót a szerviz ellenőrző csatlakozóhoz (2-pólusú) (A), ami a gépjármű vezető oldalán, a műszerfal alatt helyezkedik el.

5. | A talajon álló gépjárművel állítsa az első kerekeket az egyenes előremenet helyzetbe.

### Összes modell:

6. | Forgassa a kormánykereket a 45 fokkal balra az egyenes előremenet helyzetből, és tartsa meg a kormánykereket ebben a helyzetben.

7. | A gyújtáskapcsolót fordítsa az ON (II) állásba. Az elektromos szervokormány jelzőlámpa felgyullad, majd 4 másodperc múlva kialszik.

8. | Az elektromos szervokormány jelzőlámpa kialvása után 4 másodpercen belül forgassa vissza a kormánykereket az egyenes előremenet helyzetbe, majd engedje el a kormánykereket. Az elektromos szervokormány jelzőlámpa a kormánykerék elengedése után 4 másodperccel ismét felgyullad.

9. | Az elektromos szervokormány jelzőlámpa felgyulladása után 4 másodpercen belül forgassa a kormánykereket ismét 45 fokkal balra, és tartsa meg ebben a helyzetben. Az elektromos szervokormány jelzőlámpa 4 másodperc múlva kialszik.

10. | Az elektromos szervokormány jelzőlámpa kialvása után 4 másodpercen belül forgassa vissza a kormánykereket ismét az egyenes előremenet helyzetbe, majd engedje el a kormánykereket. Az elektromos szervokormány jelzőlámpa a kormánykerék elengedése után 4 másodperccel kétszer villog, jelezve, hogy a diagnosztikai hibakód törlődött. MEGJEGYZÉS: Ha az elektromos szervokormány jelzőlámpa nem villog kétszer, akkor hiba fordult elő a műveletben, és a diagnosztikai hibakód nem törlődött. Kapcsolja ki a gyújtáskapcsolót, majd ismételje meg a műveletet a 3. lépéstől.

11. | Kapcsolja KI a gyújtáskapcsolót, miután az elektromos szervokormány jelzőlámpa kétszer villogott.

12. | Kösse le a diagnosztikai csatlakozó (DLC) érintkeződobozt vagy a szerviz adatközlő jelet (SCS) rövidrezáró csatlakozót a diagnosztikai csatlakozóról.

13. | Végezze el a diagnosztikai hibakód kód kiadási műveletet, és győződjön meg róla, hogy a kód törlődött.