## Hátsó fékbetét vizsgálata és cseréje

A fékbetét-por gyakori belégzése, annak anyagától függetlenül veszélyes lehet az egészségére. Kerülje el a porrészecskék belégzését. Soha ne használjon sűrített levegőt vagy kefét a fékalkatrészek tisztításakor. Használjon megfelelő porszívót.

## Ellenőrzés

1. | Emelje fel a gépjármű hátulját, és alátámasztó bakokkal a megfelelő helyeken támassza alá. Szerelje le a hátsó kerekeket.

2. | Ellenőrizze a belső fékbetét (A) és a külső fékbetét (B) vastagságát. Ne számítsa hozzá a fékbetét alaplap vastagságát.
Fékbetét vastagság:
| Standard: | 6,8-7,5 mm
| Javítási határérték: | 1,6 mm

3. | Ha a fékbetét vastagsága kisebb, mint a javítási határérték, cserélje ki egyszerre az összes betétet.

## Csere

1. | Emelje fel a gépjármű hátulját, és alátámasztó bakokkal a megfelelő helyeken támassza alá. Szerelje le a hátsó kerekeket.

2. | Szerelje ki a rögzítőfékkábelt (A). MEGJEGYZÉS: A rögzítőfékkábelt nem szabad elgörbíteni vagy elcsavarni. Ez merev működéshez és a huzal idő előtti meghibásodásához vezet.

3. | Szerelje ki a peremes csavarokat (B), miközben egy kulccsal tartja a csapot (C) ügyelve arra, hogy nehogy megsértse a csap-gumiharangot, és szerelje ki a féknyerget (D). Ellenőrizze a féktömlőt és a csap-gumiharangokat, hogy nem sérültek vagy nem elhasználódottak-e.

4. | Szerelje ki a betét hézagolólemezeket (A) és a betéteket (B).

5. | Szerelje ki a betét rögzítőket (A).

6. | Alaposan tisztítsa meg a féknyerget; távolítson el minden rozsdát, és ellenőrizze, hogy nincs-e rajta horony vagy repedés.

7. | Ellenőrizze a féktárcsát, hogy nem sérült vagy repedt-e.

8. | Tisztítsa meg és szerelje be a betét rögzítőket.

9. | Tegyen Molykote M77 kenőzsírt a betét hézagolólemezek (A) mindkét oldalára, a betétek (B) hátoldalára, és a nyilak által mutatott többi területet. Törölje le a felesleges kenőzsírt a hézagolólemezekről és a betétekről. A szennyezett féktárcsák vagy betétek csökkentik a megállási képességet. Tartsa távol a kenőzsírt a féktárcsáktól és a betétektől.

10. | Helyesen szerelje be a fékbetéteket és a betét hézagolólemezeket. A kopásjelzővel ellátott betéteket (C) szerelje be belülre. Ha újra használja a betéteket, mindig az eredeti helyzetükbe szerelje vissza a fékbetéteket, hogy elkerülje a fékhatás hirtelen csökkenését.

11. | Az óramutató járásával egyező irányba fordítsa el a hengerben a féknyereg dugattyút (A), majd a dugattyú visszafordításával a dugattyú kivágását (B) igazítsa egy vonalba a belső fékbetéten lévő füllel (C). Kenje meg gumizsírral a harangot, hogy megakadályozza a dugattyúharang elcsavarodását. Ha a dugattyúharang elcsavarodott, húzza hátra, hogy helyesen visszaillessze.

12. | Szerelje be a féknyerget. Szerelje be a peremes csavarokat (B), és húzza meg őket az előírt nyomatékkal, miközben a csapot (C) egy kulccsal tartja. Legyen óvatos, nehogy megsértse a csap-gumiharangot.

13. | Szerelje ki a rögzítőfékkábelt (A).

14. | Nyomja be a fékpedált néhányszor, hogy meggyőződjön róla, hogy a fékek jól működnek, majd vigye próbaútra. MEGJEGYZÉS: A fékezéshez nagyobb pedálút lehet szükséges közvetlenül a fékbetétek egyszerre történő cseréje után. A fékpedál néhányszori benyomása visszaállítja a normál pedálutat.

15. | A beszerelés után ellenőrizze, hogy nincs-e szivárgás a cső- és vezetékcsatlakozásoknál vagy bekötéseknél, és húzza meg őket, ha szükséges.