## Hogyan keressük a VSA rendszer meghibásodásának okát

## Rendszer ellenőrző lámpa

Ennek a rendszernek négy ellenőrző lámpája van: ABS ellenőrző lámpa (A), VSA ellenőrző lámpa (B), VSA-bekapcsolás ellenőrző lámpa (C) és fékrendszer-ellenőrző lámpa (D). Ha a rendszer hibát érzékel, felgyújtja a megfelelő ellenőrző lámpát. A hibától függően a vezérlőegység meghatározza, hogy melyik ellenőrző lámpát kell felgyújtani.

- Ha nincs ABS működés:
  Az ABS-ellenőrző lámpa, a VSA ellenőrző lámpa és a VSA-bekapcsolás ellenőrző lámpa gyullad ki
- Ha nincs VSA működés:
  A VSA ellenőrző lámpa és a VSA-bekapcsolás ellenőrző lámpa gyullad ki
- Ha semmi nem működik:
  Mind a négy ellenőrző lámpa kigyullad.

## ABS/VSA ellenőrző lámpa

- Ha a rendszer rendben van, az ABS és a VSA ellenőrző lámpa 2 másodperccel a gyújtáskapcsoló ON (II) állásba forgatása után kialszik.
- Az ABS és a VSA ellenőrző lámpa kigyullad, ha a vezérlőegység egy hibát érzékel a rendszerben. A rendszer normális működése ellenére is kigyulladhat az ellenőrző lámpa a következő helyzetekben:
  - Csak a hajtott kerék forog.
  - Az egyik hajtott kerék megszorul.
  - A gépjármű megpördül.
  - Az ABS vagy a VSA hosszú ideje folyamatosan működik.
  - Elektromos zavar esetén.

Hogy meghatározhassa a hiba okát, kérdezze meg az ügyfelet a hibáról, a fenti helyzeteket figyelembe véve.

- Ha egy hiba érzékelésekor az ABS-ellenőrző lámpa kigyullad, de a VSA ellenőrző lámpa nem, vannak esetek, amikor az ellenőrző lámpa égve marad, amíg a gyújtáskapcsolót nem fordítja az OFF állásba, és esetek, amikor az ellenőrző lámpa automatikusan kialszik, ha a rendszer visszatér a rendes állapotába.
  - DTC 61 vagy 62:
    Az ABS és a VSA ellenőrző lámpa automatikusan kialszik, ha a rendszer visszatér a rendes állapotába.
  - DTC 11, 13, 15, 17, 22, 31, 32, 33, 34, 35, 36, 37, 38, 45, 46, 47, 48, 54, 61, 62, 65, 66, 67, 68, 72, 73, 74,
    75, 76, 81, 91, 92 vagy 97:
    Az ABS és a VSA ellenőrző lámpa égve marad, amíg a gyújtáskapcsolót nem fordítja az OFF állásba, függetlenül attól, hogy a rendszer visszatér-e a rendes állapotába.
  - DTC 12, 14, 16, 18, 51, 52 vagy 53:
    Az ABS-ellenőrző lámpa égve marad, amíg a gépjármű vezetése után a rendszer vissza nem tér a rendes állapotába.

## Diagnosztikai hibakód (DTC)

- A memória tíz DTC-t tud tárolni. Ennek ellenére, ha ugyanazt a DTC-t egynél többször érzékeli, a legújabb DTC felülírja a korábbit. Így ha ugyanazt a hibát ismételten érzékelte, azt csak egy DTC-ként tárolja.
- A DTC-k az előfordulási sorrendben jelennek meg.
- A DTC-ket az EEPROM tárolja. Így a tárolt DTC-ket nem lehet az akkumulátor lekötésével törölni. Végezze el a kijelölt műveleteket a DTC-k törléséhez.

## Öndiagnosztika

- Az öndiagnosztikák két osztályba sorolhatók:
  - Kezdeti diagnosztika: Rögtön a gyújtáskapcsoló ON (II) állásba fordítása után történik, amíg az ABS-ellenőrző lámpa ki nem alszik.
  - Rendszeres diagnosztika: Rögtön a kezdeti diagnosztika befejezése után végzi el, amíg a gyújtáskapcsolót az OFF állásba nem fordítja.
- Amikor a rendszer hibát érzékel, a VSA vezérlőegység üzemzavarmentes üzemmódba kapcsol át.

## Visszaütés

Az ABS vagy a VSA működésekor a szivattyúmotor működik, és a tartályban lévő folyadékot a főfékhengerbe nyomja, ezzel egy visszaütést okoz a fékpedálon.

## Szivattyúmotor

- Az ABS/TCS vagy VSA működésekor a szivattyúmotor működik.
- Az VSA vezérlőegység a rendszeres diagnosztika során ellenőrzi a szivattyúmotor működését, ha a gépjárművet először vezetik a gyújtáskapcsoló ON (II) állásba fordítása után 15 km/h-nál gyorsabban. Ilyenkor hallhatja a motor működését, de ez normális.

## Fékfolyadék csere/légtelenítés

A fékfolyadék csere és légtelenítési eljárás megegyezik a VSA-val fel nem szerelt járműveknél használt eljárással.

## A DTC-k hibakeresése

A hibakeresés folyamatábra műveletei feltételezik, hogy a hiba oka még jelen van, és hogy az ABS és/vagy a VSA ellenőrző lámpa még mindig ég. A folyamatábra követése abban az esetben, ha az ABS és/vagy a VSA ellenőrző lámpa nem gyullad ki, hamis diagnózist eredményezhet.
A csatlakozó ábrái a hüvelyes csatlakozókat vékony vonallal, a csapos csatlakozókat vastag vonallal mutatják.

1. | Kérdezze meg az ügyfelet, hogy a hiba milyen körülmények között lépett fel, és próbáljon meg azonos körülményeket előállítani a hibakereséshez. Figyelje meg, hogy az ABS és/vagy a VSA ellenőrző lámpa mikor gyullad ki, például az ABS ellenőrzés alatt, az ABS ellenőrzés után, amikor a gépjármű egy bizonyos sebességgel haladt, stb.

2. | Ha az ABS vagy a VSA ellenőrző lámpa nem gyullad ki a próbaút során, de a hibakeresést a DTC-k alapján végzi, akkor a hibakeresés előtt ellenőrizze, hogy nincsenek-e-e laza csatlakozások, rossz érintkezések, stb.

3. | A hibakeresés vagy javítás elvégzése után törölje a DTC-ket és menjen próbaútra az autóval a DTC-ben feljegyzett körülményekkel azonos körülmények között. Győződjön meg róla, hogy az ABS és a VSA ellenőrző lámpák nem gyulladnak ki.

## A DTC-k visszakeresése

1. | Kikapcsolt gyújtáskapcsolóval csatlakoztassa a HDS-t a 16-os diagnosztikai (DLC) csatlakozóhoz (A) a műszerfal vezetőoldala alatt.

2. | Forgassa a gyújtáskapcsolót az ON (II) állásba, és kövesse az utasításokat a HDS-en, hogy megjelenítse a képernyőn a DTC-(ke)t. A DTC meghatározása után nézze meg a DTC hibakeresési táblázatot. MEGJEGYZÉS: Nézze meg a HDS Súgó menüt a specifikus utasítások elolvasásához.

## A DTC-k törlése

1. | Kikapcsolt gyújtáskapcsolóval csatlakoztassa a HDS-t a 16-os diagnosztikai (DLC) csatlakozóhoz (A) a műszerfal vezetőoldala alatt.

2. | Fordítsa a gyújtáskapcsolót az ON (II) állásba, és törölje a DTC-(ke)t a HDS képernyőjének utasításait követve. MEGJEGYZÉS: Nézze meg a HDS Súgó menüt a specifikus utasítások elolvasásához.